সংবাদ মাধ্যম আৰু প্ৰধানমন্ত্ৰী নৰেন্দ্ৰ মোদী ! - VOICE 24x7\nসংবাদ মাধ্যম আৰু প্ৰধানমন্ত্ৰী নৰেন্দ্ৰ মোদী !\nসম্পর্ক অধিক সুদৃঢ় কৰাৰ লক্ষ্যৰে ইউৰোপ ভ্ৰমণলৈ গৈছে প্ৰধানমন্ত্ৰী নৰেন্দ্ৰ মোদী ৷ কটকটীয়া নিৰাপত্তা বেষ্টনীৰ মাজেৰে প্ৰধানমন্ত্ৰী গৰাকী উপস্থিত হোৱাৰ সময়তে উক্ত দেশসমূহত বাস কৰা প্ৰৱাসী লোকসকলে ব্যাপক আনন্দ উল্লাসৰ মাজেৰে আদৰণি জনোৱা আপুনি হয়তো প্ৰত্যক্ষ কৰিছে ৷ ইয়াৰ মাজতে ডেনমার্ক ভ্ৰমণৰ সময়ত সংবাদ মাধ্যমৰ সন্মুখত “অহ মাই গড” বুলি মন্তব্য কৰি মোদী আতঁৰি যোৱা ভিডিঅ’ ভাইৰেল হৈ পৰিছে ৷ বিদেশ ভ্ৰমণৰ সময়ত প্ৰশ্নৰ সন্মুখীন নোহোৱাৰ বাবে আন্তঃৰাষ্ট্রীয় সংবাদ মাধ্যমৰ সমালোচনাৰ সন্মুখীন হ’ব লগীয়া হৈছে মোদী ৷\nডেনমার্কত এখন সভা সম্বোধন কৰি ওলাই আহি সংবাদ মাধ্যমক কোনো প্ৰশ্ন কৰাৰ সুযোগ নিদি প্ৰধানমন্ত্ৰী গৰাকী আতঁৰি যোৱা এটা ভিডিঅ’ ইতিমধ্যে ভাইৰেল হৈ পৰিছে ইণ্টাৰনেটত ৷ কিন্তু এয়াই প্ৰথম নহয় ৷ প্ৰধানমন্ত্ৰী হিচাপে দায়িত্ব গ্ৰহণৰ পাছত সংবাদ মাধ্যমৰ পৰা আতঁৰি থকা পৰিলক্ষিত হৈছে মোদীক ৷ বর্তমানলৈ প্ৰধানমন্ত্ৰী হিচাপে মোদীয়ে সম্বোধন কৰা নাই কোনো সংবাদমেল ৷ অথবা পূর্বে নির্ধাৰণ কৰা স্ক্ৰিপ্ট অবিহনে দিয়া নাই কোনো সাক্ষাৎকাৰ ৷ অৱশ্যে পূর্বে বিদেশ ভ্ৰমণৰ সময়ত মোদীক দুয়োখন দেশৰ সাংবাদিকক দুটাকৈ মুঠ চাৰিটা প্ৰশ্ন সুধিবলৈ সুযোগ প্ৰদান কৰা হৈছিল ৷ ২০১৫ চনৰ পৰা বন্ধ কৰি দিয়া হয় এই সুযোগ ৷ ইয়াৰ আঁৰতো আছে এটা বিশেষ কাৰণ ৷ বিদেশ ভ্ৰমণৰ সময়ত প্ৰৱাসী ভাৰতীয়ই ঢোলে দগৰে আদৰি নিয়াৰ দৃশ্য ইণ্টাৰনেটত ব্যাপক হাৰত প্ৰচাৰ কৰি বাঃ বাঃ ল’ব বিচৰা প্ৰধানমন্ত্ৰী গৰাকীয়ে সন্মুখীন হ’ব নিবিচাৰে কোনো ধৰণৰ অস্বস্তিকৰ পৰিৱেশৰ ৷ টেলি প্ৰম্পটাৰ অবিহনে কোনো কথা নোকোৱা প্ৰধানমন্ত্ৰী গৰাকীয়ে হঠাৎ সন্মুখীন হ’ব নিবিচাৰে সাংবাদিকৰ প্ৰশ্নৰ ৷ ২০১৫ চনৰ নৱেম্বৰত ব্ৰিটেইন ভ্ৰমণৰ সময়ত এজন সাংবাদিকে দেশত বৃদ্ধি পোৱা অসহিষ্ণুতা সন্দর্ভত মোদীক প্ৰশ্ন কৰিছিল ৷ মোদীৰ ব্ৰিটেইন ভ্ৰমণৰ কিছু মাহ পূর্বে ঘৰত গো মাংস ৰখাৰ বাবে উত্তৰপ্ৰদেশত এজন ৫১ বছৰীয়া লোকক আক্ৰমন কৰা হৈছিল ৷ সেই প্ৰসংগতে মোদীক অসহিষ্ণুতাৰ কথা সুধিছিল সাংবাদিকজনে ৷ তেতিয়াৰ পৰাই বিদেশ ভ্ৰমণৰ সময়ত মোদীক দুটা প্ৰশ্ন সুধিবলৈ দিয়া সুযোগ সম্পূর্ণৰূপে বন্ধ কৰি দিয়া হয় ৷ ব্ৰিটেইন ভ্ৰমণৰ পাছৰে পৰা যিকোনো বিদেশ ভ্ৰমণৰ সময়ত প্ৰধানমন্ত্ৰী মোদীয়ে কেবল বিবৃতি প্ৰকাশ কৰে অথবা নিজৰ ভাষ্যহে গোলকীয় নেতাৰ সৈতে সংবাদ মাধ্যমৰ আগত প্ৰকাশ কৰে ৷ কিন্তু সংবাদ মাধ্যমৰ কোনো প্ৰশ্নৰ উত্তৰ প্ৰদান নকৰে মোদীয়ে ৷ বিশেষকৈ মানৱ অধিকাৰ ভংগ সন্দর্ভত বিদেশী মিডিয়াই প্ৰশ্ন কৰাৰ আশংকা কৰিয়েই প্ৰধানমন্ত্ৰী গৰাকীয়ে প্ৰশ্নৰ সন্মুখীন নহয় বুলি চর্চিত হৈ আহিছে ৷ তদুপৰি প্ৰধানমন্ত্ৰীৰ বিদেশ ভ্ৰমণৰ সময়ত পূর্বে প্ৰধানমন্ত্ৰী সকলে সাংবাদিক লগত লৈ যোৱা পৰম্পৰাও বন্ধ কৰিছিল নৰেন্দ্ৰ মোদীয়ে ৷\nঅনুৰূপ ধৰণে ইউৰোপ ভ্ৰমণৰ সময়তো প্ৰধানমন্ত্ৰী আঁতৰি থাকিল সংবাদ মাধ্যমৰ পৰা ৷ যাক লৈ অসন্তুষ্টি প্ৰকাশ কৰিছে আন্তঃৰাষ্ট্ৰীয় সংবাদকর্মীয়ে ৷ প্ৰধানমন্ত্ৰী গৰাকীয়ে কোনো প্ৰশ্নৰ উত্তৰ নিদিয়া প্ৰসংগ টুইটাৰত উত্থাপন কৰিছে জার্মানীৰ আগশাৰীৰ সংবাদ গোষ্ঠী ডিউটছে ৱেল্লেৰ মুখ্য আন্তঃৰাষ্ট্ৰীয় সম্পাদক ৰিচার্ড ৱাকাৰে ৷ তেওঁ এই প্ৰসংগতে কয় – “মোদী আৰু স্ক’লজ বার্লিনত সংবাদ মাধ্যমৰ সন্মুখীন হ’ব …..দুয়োখন চৰকাৰৰ মাজত হোৱা ১৪ খন চুক্তি তেওঁলোকে ঘোষণা কৰিব …………কিন্তু ভাৰতীয় পক্ষৰ হেচাঁত তেওঁলোকে কোনো প্ৰশ্ন গ্ৰহণ নকৰে ৷”\nপ্ৰধানমন্ত্ৰী মোদীয়ে সংবাদ মাধ্যমৰ সন্মুখীন হ’বলৈ প্ৰকাশ কৰি অহা অনীহাৰ বাবেই ভাৰত ভ্ৰমণৰ সময়ত কেইবাজনো আন্ত:ৰাষ্ট্ৰীয় নেতাই সুকীয়াকৈ সংবাদ মাধ্যমক সম্বোধন কৰাৰ বহু উদাহৰণ আছে ৷ শেহতীয়াকৈ ব্ৰিটিছ প্ৰধানমন্ত্ৰী বৰিছ জনছনৰ ভ্ৰমণৰ সময়তো দেখা গৈছিল সুকীয়া সংবাদমেল ৷ তাৰ পূর্বে ২০২০ চনৰ প্ৰথমভাগত ডোনাল্ড ট্ৰাম্ফে আহমেদাবাদ আৰু দিল্লী ভ্ৰমণ কৰাৰ সময়ত দ্বৈত আলোচনাৰ পাছত এখন হোটেলত সূকীয়াকৈ ট্ৰাম্ফে সংবাদ মাধ্যমক সম্বোধন কৰিছিল ৷মুঠতে ২০১৪ বর্ষৰ পৰা প্ৰধানমন্ত্ৰীৰ দায়িত্ব গ্ৰহণৰ পাছত সংবাদ মাধ্যম বুলিলেই নিলগত আছে নৰেন্দ্ৰ মোদী ৷\nদেশৰ বর্তমান পৰিস্থিতিক দূর্ঘটনাৰ দিশে গৈ থকা এখন বিমানৰ সৈতে ৰিজালে এইগৰাকী প্ৰখ্যাত সাহিত্যিকে ! কিয় ক’লে এই কথা ?


বিজ্ঞান - নৱম শ্ৰেণী Archives - EDUCATIONAL INFORMATION NCERT Solutions- অসমীয়া মাধ্যম - বিজ্ঞান - নৱম শ্ৰেণী %\nCategory: বিজ্ঞান – নৱম শ্ৰেণী\nAdmin3 CommentsClass IX, NCERT Solutions- অসমীয়া মাধ্যম, বিজ্ঞান - নৱম শ্ৰেণীclass ix, notes, science, solution, অসমীয়া মাধ্যম, নৱম শ্ৰণী, বিজ্ঞান, শব্দ\nঅসমীয়া মাধ্যমৰ, বিজ্ঞান বিষয়ৰ নৱম শ্ৰেণীৰ, অধ্যায়- 12 শব্দ – Notes Improvement in Food Resources ৷ পাঠ্যপুথিত থকা প্ৰশ্নাৱলী আৰু অনুশীলনীৰ প্ৰশ্ন – উত্তৰ সমূহ তলৰ Linkত Click কৰিলে পাব ৷ শব্দ – Notes শব্দ তৰংগৰ সংকোচন আৰু তনুভৱন – Read more\nAdmin4 CommentsClass IX, NCERT Solutions- অসমীয়া মাধ্যম, বিজ্ঞান - নৱম শ্ৰেণীclass ix, notes, solution, অসমীয়া মাধ্যম, নৱম শ্ৰণী, বিজ্ঞান, শব্দ\nইয়াত অসমীয়া মাধ্যমৰ, বিজ্ঞান বিষয়ৰ, প্ৰশ্নৰ উত্তৰ সমূহ দিয়া হৈছে ৷ নৱম শ্ৰেণীৰ, অধ্যায়- 12 শব্দ (Sound ) পাঠটিত থকা প্ৰশ্নৰ উত্তৰ সমূহ ইয়াত পাব ৷ শব্দ – প্ৰশ্নাৱলী, Page No – 162 1. স্পন্দনশীল বস্তু এটাই মাধ্যমত উৎপন্ন কৰা Read more\nAdmin10 CommentsClass IX, NCERT Solutions- অসমীয়া মাধ্যম, বিজ্ঞান - নৱম শ্ৰেণীclass 9, class ix, notes, solution, অসমীয়া মাধ্যম, কাৰ্য আৰু শক্তি, বিজ্ঞান\nইয়াত অসমীয়া মাধ্যমৰ, বিজ্ঞান বিষয়ৰ, প্ৰশ্নৰ উত্তৰ সমূহ দিয়া হৈছে ৷ নৱম শ্ৰেণীৰ, অধ্যায়- 11 কাৰ্য আৰু শক্তি (Work And Energy ) পাঠটিত থকা প্ৰশ্নৰ উত্তৰ সমূহ ইয়াত পাব ৷ কাৰ্য আৰু শক্তি – প্ৰশ্নাৱলী, Page No – 148 1. Read more\nAdmin6 CommentsClass IX, NCERT Solutions- অসমীয়া মাধ্যম, বিজ্ঞান - নৱম শ্ৰেণীclass ix, notes, science, solution, অসমীয়া মাধ্যম, খাদ্য সম্পদৰ উৎকৰ্ষ সাধন, বিজ্ঞান\nঅসমীয়া মাধ্যমৰ, বিজ্ঞান বিষয়ৰ নৱম শ্ৰেণীৰ, অধ্যায়- 15 খাদ্য সম্পদৰ উৎকৰ্ষ সাধন – Notes Improvement in Food Resources ৷ পাঠ্যপুথিত থকা প্ৰশ্নাৱলী আৰু অনুশীলনীৰ প্ৰশ্ন – উত্তৰ সমূহ তলৰ Linkত Click কৰিলে পাব ৷ খাদ্য সম্পদৰ উৎকৰ্ষ সাধন – Notes Read more\nAdmin4 CommentsClass IX, NCERT Solutions- অসমীয়া মাধ্যম, বিজ্ঞান - নৱম শ্ৰেণীclass ix, science, অসমীয়া মাধ্যম, খাদ্য সম্পদৰ উৎকৰ্ষ সাধন, নৱম শ্ৰণী, বিজ্ঞান\nইয়াত অসমীয়া মাধ্যমৰ, বিজ্ঞান বিষয়ৰ, প্ৰশ্নৰ উত্তৰ সমূহ দিয়া হৈছে ৷ নৱম শ্ৰেণীৰ, অধ্যায়- 15 খাদ্য সম্পদৰ উৎকৰ্ষ সাধন (Improvement in Food Resources) পাঠটিত থকা প্ৰশ্নৰ উত্তৰ সমূহ ইয়াত পাব ৷ খাদ্য সম্পদৰ উৎকৰ্ষ সাধন প্ৰশ্নাৱলী, Page No – 204 Read more


এখন ধুনীয়া কিতাপ\nকেইদিনমান আগতে অসমলৈ প্ৰধানমন্ত্ৰী মোদী আহোঁতে চাৰিওফালে মোদী-মোদী ধ্বনিৰে উদুলি-মুদুলি৷পিছে তেওঁ যোৱাৰ পিছত দেখোন ৰতন টাটাৰ কথাহে বেছিকৈ ওলাল৷বন্ধু জয়ন্তই ৰতন টাটাক হাতত ধৰি কোনোবা এজন যুৱকে তেওঁক আগবঢ়াই নিয়াৰ ছবি এখন মোলৈ পঠিয়ালে৷\nকোন এই যুৱকজন? শান্তনু নাইডু৷ সেই ছবিখন দেখাৰ আগলৈকে মই শান্তনুৰ বিষয়ে একো নাজানিছিলো৷কিন্তু পিছতহে গম পালো শান্তনুক জগতে জানে৷কেতিয়াবা মোৰ অজ্ঞতা আৰু সীমাবদ্ধতা দেখি মই নিজেই আচৰিত হওঁ!\nশান্তনুৱে ৰটন টাটাৰ লগত থকা তেওঁৰ সম্পৰ্কৰ বিষয়ে “I Came Upon A Lighthouse” নামৰ এখন আত্মস্মৃতি মূলক কিতাপ লিখিছে৷এই ২১৭ পৃষ্ঠাৰ কিতাপখন মই প্ৰায় একে বহাতে পঢ়ি শেষ কৰিলো বুলি ক’ব পাৰি৷\nএই কিতাপখনৰ কথাবোৰ কিবা অসম্ভৱ/সম্ভৱ,অস্বাভাৱিক/স্বাভাৱিক যেন লাগে৷ আচলতে ব্যতিক্ৰমেহে ক্ৰমৰ ৰহণ চৰায়৷ ৰতন টাটাই টাটা গ্ৰুপৰ দায়িত্ব লৈছিল কিংবদন্তী পুৰুষ জি আৰ ডি টাটাৰ পৰা ১৯৯১চনত৷ সেই দিনবোৰৰ কথা এতিয়াও আমাৰ স্পষ্ট মনত আছে৷ জি আৰ ডিৰ বিষয়ে একো পঢ়িব নালাগে; কেবল সূধা মূৰ্ত্তিয়ে লিখা এটা কথা পঢ়িলেই যথেষ্ট৷\nচুজাৰলেণ্ডৰ জেনেভাত মৃত্যুৰ আগ মুহুৰ্তত জি আৰ ডি এ কি কৈছিল-“How gentle it is to die!” আৰু আমাৰ হীৰেন ভট্টই কি কৈছিল-“মৃত্যুওটো এটা শিল্প, জীৱনৰ কঠিন শিলত কটা এক নিৰ্লোভ ভাস্কৰ্য!” বঢ়িয়া! সেই ঐতিহ্যৰ উত্তৰাধিকাৰী ৰতন টাটা৷জি আৰ ডি এ হাতত ধৰি ৰতন টাটাক কাম শিকাইছিল৷কিন্তু, টাটাৰ বৈভৱ আৰু ঐতিহ্যলৈ শান্তনু নামৰ এই ডেকা ল’ৰাজন আহিল ক’ৰপৰা?\nশান্তনু পুণাৰ এটা সাধাৰণ পৰিয়ালৰ ল’ৰা৷ শান্তনুৱে কুকুৰ ভালপায়৷ এই যে ৰাস্তাত গাড়ীৰ খুণ্ডাত বাটৰ কুকুৰবোৰ মৰি থাকে! আকৌ মৃত কুকুৰবোৰৰ ওপৰেৰে গাড়ী চলাই মানুহবোৰে যে সিহঁতক ঠেতেলি পেলায়৷ সেই কথাটোৱে শান্তনুক মনত বৰ কষ্ট দিছিল৷ বহু সময়ত কুকুৰবোৰ এনেকৈ ৰাস্তাত শুই থাকে যে গাড়ী চালকে দূৰৰ পৰা তৰকিবই নোৱাৰে তাত কুকুৰ এটা শুই আছে বুলি৷ওচৰ আহি পায় মানে ইতিমধ্যে বহু পলমহৈ যায়৷\nকিন্তু, ৰাতিৰ পোহৰত জিলিকি উঠা কিবা এটা বস্তু যদি কুকুৰটোৰ ডিঙিত ওলোমাই দিয়া হয়, তেতিয়া কি হ’ব গাড়ী চালকে দূৰৰ পৰাই ৰাস্তাত শুই থকা কুকুৰটো দেখা পাব আৰু সেই ধৰণে গাড়ীৰ গতিবেগ নিয়ন্ত্ৰণ কৰিব পাৰিব৷ কুকুৰটো বাচি যাব৷ গতিকে শান্তনু আৰু তেওঁৰ লগৰ ছাত্ৰছাত্ৰী সকলে কৰিলে কি আন্ধাৰত পোহৰ প্ৰতিফলিত কৰিব পৰা ৰঙীন ফিটা কিনি আনি নিজৰ পুৰণি জিনচ কাটি তাত এই ৰঙীন ফিটা চিলাই দি বাটৰ কুকুৰবোৰৰ ডিঙিত সেই ফিটাবোৰ ওলোমাই দিলে৷\nএই সকলো কাম শান্তনুৰ উদ্যোগ আৰু নেতৃত্বত প্ৰায় পোন্ধৰজনীয়া ডেকা-ডেকেৰীৰ দল এটাই কৰিলে৷ তাকো নিজৰ জেপৰ পইছা খৰচ কৰি৷তেওঁলোকে Harely Davidson, Triumph Motorcycles আৰু K T M মটৰচাইকেলৰ সহযোগত এই কাৰ্যসূচীৰ ৰাজহুৱাকৈ শুভাৰম্ভ কৰিলে৷ আটায়ে লগ লাগি প্ৰায় ৫০০ মান বাটৰ কুকুৰৰ ডিঙিত উজ্বল ফিটাবোৰ পিন্ধাই দিলে৷পুণাৰ ৰাস্তাত আৰু অলিয়ে গলিয়ে এই উজলি থকা কুকুৰবোৰ ঘূৰি ফুৰিবলৈ ধৰিলে৷\nগোটেই চহৰখনতে ই এক খলকনি তুলিলে৷এয়া কাৰ কাম? পিছদিনা এই বিষয়ে কোনোবাই লিখা প্ৰবন্ধটোৰ লিংকটো শান্তনুৱে কাৰো কাৰো লগত চেয়াৰ কৰিলে৷ তাৰ পিছত শান্তনুৱে দেখে আৰু ক’ত কোনে এই বিষয়ে লিখিছে তাৰ যেন কোনো সীমা সংখ্যাই নাই!এই প্ৰচেষ্টাটোৰ তেওঁলোকে নাম দিলে Motopaws-moto চালক paws কুকুৰ৷মটপজৰ বিষয়ে ওলোৱা আটাইবোৰ প্ৰবন্ধ শান্তনুৰ দেউতাকে এটা ফাইলত একেলগে থলে৷দিনে দিনে এই ফাইলটো শকতহৈ গৈ থাকিল৷\nশান্তনুহঁতৰ পৰিয়ালটোৰ শান্তনুৰ আজুককাৰ দিনৰ পৰা শান্তনুলৈ পাঁচ পুৰুষে টাটাত কাম কৰিছে৷ ৰতন টাটা নিজে এজন কুকুৰ ভালপোৱা মানুহ৷“ৰতন টাটাক মট’পজৰ কথাটো জনালে কেনে হয়?” এদিন শান্তনুৰ বাপেকে কথাটো উলিয়ালে৷“হয়তো৷ কিন্তু তেওঁৰ লগত আমি কেনেকৈ যোগাযোগ কৰিম ?” নানা প্ৰবন্ধ কৰি শান্তনুৱে ৰতন টাটাৰ ইমেইলটো যোগাৰ কৰিলে৷শান্তনুৱে সমস্ত আবেগ ঢালি টাটালৈ চিঠি এখন লিখিলে৷\nটাটাত কাম কৰা এজনে চিঠিখন নি ৰতন টাটাৰ অফিছ পোৱালেগৈ৷ তাৰ পিছত শান্তনুৰ দিন নেযায়,ৰাতি নুপুৱায় অৱস্থা! ৰতন টাটাই বাৰু সি লিখা চিঠিখনৰ প্ৰতি কিবা সঁহাৰি দিবনে? এলফিনষ্টোনত থকা টাটাৰ অফিছত তিনি গৰাকী মহিলাই ঠিক কৰে কোনখন চিঠি ৰতন টাটাই নিজে চাব আৰু কোনখন নাচাব৷ টাটাৰ লগত ইমান দিন কাম কৰাৰ পিছত এই মহিলা তিনি গৰাকীয়ে ভাবিছিল হয়তো শান্তনুৰ চিঠিখন টাটাই ভাল পাব পাৰে৷টাটা বিদেশৰ পৰা ওভতি অহাৰ পিছত চিঠিখন টাটাক দেখুৱা হ’ল৷\nতাৰ কিছুদিনৰ পিছত স্বয়ং ৰতন টাটাৰ পৰা শান্তনুলৈ চিঠি এখন আহিল৷তেওঁ শান্তনুহঁতৰ প্ৰচেষ্টাৰ ভূয়সী প্ৰশংসা কৰিলে আৰু দুমাহ পিছত তেওঁলোকক তেওঁৰ অফিছত তেওঁক লগ কৰিবলৈ ক’লে৷ কি এক অকল্পনীয়,অভাৱনীয় ঘটনা! শান্তনুহঁতৰ গোটেই পৰিয়ালটোৰে উলাহে নধৰা হিয়া!ফূৰ্তিতে যেন তেওঁলোকে ৰাস্তাত উলঙ্গহৈ নাচিবহে! ৰতন টাটাৰ সাক্ষাৎকৰাৰ বাবে আৰু কেই সপ্তাহমানহে আছে৷ তেনেতে এদিন ডবাপিটা বৰষুণত শান্তনুৰ এটা মটৰ চাইকেল দুৰ্ঘটনা হ’ল৷দেহটো অৱসহৈ পৰিছে৷শৰীৰৰ কেইবা ঠাইৰ পৰাও তেজ ওলাইছে৷\nসেইবোৰ চোৱাৰ সময় নাই৷ ৰাস্তাৰ মাজত বহি শান্তনুৰ এটাই চিন্তা-“মই ৰতন টাটাক লগ কৰিব পাৰিমনে?” সেই নিৰ্দিষ্ট দিনটো আহিল৷শান্তনুৱে তাৰ লগত বন্ধু শুক্ৰুতকো লগত ল’লে৷ৰতন টাটাই অতি মৰম আৰু মনোযোগেৰে শান্তনুহঁতৰ লগত কথা পাতিলে৷ নিজৰ ৰেঞ্জ ৰোভাৰত উঠাই ঘৰলৈ নি তেওঁৰ পোহনীয়া কুকুৰ দুটা সিহঁতক দেখুৱালে৷ৰতন টাটাই সিহঁত দুটাক বাৰে বাৰে সুধিলে Motopawsৰ বাবে তেওঁ কিবা কৰিব পাৰে নেকি?\nশান্তনুৰ উত্তৰ “নাই৷আপোনাক লগ পাবলৈ আৰু জন্তুৰ বাবে যদি ভৱিষ্যতে আপুনি কিবা কৰে তাত আপোনাক সহায় কৰিবলৈহে মই ইয়ালৈ আহিছো।” টাটাৰ ব্যৱহাৰত শান্তনু স্তম্ভিত৷তাতে সিহঁতক আগবঢ়াই দিবলৈ আহোতে শান্তনুৰ দেউতাকক লগপাই তেওঁৰ কান্ধত হাতথৈ ৰতন টাটাই ক’লে- “ আপুনি চিন্তা নকৰিব৷মই আপোনাৰ ল’ৰাৰ দায়িত্ব ল’ম।”\nসেই যে ২০১৬ চনৰ চেপ্তেম্বৰ মাহৰ কোনোবা এটা দিন শান্তনুৱে ৰতন টাটাক লগ কৰিছিল সেইদিনাৰে পৰা ৰতন টাটা আৰু শান্তনুৰ মাজত এক এৰাব নোৱৰা সম্পৰ্ক গঢ়লৈ উঠিল৷দুয়ো দুয়োৰে প্ৰতি চুম্বকৰ দৰে আকৰ্ষণ অনুভৱ কৰিবলৈ ধৰিলে৷তাৰ পিছত কিমানবাৰ শান্তনুৱে টাটাক লগ কৰিছে তেওঁৰ ঘৰত, অফিছত৷তাৰ হিচাপ নাই৷ সময়ত শান্তনু আমেৰিকাৰ Cornell Universityৰ বিজনেচ স্কুলত ভৰ্তি হ’ল৷তাত থাকোতে ৰতন টাটা আমেৰিকালৈ গ’লেই শান্তনুক লগ কৰে৷দুয়ো একেলগে বজাৰ কৰে, ফুৰে৷আনকি কৰ্ণেলৰ পৰা শান্তনুৱে উপাধি লোৱাৰ সময়তো টাটা গৈছিল৷\nতাৰ পিছত শান্তনুৱে আহি আকৌ টাটাৰে বেলেগ এটা বিভাগত কাম কৰিছিল৷ কিন্তু, কিছুদিন পিছতে ৰতন টাটাই নিজৰ অফিছলৈ শান্তনুক লৈ আহে৷তাৰ পিছত প্ৰথমে দেশৰ ভিতৰত টাটা য’লৈ যায় শান্তনুকো লৈ যায়৷এনেকৈ কিছুদিন যোৱাৰ পিছত টাটাৰ বিদেশ ভ্ৰমণতো শান্তনুৱে তেওঁক সংগ দিবলৈ আৰম্ভ কৰিলে৷\nৰতন টাটাই শান্তনুক সদায় যে অতি মধুৰ ব্যৱহাৰে কৰিছিল তেনে নহয়, বিশেষকৈ প্ৰথমবাৰ বিদেশ ভ্ৰমণৰ সময়ত শান্তনু বেছ সমস্যাৰ সন্মুখীন হৈছিল৷ টাটাই বিচৰা ধৰণে কামবোৰ চম্ভালিব নোৱৰা বাবে কেতিয়াবা কেতিয়াবা টাটা শান্তনুৰ ওপৰত অসন্তুষ্ট হৈছিল আৰু মাজে মাজে শান্তনুক ৰুঢ় ব্যৱহাৰো কৰিছিল৷প্ৰথমবাৰৰ বাবে শান্তনুৱে অসহায় অনুভৱ কৰিছিল৷ইতিমধ্যে নিৰ্দ্ধাৰিত ভ্ৰমণ কাৰ্যসূচী মতে বষ্টনৰ পৰা পোনে পোনে তেওঁলোক দুয়ো পেৰিছ এয়াৰচোলৈ যোৱাৰ কথা আছিল যদিও টাটাই কিবা কাৰণে ইংলেণ্ডহৈহে পেৰিছলৈ যোৱাৰ সিদ্ধান্ত ল’লে৷\nশান্তনুৰ ইংলেণ্ডৰ ভিছা নাছিল বাবে টাটাই তেওঁক তেওঁৰ আগতে পেৰিছলৈ যাবলৈ ক’লে৷পেটে পেটে শান্তনুৱে কথাটো ভালেই পালে৷টাটা যিহেতু তেওঁৰ কামত ক্ষুণ্ণহৈ আছে, অন্ততঃ দুদিনমান তেওঁৰ পৰা আঁতৰি থকাটো একো বেয়া কথা নহয়৷পেৰিছত প্ৰথম দুদিন অফিছৰ পইছা খৰচ নকৰাকৈ শান্তনু ৰাছিতৰ ঘৰত থাকিল৷ প্ৰথমে অকলে অকলে মুকলিমূৰীয়াকৈ চেইন নদীৰ পাৰে পাৰে ঘূৰি ফুৰি পিছদিনা ৰাছিতৰ লগত তেওঁ জি আৰ ডি টাটাৰ সমাধিত ওলালগৈ৷\nজি আৰ ডিৰ সমাধিৰ তলত লিখা আছিল-“ভাল চিন্তা,ভাল কথা, ভাল কাম।” সেই সমাধিত কেইমিনিটমান মৌনহৈ থাকি শান্তনুৱে নিজকে নিজে কোৱা কথাখিনি কেনে মৰ্মস্পৰ্শী চাওকচোন, “এই মুহুৰ্তত তোমাৰ বন্ধুৱে মোক বেছ কষ্ট দিছে, কিন্তু তুমি জানা মই তেওঁৰ কথা কিমান চিন্তা কৰোঁ৷ তেওঁৰ লগত থকা মোৰ বন্ধুত্বৰ বাবে আৰু তেওঁৰ যি কোনো প্ৰয়োজনতে মই তেওঁৰ লগত থাকিম৷ তুমি বাচি থকা সময়ত মই তোমাক লগপোৱা হ’লে কিমান ভাল আছিল! তোমালোক দুয়োকো একেলগে পোৱা হ’লে! তেওঁ বৰকৈ তোমাৰ অভাৱ অনুভৱ কৰে৷ কিন্তু কি সৌভাগ্যৰ কথা যে এতিয়া মই তেওঁৰ জীৱনলৈ আহিলো৷মই বিচাৰোঁ তুমি যেন তেওঁৰ খেয়াল ৰাখা৷ ময়ো তেওঁৰ খেয়াল ৰাখিম,তেওঁ যেনেকৈ মোৰ খেয়াল ৰাখে ঠিক তেনেদৰে।”\nইয়াতকৈ আৰু কি লাগে? আচলতে ৰতন টাটাই যে শান্তনুৰ প্ৰতি অলপ কঠোৰ হৈছিল, সেইটো তেওঁৰ ইচ্ছাকৃত আছিল৷সেইটো আছিল শান্তনুৰ পৰীক্ষা আৰু প্ৰশিক্ষণৰ এক অংশহে৷সংঘাত, মত বিৰোধ, কঠোৰ ব্যৱহাৰ আৰু কঠোৰ পৰিস্থিতি শিক্ষা আৰু অনুশীলনৰ অপৰিহাৰ্য অংগ নহয় জানো? হাতুৰীৰে পিটিহে লো পোন কৰা হয়৷\nএইখন এখন ধুনীয়া আৰু মৰমলগা কিতাপ৷কিতাপখনৰ বিষয়ে মই কি এৰো কি ধৰোঁ ? আটাইবোৰ খণ্ডই সমানে গুৰুত্বপূৰ্ণ৷ কিন্তু তাৰ ভিতৰতে Office of the Chairman আৰু Lily অধ্যায় দুটা যেন অপূৰ্ব৷ৰতন টাটাৰ অফিছত কাম কৰাটো ধেমালি কথানে? তাত আগৰে পৰা কাম কৰি থকা তিনি তীক্ষ্ণ মহিলাই শান্তনুক টাটাৰ অফিছৰ বাবে কেনেকৈ তৈয়াৰ কৰিছিল ভাবিলে আচৰিত লাগে৷\nকি শিকাইছিল শান্তনুক তেওঁলোকেঃ “তোমাৰ অন্তৰ আৰু উদেশ্য যদি নিকা তোমাৰ ভুল মাফ কৰা হ’ব৷কিন্তু স্বচ্চতা,তথ্য,অফিছৰ কাম কৰা মূল পদ্ধতি আৰু নীতিৰ ক্ষেত্ৰত কোনো আপোচ কৰা নহ’ব৷—–এতিয়া তুমি টাটাৰ অফিছত কাম কৰা৷এতিয়াৰে পৰা সকলোৱে তোমাক সেইখন আইনাৰে চাব৷তুমি কৰা প্ৰতিটো কাম,প্ৰতিটো কথা, বা কাৰোবাৰ পৰা কিবা এটা বিচাৰিলে তাৰ বাবে ৰতন টাটাহে জগৰীয়া হ’ব৷ কেতিয়াও এই ক্ষমতাৰ অপপ্ৰয়োগ নকৰিবা৷তুমি ইয়াত বহিছা বুলিয়ে কাৰো পৰা কোনো অনাহক সুবিধা ল’ব নিবিচাৰিবা৷তোমাৰ দায়িত্ব তেওঁৰ বাবে কেৱল তেওঁৰ বাবে।”\nআৰু কি কিবা ক’ব লাগেনে! নেনো ৰতন টাটাৰ এটা সপোন আছিল৷সাধাৰণ মানুহৰ গাড়ী৷ নেনোক ভাৰতৰ মানুহে ভুল বুজিলে৷ৰতন টাটাকো ভুল বুজিলে৷নেনো নচলিল৷সেইটোৱে টাটাক মনত বৰ আঘাত দিছিল৷Lily বোলা অধ্যায়টো নেনোৰ বিষয়ে৷ শেষৰখন নেনো কিনি শান্তনুৱে ৰতন টাটাক তাত উঠাই লৈ মোম্বাইত তেওঁক এপাক ঘূৰাই আনিছিল৷সেই অধ্যায়টোত শান্তনুৱে লিখা কথাখিনি যি কোনো সংবেদনশীল পাঠকৰ হৃদয় স্পৰ্শ কৰিব৷মোৰ আৰু এটা ভাল লগা কথা হৈছে চেন্নাইত ছুটী কটাবলৈ গৈ ৰ’দ লৈ শুই ৰতন টাটাই লি অচকাৰৰ Before the Rain শুনি থকা বৰ্ণনাটো৷ সেইটো ময়ো শুনিলো৷ তাৰমানে টাটা আৰু শান্তনু একেলগে থাকিলে তেওঁলোক দুয়ো কিমান ফূৰ্তিত থাকে!\nকিতাপখনৰ গদ্য অনবদ্য৷টাটাৰ মুৰব্বী ৮৪ বছৰীয়া ৰতন টাটাৰ লগত এই ২৮ বছৰীয়া যুৱক শান্তনুৰ এক অনাবিল মানবীয় সম্পৰ্কৰ স্বাক্ষৰ হ’ল এই কিতাপখন৷ সমগ্ৰ বিশ্বতে আৰু কোনোবাই এনে এখন কিতাপ লিখিছে বুলি মোৰ মনে নধৰে৷ শান্তনু নিজে এজন অতি সৎ, সংবেদনশীল আৰু মেধাবী ল’ৰা৷কিন্তু,কিতাপখনত শান্তনুৱে নিজৰ কথা কৈয়ো যেন নিজৰ কথা কোৱা নাই৷\nকিতাপখনতে শান্তনু গৌণ, ৰতন টাটাহে মুখ্য৷তাতই পাঠকে শান্তনুক বিচাৰি পাব৷বিচাৰি উলিয়াব লাগিব৷শান্তনুৱে কি কৈছে চাওকচোনঃ “Recognition and spotlight lose their sheen when you are aroundapersonality like his for that long.Attention and spotlight begin to seemabit perverse” কি সুন্দৰ কথা!ৰতন টাটা টাটাৰ সকলো সংস্থাৰ মুৰব্বী৷কিন্তু তেওঁতো মানুহ! অ’ আৰু এটা কথা কিতাপখনৰ সঞ্জনাই অঁকা ছবিবোৰ যেন কিতাপখনৰ আবেগ-অভিপ্ৰায় আৰু জীবন্ত কৰি তুলিছে৷এই কিতাপখন পঢ়াটো কি এক মধুৰ অভিজ্ঞতা!


Autorickshaw Lyrics | অট’ৰিক্সা | Bhupen Hazarika | Assamese Lyrics - AssameseLyrical.com\nAutorickshaw Lyrics | অট’ৰিক্সা | Bhupen Hazarika\nAutorickshaw Lyrics অট’ৰিক্সা by Bhupen Hazarika, visit AssameseLyrics.com for more Assamese lyrics\nSong: Autorickshaw (অট’ৰিক্সা)\nভায়েক : অট’ৰিক্সা চলাওঁ\nআমি দুয়ো ভাই\nগুৱাহাটী কৰি গুলজাৰ\nককায়েক : বি-ই ফেইল ম‍ই\nসৰু ভাই এম এ পাছ\nদুয়ো : বেংকত বহুতো ধাৰ\nবেংকত বহুতো ধাৰ!\nককায়েক : ভাইটিৰ নামত আছে পাৰ্মিট\nচলাওঁ ম‍ইও একোবাৰ।\nদুয়ো : শিক্ষিত বেকাৰৰ ম‍ই সৰু ভাব\nকমপ্লেক্স নাই আমাৰ।।\nককায়েক : ভাইটিৰ এটি মাথো দোষ আছে\nজালুকবাৰী প্ৰিয় তাৰ\nমোৰ পৰা কেতিয়াবা\nঅট’খন কাঢ়ি কয়\nদুয়ো : প্ৰিয়া আজি হʼব পেছেঞ্জাৰ\nপ্ৰিয়া আজি হব পেছেঞ্জাৰ।।\nককায়েক : ম‍ই সুধিলোঁ\nতোক বিয়া কৰিব জানো\nনহʼলি যে ত‍ই প্ৰফেছাৰ।\nসি উত্তৰ দিয়ে\nমোৰ প্ৰেয়সীয়ে বুজে, দাদা\nদুয়ো : ডিগনিটি অব্ লেবাৰ!!!\nককায়েক : কথা : তহঁতৰ ছাবজেক্ট একে আছিল নেকি অʼ\nতোৰ আৰু তোৰ প্ৰেয়সীৰ?\nভায়েক : অৰ্থনীতি দুয়োৰে ছাবজেক্ট\nএইবাৰ প্ৰেয়সীৰ ফিফ্‌থ ইয়াৰ\nযোৱাবেলি ম‍ই এম এ পাছ কৰি লৈ\nলৈছিলোঁ পাৰ্মিট অট’ৰিক্সাৰ।\nককায়েক : ভাল কৰিলি ভাই ভালেই কৰিলি\nভাবী ভাইবোৱাৰীলৈ আশিস অপাৰ।\nহাকিম মন্ত্ৰীৰ চাকৰি বিচাৰি ত‍ই\nনহʼলি যে ভাগ্যে চিৰবেকাৰ!!\nদুয়ো: ব’ল বহু ৰাতি হʼল\nভায়েক : নাই কোনো পেছেঞ্জাৰ\nককায়েক : সেমেকা বতৰটো দেখোঁ বৰ জাৰ\nককায়েক : নাই কোনো পেছেঞ্জাৰ\nককায়েক :- ৰুগীয়া আয়ে চাগে\nৰখি আছে বাঢ়ি লৈ\nদাইল ভাত দুয়োৰে আমাৰ\nদুয়ো : নাই কোনো পেছেঞ্জাৰ\nককায়েক : ব’ল বহু ৰাতি হʼল\nনাই কোনো পেছেঞ্জাৰ\nককায়েক : ঘূৰি ৰিফাইনেৰী আৰু জালুকবাৰী\nলাচিত নগৰ আৰু উজান বজাৰ\nভৰলুৰমুখ আৰু নিজৰাৰপাৰ\nলাচিত নগৰ আৰু ফাঁচি বজাৰ\nদুয়ো : পণ কৰিছোঁ দুয়ো ঘাম পেলাই\nপণ কৰিছোঁ দুয়ো ঘাম পেলাই\nওভতাম বেংকৰ বাকীখিনি ধাৰ\nওভতাম বেংকৰ বাকীখিনি ধাৰ।।\nঅʼটো ৰিক্সা চলাও........।\nAssamese Lyrics - AssameseLyrical.com: Autorickshaw Lyrics | অট’ৰিক্সা | Bhupen Hazarika


অসম ৰাজ্যিক এইডচ ক’ন্টোল চছাইটিত ৮২ টা পদ খালী ২০২০-Assam State Aids Control Society 82 Posts Recruitment 2020:\nঅসম ৰাজ্যিক এইডচ ক’ন্টোল চছাইটিত ৮২ টা পদ খালী ২০২০-Assam State Aids Control Society 82 Posts Recruitment 2020: অসম ৰাজ্যিক এইডচ ক’ন্টোল চছাইটিয়ে ৮২ টা লেবৰেটৰী টেকনিচিয়ান (Laboratory Technician), কাউনচেলৰ (Counselor) আৰু অন্য পদৰ (Other Posts) বিজ্ঞাপন মুকলি কৰিছে । বিজ্ঞাপনটো অসম ৰাজ্যিক এইডচ ক’ন্টোল চছাইটিয়ে অফিচিয়েল ৱেবচাইটত ১৩-০১-২০২০ তাৰিখে পাবলিছ কৰিছে । আবেদনকাৰীসকলে অফলাইনযোগে আবেদন কৰিব পাৰিব । আবেদনকাৰীসকলে ২৯-০১-২০২০ তাৰিখৰ আগতে আবেদন কৰিব লাগিব ।\nঅসম ৰাজ্যিক এইডচ ক’ন্টোল চছাইটিৰ লেবৰেটৰী টেকনিচিয়ান (Laboratory Technician), কাউনচেলৰ (Counselor)আৰু অন্য পদৰ (Other Posts) পদৰ এপ্লিকেছন ফৰ্ম, (Application Form) তাৰিখ, (Date) আদিকে ধৰি সকলোখিনি আমাৰ ৱেবচাইট www.newsinassam.com ত পাব ।আপোনালোকে অধিক জানিবৰ বাবে অসম ৰাজ্যিক এইডচ ক’ন্টোল চছাইটিৰ ৱেবচাইট www.asacs.assam.gov.in চাব পাৰে । অধিক নিয়োগ সম্পৰ্কীয় বাতৰি পাবলৈ আমাৰ ৱেবচাইট Newsinassam.com সদায় visit কৰে যেন…\nAssam State Aids Control Society 82 Posts Recruitment 2020:\nApplications are hereby invited for filling up the following vacant posts under Assam State AIDS Control Society. Khanapara, Guwahati – 781022 to be appointed on contract basis ai ICTC/ PPTCT/ STI Clinic/ Blood Bank located at different Medical Colleges, Civil Hospitals, CHCs in the state and at District AIDS Prevention & Control Unit, (DAPCU) of Kamrup district foraperiod of one year which may be extended based on performance appraisal and co-terminus with the project. The job seekers are requested to read below the Assam State Aids Control Society (ASACS) Laboratory Technician, Counselor job selection process, eligibility, salary, age limit and applications fee in our Newsinassam.com website.\nAssam State Aids Control Society 82 Posts Recruitment 2020-Notification Details\nঅসম ৰাজ্যিক এইডচ ক’ন্টোল চছাইটিৰ ৮২ টা লেবৰেটৰী টেকনিচিয়ান (Laboratory Technician), কাউনচেলৰ (Counselor) আৰু অন্য পদৰ (Other Posts) বিজ্ঞাপনৰ বিৱৰণ তলত দিয়া হ’ল\nAssam State Aids Control Society Recruitment 2020 Details\nJob Type Assam Govt Jobs (Contractual)\nAssam State Aids Control Society 82 Posts Recruitment 2020-Vacancy Details\nঅসম ৰাজ্যিক এইডচ ক’ন্টোল চছাইটিৰ ৮২ টা লেবৰেটৰী টেকনিচিয়ান (Laboratory Technician), কাউনচেলৰ (Counselor) আৰু অন্য পদৰ (Other Posts) খালী পদৰ বিৱৰণ তলত দিয়া হ’ল\n1 District Programme Manger (DAPCU) 01\n2 Accounts. Assistant (DAPCU) 01\n3 Counselor (ICTC/PPTCT/ STI/Blood Bank) 39\n4 Laboratory Technician (ICTC/PPTCT/ Blood Bank) 36\n5 Data Manager (Blood Bank) 02\n6 Attendant (ICTC/Blood Mobile Van) 03\nAssam State Aids Control Society 82 Posts Recruitment 2020-Age Limits\nঅসম ৰাজ্যিক এইডচ ক’ন্টোল চছাইটিৰ ৮২ টা লেবৰেটৰী টেকনিচিয়ান (Laboratory Technician), কাউনচেলৰ (Counselor) আৰু অন্য পদৰ (Other Posts) বয়সৰ বিৱৰণ তলত দিয়া হ’ল\nFor All Posts should not be more than 60 years as on 1st January, 2020\nAssam State Aids Control Society 82 Posts Recruitment 2020\nTags: ASACS Application Form 2020ASACS Counselor 2020ASACS Laboratory TechnicianAssam State Aids Control Society 82 PostsAssam State Aids Control Society 82 Posts Recruitment 2020Laboratory Technician


অভিজ্ঞতাৰ সঁফুৰা .. Abhigotar Xofura: May 2014\nহাতত ৰিভলভাৰ নাইতো?\nচনটো মনত নাই৷\nঅসম অভিযান্ত্ৰিক মহাবিদ্যালয়ত শিক্ষকতা কৰি আছো তেতিয়া৷\nসচৰাচৰ মই পৰীক্ষাৰ ইনভিজিলেটৰ নহৈছিলো কাৰণ ইনভিজিলেটৰ হ'লে কোনো ধৰণৰ নকল বা নীতিবিৰুদ্ধ কাম দেখিলে সহ্য কৰিব নোৱাৰি উচিত পদক্ষেপ লবলৈ বাধ্য হৈছিলো৷ আনহাতে ছাত্ৰ এজনৰ কেৰিয়াৰ বেয়া কৰিবলৈও মন নগৈছিল৷ তাতে আকৌ ভূতৰ ওপৰত দানহৰ দৰে আহি পৰিছিল অতি আমনিদায়ক বাতৰি এটা:\n"অসমৰ এখন আগশাৰীৰ শিক্ষানুষ্ঠানৰ প্ৰিন্সিপালক অজান আততায়ীয়ে গুলি কৰি মাৰিলে কোনো নকল কৰা ছাত্ৰক পৰীক্ষাৰ পৰা বহিষ্কাৰ কৰা বাবে৷"\nঅৱশ্যে অসম অভিযান্ত্ৰিক মহাবিদ্যালয়ত তেনেধৰণৰ কোনো ঘটনা আজিলৈকে ঘটা নাই৷\nদায়িত্ব এৰাব নোৱাৰি মাজে-মাজে ইনভিজিলেটৰ হৈছিলো আৰু মোৰ বাবে দায়িত্ব উচিত ভাবে পালন কৰাৰ সহজ উপায় আছিল গোটেই তিনি ঘন্টা সময় কোঁঠাটোত আগৰ পৰা পিছলৈ পায়চাৰি কৰি ফুৰা, প্ৰতিজন পৰীক্ষাৰ্থীৰ ওচৰে-পাজৰে নিজৰ উপস্থিতি জাহিৰ কৰি নীৰৱে সাবধানবাণী শুনোৱা যাতে কোনেও সেইফেৰা কাম নকৰে আৰু মইও বাধ্য হৈ কোনো ব্যৱস্থা ল'ব লগা নহয়৷\nএদিন পৰীক্ষা চলি আছে৷ মই ইনভিজিলেটৰৰ কাম কৰি আছো প্ৰকাণ্ড দ্ৰইং হ'লটোত৷ তাত প্ৰায় ৮০জন মান পৰীক্ষাৰ্থী বহে৷ ইনভিজিলেটৰ তিনিজন থাকে৷\nআনদিনাৰ দৰে সেইদিনাও মই হলৰ ভিতৰত পায়চাৰি কৰি আছোঁ৷ একেবাৰে পিছৰ পৰা লাহে-লাহে আগলৈ খোজ দিছো বাবে আগৰবোৰে মই পিছপিনৰ পৰা আহি থকাটো দেখা নাই৷ তদুপৰি দ্ৰয়িংবোৰ্ডবোৰ এঢলীয়া হোৱা বাবে পৰীক্ষাৰ্থীসকলৰ সকলো কাৰ্যকলাপ অতি সহজে পৰ্যবেক্ষণ কৰিব পাৰি পিছ পিনৰ পৰা৷\nতেনেদৰে হাতত সাৰে ভৰিত সাৰে আগবাঢ়ি গৈ থাকোঁতে চকুত পৰিল এজন ছাত্ৰৰ ধূৰ্ত্তালি৷ ওপৰত প্ৰশ্নখন ভালদৰে মেলি লৈছে৷ তাৰ অলপ তলত উত্তৰ লিখা বহীটো প্ৰায় সমান্তৰালভাবে ৷ প্ৰশ্ন আৰু বহীটোৰ মাজত অলপ খালী ঠাই৷ সেই খালী ঠাই পূৰণ কৰিছে বগা কাগজ এখনে৷ ছাত্ৰজনে অতি কৌশলেৰে প্ৰশ্নখন আৰু উত্তৰৰ বহীখন একেলগে ওপৰৰ পৰা তললৈ পিচলাই লৈ যায় যাতে মাজৰ ব্যৱধান একেই থাকে আৰু সেই ব্যৱধানেৰে তলত পাতি লোৱা কাগজখনৰ পৰৱৰ্তী অংশ দৃষ্টিগোচৰ হয়৷\nঅলপ সময় ভালদৰে লক্ষ্য কৰিলো ল'ৰাজনক৷ বপুৰাই গমেই নাপালে৷\nতাৰপাছত হঠাতে চোঁ মাৰি গৈ থাপ মাৰি ধৰিলো হাতত৷ বহী, প্ৰশ্ন আৰু নকলৰ কাগজ গোটাইখিনি কাঢ়ি লৈ ল'ৰাজনক হাতত ধৰি টানি লৈ গ'লো পৰীক্ষা চলোৱা অফিচটোলৈ৷ ল'ৰাজনে মুখেৰে এটা মাতো নামাতিলে৷ তাৰপাছত বিশ্ববিদ্যালয়ৰ নিয়মমতে পালন কৰিবলগীয়া আনুষ্ঠানিকতাখিনি পালন কৰি ল'ৰাজন বিদায় দিলো৷ মইও নিজৰ কামত লাগিলো৷\nপৰীক্ষা শেষ হ'ল৷ আবেলি ঘৰ পালোঁগৈ৷ মনটো অলপ বেয়াও লাগি থাকিল ল'ৰা এজনক তেনেদৰে উলিয়াই দিবলগা হোৱা বাবে৷ মাজে-মাজে আততায়ীৰ গুলিত প্ৰাণ দিয়া সেই অধ্যাপকজনৰ কথাও মনত পৰিবলৈ ধৰিলে৷\nসন্ধিয়া ঘৰতে থাকিলো৷ ৰাতি প্ৰায় আঠমান বজাত দুৱাৰত টোকৰ পৰিল৷ বাৰান্দাৰ লাইটো জ্বলাই দি দুৱাৰ নোখোলাকৈ পৰ্দাখন একাষৰীয়া কৰি বাহিৰলৈ চালো৷ দেখিলো সেই নকল কৰা ল'ৰাজন ৷ লগত আৰু এজন প্ৰকাণ্ড চেহেৰাৰ ডেকা৷ খন্তেকৰ বাবে বুকুখন কঁপিল৷ ল'ৰাদুজনৰ হাতলৈ চালো৷ ৰিভলভাৰ নাইতো?\nভালদৰে পৰ্যবেক্ষণ কৰি আশ্বস্ত হোৱাৰ পাছতহে দুৱাৰ খুলি দিলো৷ দুয়োকো বহিবলৈ দিলো৷\nমই আৰম্ভ কৰিলো৷\n: চাৰ একো উপায় নাইনে এতিয়া?\n: এতিয়া আৰু উপায় নাই৷ কাগজ ইউনিভাৰ্চিটি পালেগৈ৷ অতি কমেও এবছৰ লোকচান হ'বই তোমাৰ৷ মোক পৰীক্ষাৰ সময়তে অনুৰোধ নকৰিলা কিয়? তুমিতো মুখেৰে একোৱেই নামাতিলা?\n: চাৰ, সকলোৱে কৰা দেখি মইও আজি কৰিবলৈ চেষ্টা কৰিছিলো৷ পিছে ধৰা পৰি গ'লো৷ সেই মুহূৰ্ত্তত ইমান নাৰ্ভাচ হ'লো যে মুখেৰে মাতেই নোলাল৷ পাৰিলে কিবা এটা কৰক ৷\nল'ৰাজনৰ সৰল উক্তি৷\n: নাই, এতিয়া মোৰ হাতত একো নাই৷ যি হ'ল হ'ল আৰু৷ এতিয়া ভবিষ্যতৰ বাবে ভালদৰে চিন্তা কৰা৷\nআৰু দুই এটা কথাৰ আদান-প্ৰদান হ'ল৷\nগধুৰ মনেৰে ল'ৰাদুজন গ'লগৈ৷\nমোকো সান-মিহলি চিন্তা কিছুমানে আমনি কৰিবলৈ ধৰিলে৷\nPosted by Pastor M L Das at 01:20\nভাৰতীয় স্বামীসকলৰ যিবোৰ অভ্যাসে ভাৰ্যাসকলক আমনি কৰে..\n১) বাথৰুমৰ পৰা ওলাই আহি গা মোচা ভিজা টাৱেলখন বিচনাতে পেলাই থৈ যায় সময়ৰ নাটনি বুলি৷\n২)” আহিছো” বুলি কয় কিন্তু খোৱা মেজলৈ আহিবলৈ পলম কৰি থাকে আৰু লেপটপ বা কম্পিউটাৰতে ব্যস্ত হৈ থাকে৷\n৩) বন্ধৰ দিনটোত ২৪ ঘন্টা মাৰাথান টোপনি মাৰে, বিচনাতে খায়, আই পি এল বা আন প্ৰগ্ৰেম চায়৷\n৪) নেপকিন, গাড়ীৰ চাবি, ৱালেট আদি ক’ত থ’লে পাহৰি যায়৷\n৫) ৰাতিপুৱা পায়খানাত বহি বাতৰি কাকত পঢ়ে আৰু তাতেই এঘন্টামান কটায়৷\n৬) বিচনাৰ কাপোৰ সলাব লগা হৈছেনে নাই বা কোঁঠাটো পৰিষ্কাৰ কৰিব লগা হৈছেনে নাই সুধিলে সঠিককৈ ক’ব নোৱাৰে৷\n৭)ভাত খাই উঠি ডাঙৰকৈ উগাৰ মাৰে৷\n৮) এলাৰ্ম নিজেই দিয়ে কিন্তু এলাৰ্ম বাজিলে টোপনিৰ পৰা উঠাৰ কোনো লক্ষণেই নেদেখুৱায়৷\n৯) নতুন ঠাইলৈ গাড়ী চলাই গ’লে নিজৰ ওপৰতে ভৰষা কৰি বাট হেৰুৱায় কিন্তু বাটৰ মানুহক সুধিবলৈ টান পায়৷\n১০)বিচনাতে সকলো খায় আৰু লেতেৰা বিচনাখনতে শুবলৈ বেয়া নাপায়৷\n১১)ঘৰৰ য’তে-ত’তে জোতা খুলি পেলাই থয় যাতে আনে তাৰে ফুটবল খেলিব পাৰে৷\n১২) ৱাচিং মেচিনৰ এলাৰ্মটো বাজিলে নুশুনা ভাও ধৰে বা আনক চিঞৰে৷ আন কোনোবাই কাপোৰবোৰ শুকাবলৈ মেলি দিয়ালৈ বাট চাই থাকে৷\n১৩)কেৱল চাইজটো চায়েই দোকানত চোলা কিনে কিন্তু ঘৈণীয়েকে বাছি দিয়া চোলা কেইটা এবাৰো গাত সুমুৱাই নাচায়৷\n১৪) দেওবাৰে ৰাতিপুৱা ১১ বজাত উঠে আৰু ব্ৰাছ নকৰি, মুখ নুধুই বিচনাতে ব্ৰেকফাষ্ট কৰিবলৈ বিচাৰে৷\n১৫) এটা নতুন পেন্ট ২৫০০/- টকা দি কিনিবলৈ টান পায়, খুব দামী বুলি; কিন্তু ৩০ হাজাৰ টকাৰে টেবলেট/চেল ফোন এটা কিনিবলৈ বেয়া নাপায়৷\n১৬) নতুনকৈ ধুই শুকুৱাই বিচনাত ৰখা কাপোৰবোৰ ভালদৰে জাপি ক’ৰবাত থোৱাতো বাদেই কাপোৰবোৰ হাতেৰে একাষৰীয়া কৰি থৈ কাষতে বাগৰি দিয়ে৷\n১৭) পকেট বা বেগৰ পৰা ক্ৰেডিট কাৰ্ড , ডেবিট কাৰ্ড , বিল আদি সকলো উলিয়াই টেবুলত থয় আৰু পাছত ভালদৰে ঠিক ঠাইত থ’ম বুলি কয়.. (পিছে কেতিয়াও নথয়)\n১৮) সকলো প্ৰশ্নৰ উত্তৰত সেই এটা কথাই কয়… “তুমি যি ভাল দেখা….” (আচলতে একো নভবাকৈয়ে কয়)\n১৯)কথা ক’লে শুনি থকাৰ ভাও ধৰে কিন্তু কিবা সুধিলে বুৰ্বকৰ দৰে চাই থাকে৷\n২০) আৰু যদিহে কেতিয়াবা শুনে তেতিয়া “ময়েই সকলো জানো” ভাব দেখুৱাই উপদেশৰ উপৰি উপদেশ দিবলৈ ধৰে৷\n(এটা ইমেইলৰ পৰা লোৱা হৈছে)\n-------------------------------ডঃ মাখন লাল দাস\nPosted by Pastor M L Das at 23:55\nকেইটামান টকা... এজন ডেকা\nকেইটামান টকা.. এজন ডেকা\n১৯৮৯ চন ৷ এম টেক কৰি মাদ্ৰাজৰ পৰা অসম অভিযান্ত্ৰিক মহাবিদ্যালয়লৈ উভতি আহিছো মাত্ৰ৷ থাকিবলৈ বাসভৱন এটাৰ খুবেই প্ৰয়োজন থকা বাবে প্ৰিন্সিপাল চাৰৰ কাষ পালোঁগৈ৷ তেখেতে ঘৰ এটাত অস্থায়ী ভাবে থাকিবলৈ দিলে এটা চৰ্তত: দুই নং ছাত্ৰাবাসৰ অধীক্ষক ৰহমান চাৰৰ কাৰ্যকাল শেষ হওঁ হওঁ৷ গতিকে তেখেতৰ পৰা মই কাৰ্যভাৰ গ্ৰহণ কৰিব লাগিব৷ তেতিয়া মই স্থায়ী ভাবে অন্ততঃ তিনিবছৰ থাকিবলৈ পাম অধীক্ষকৰ বাস ভৱনত৷ মইও বিনা দ্বিধাই মান্তি হ'লো৷ তাৰ আগতেও ১৯৮৫ চনতে মই ৫ নং ছাত্ৰাবাসৰ দায়িত্ব লৈছিলো ৷ গতিকে আকৌ তেনে দায়িত্ব লবলৈ অসুবিধা নহ'ব বুলি ভাবিলো৷\nকিছুদিন পাছত ৰহমান চাৰৰ পৰা মই ছাত্ৰাবাসৰ কাৰ্যভাৰ গ্ৰহণ কৰিলো৷ ইতিমধ্যে অষ্টম ষান্মাসিকৰ ছাত্ৰসকলৰ পৰীক্ষা হৈ গৈছিল৷ হোষ্টেলৰ সকলো খৰচ-পাতি অধীক্ষকেই চাব লাগিছিল৷ কিছুমান ছাত্ৰ টকা-পইচা দিয়াৰ ক্ষেত্ৰত বৰ অনিয়মীয়া আছিল৷ কিন্তু পৰীক্ষাৰ আগে-আগে সকলোৰে পৰা বাকী থকা টকাবোৰ আদায় কৰা চেষ্টা চলোৱা হয়৷ পৰীক্ষাৰ ফৰ্ম অধীক্ষকৰ হাতত থাকে আৰু দিবলগীয়া সকলোখিনি দিয়াৰ পাছতহে পৰীক্ষাৰ ফৰ্ম দিয়া হয়৷ তথাপি কিছুমানে হাতে-ভৰিয়ে ধৰি অনুনয়-বিনুনয় কৰেহি নানা অজুহাত দেখুৱাই আৰু দিবলৈ অলপ বাকী থাকিলেও ফৰ্ম দি দিয়া হয় কেতিয়াবা৷ কিন্তু অষ্টম ষান্মাসিকৰ ছাত্ৰসকলৰ ক্ষেত্ৰত বেছি সাবধান হ'বলগা হয় কাৰণ সেইটোৱেই তেওঁলোকৰ শেষ পৰীক্ষা৷ পাছ কৰি ওলাই গ'লে আৰু টকা পোৱাৰ আশা নাই৷\nৰহমান চাৰৰ পৰা হিচাব বুজি লোৱা হ'ল৷ যিমান ধন হস্তান্তৰ হ'বলগীয়া আছিল তাৰ পৰা এটা অংশ চাৰে কাটি ৰাখিলে কাৰণ সেইখিনি বিভিন্ন ছাত্ৰৰ পৰা পাবলগীয়া আছিল৷ গতিকে সেইখিনি ধনৰ পৰিৱৰ্তে মোক দিয়া হ'ল এখন দীঘল তালিকা৷ মইও সুযোগৰ সন্ধানত থাকিলো সেই ধন ছাত্ৰসকলৰ পৰা আদায় কৰাৰ৷\nদুমাহমান পাছত সুযোগ এটা আহিল৷\nঅষ্টম ষান্মাসিকৰ পৰীক্ষাৰ ফলাফল ঘোষণা কৰা হ'ল৷ মাৰ্কচীট আদি পাবলৈ ছাত্ৰসকলে হোষ্টেলৰ অধীক্ষকৰ পৰা ক্লিয়াৰেন্স ল'ব লাগে৷ মই তালিকা লৈ বাট চাই থাকিলো কোন আহে কোন আহে বুলি৷\nপিছদিনা ৰাতিপুৱাতে ছাত্ৰ এজন আহি ওলাল৷ নামটো সুধিলো, তাৰপাছত তালিকাখন চালো৷ তালিকাত তেওঁৰ নামটো জিলিকি আছে৷ তেওঁৰ দিবলৈ বাকী আছিল কিছু টকা৷ বেছি নহয়, খুব সম্ভৱ, প্ৰায় বিশ টকামান৷ ছাত্ৰজনৰ নামটোও মনত নাই৷\n: তোমাৰ এৰিয়াৰ আছে ৷ সেইখিনি দিলেহে ক্লিয়াৰেন্স পাবা ৷\nঅলপ মূৰ খজুৱাই ল'ৰাজনে ক'লে,\n: ছাৰ মোৰ লগত ইমান টকা নাই৷ দূৰৰ পৰা আহিছো, ৰিজাল্ট দিয়া বুলি গম পাই৷ মোক ক্লিয়াৰেন্সটো দি দিয়ক৷ মই গুৱাহাটীত থকা মাহীৰ ঘৰৰ পৰা টকাখিনি আনি আবেলি আপোনাক দি যামহি....\nদেখাত অতি নিমাখিত ছাত্ৰজনৰ মুখলৈ চাই , অলপ ভাবিলো৷ তাৰপাছত ক'লো,\n: ঠিক আছে, দিয়া ফৰ্মখন.. বুলি ক্লিয়াৰেন্সৰ ফৰ্মত চহী কৰি দিলো৷\nধন্যবাদ জনাই ল'ৰাজন গ'লগৈ৷\nআবেলি বাট চালো, ল'ৰাজন নাহিল৷\nদিন, মাহ,বছৰ, দশক পাৰ হৈ হ'ল৷ ল'ৰাজন আৰু মোৰ ওচৰলৈ নাহিল৷\nএই হোজা প্ৰফেচাৰজনক ভাল ঠগিলে৷\nPosted by Pastor M L Das at 05:54\nসৰুৰে পৰা ভূতলৈ বৰ ভয় আছিল মোৰ৷\nসেইবাবে ডাঙৰ ল'ৰাটো জন্ম হোৱাৰ পাছতে ভাবি ল'লো তাক এনেদৰে ডাঙৰ কৰিম যাতে সি ভূতলৈ কেতিয়াও ভয় নকৰে৷ সৰুৰে পৰাই তাক শিকোৱা হ'ল ভূত বোলা কোনো বস্তু নাই বুলি৷ তাৰ চাৰি বছৰ বয়সত আমাৰ দ্বিতীয়টো ল'ৰাৰ জন্ম হ'ল আৰু ডাঙৰটোক তেতিয়াৰ পৰাই এটা বেলেগ কোঁঠাত অকলে শুবলৈ দিয়া হ'ল ৷ সিও কোনো আপত্তি নকৰি অকলেই শুবলৈ সাহস কৰিলে৷\nসৰু ল'ৰাটোৰ বয়স তেতিয়া প্ৰায় দুবছৰমান হ'ব, ডাঙৰটো প্ৰায় ছবছৰীয়া৷ সৰুটোক চোৱা-মেলা কৰাৰ বাবে ঘৰত এজনী ছোৱালীও ৰখা হ'ল৷\nতেতিয়া আমি অসম অভিযান্ত্ৰিক মহাবিদ্যালয়ৰ চৌহদত থাকোঁ৷ দীপৰ বিলৰ কাষত থাকো৷ ডাঙৰ চৌহদ৷ ৰাতি প্ৰায়েই লাইট নাথাকে আৰু থাকিলেও যিহে ভল্টেজ, লাইট থকা-নথকা প্ৰায় একেই কথা যেন হয়৷ তাতে আকৌ স্ত্ৰীট লাইট বুলিবলৈ একো নাছিলেই বুলিব পাৰি আমি থকা ঠাইখিনিত৷ ঘৰৰ পৰা প্ৰায় তিনিশ মিটাৰমান দূৰতে নতুনকৈ শ্মশান এখনো গঢ় লৈ উঠিব ধৰিছিল৷ ৰাতি হ'লে ঘৰৰ বাহিৰ ওলাবলৈ যথেষ্ট সাহসৰ প্ৰয়োজন৷ ডাঙৰ ল'ৰাটোৱে পিছে দোভাগ ৰাতিও ঘৰৰ বাহিৰ ওলাবলৈ ভয় নকৰে তেতিয়াও৷\nএদিন কিবা কাৰণত আবেলি শ্ৰীমতী আৰু মই গুৱাহাটীলৈ যাব লগা হ'ল৷ ঘৰতে এৰি থৈ গ'লো ছবছৰীয়া ল'ৰাটোৰ সৈতে সৰু ল'ৰাটো আৰু তাক চোাৱাচিতা কৰা ছোৱালীজনী৷ সিহঁতেও থাকিব পাৰিম বুলি ক'লে৷ আমিও নিশ্চিন্তে গ'লোঁগৈ৷\nউভতি আহোঁতে ৰাতি প্ৰায় চাৰে সাতমান বাজিল৷\nঘৰ পাই দুৱাৰত টুকুৰিয়ালো৷ কোনো সাৰ-সুৰ নাই৷\nআকৌ টুকুৰিয়ালো৷ নাই, কোনো সাৰ-সুৰ নাই৷\nবাহিৰলৈ ওলাব পৰা তিনিওখন দুৱাৰ ভিতৰৰ পৰাই বন্ধ৷ অলপ আচৰিত হ'লো৷ এইবাৰ দুৱাৰত অলপ জোৰেৰে ঢকিয়ালো আৰু লগতে চিঞৰি চিঞৰি মাতিলো..\n: বাবলু.. জয়ন্তী..\nঅলপ পাছত ভিতৰৰ দুৱাৰ এখন খোলাৰ শব্দ হ'ল৷ তাৰপাছত মূল দুৱাৰখন খোল খালে৷ দুৱাৰমুখত জয়ন্তী, কোলাত সৰুটো আৰু জয়ন্তীৰ হাতত ধৰি থিয় হৈ আছে ছবছৰীয়া বাবলু৷\n: দুৱাৰ খোলা নাছিলা কিয়?\n: আমি সকলো দুৱাৰ বন্ধ কৰি একেবাৰে ভিতৰৰ শোৱা কোঁঠাত সোমাই আছিলো৷\nছোৱালীজনীয়ে উত্তৰ দিলে৷\n: কিয়? কি হৈছিল?\nঅলপ আচৰিত হৈ আমি সুধিলো৷\n: আন্ধাৰ হোৱাৰ অলপ পাছত কোনোবাই আহি বাহিৰৰ পৰা দুৱাৰত হেঁচা যেন শব্দ শুনিছিলো৷ আমি বাহিৰ ওলাই চালো কিন্তু কাকো নেদেখিলো৷ সেইকাৰণে ভয় খাই আমি সকলো দুৱাৰ বন্ধ কৰি ভিতৰত সোমাই আছিলো৷\nএইবাৰ বাবলুৱে উত্তৰ দিলে৷\nআমাৰ অলপ চিন্তা হ'ল যদিও সিহঁতৰ মনৰ পৰা ভয়ৰ ভাব নোহোৱা কৰিবলৈ অলপ দৃঢ় ভাবেই ক'লো,\n: কিয় ভয় কৰিব লাগে? ভূত বোলা একো বস্তু নাই নহয়..\n: আমি ভুতলৈ ভয় কৰা নাই নহয়৷ মই ভাবিলো কিজানি মিষ্টাৰ ইণ্ডিয়া আহিল.....\nছবছৰীয়া সৰল মনৰ বাবলুৰ উত্তৰ শুনি হাঁহিমনে কান্দিম একো ভাবি নাপালো৷\nকিন্তু একোখন চিনেমাই শিশুৰ কোমল মনত কিমান গভীৰ প্ৰভাৱ পেলাব পাৰে তাকেই আকৌ অনুভৱ কৰিলো৷\nPosted by Pastor M L Das at 22:55\nচন , তাৰিখ আদি মনত নাই৷\nপ্ৰায় দহ-বাৰ বছৰ মান আগৰ কথা৷ তেতিয়া অসম অভিযান্ত্ৰিক মহাবিদ্যালয়ত শিক্ষকতা কৰি আছো৷\nকলেজৰ ছাত্ৰ একতা সভাৰ নিৰ্বাচনৰ সময়ৰ কথা৷ ভোট গ্ৰহণ সুকলমে হৈ গ’ল৷ তাৰপাছত আহিল ভোট গণনা পৰ্ব৷ ভোট গণনা কৰা হৈছিল কলেজৰ মেইন বিল্ডিঙৰ দুই নং গেলাৰীত৷ প্ৰতিটো পদৰ বাবে দুজনকৈ শিক্ষক ভোটৰ হিচাব ৰাখিবলৈ৷ এজন শিক্ষকে থিয় হৈ বেলট পেপাৰখন এফালৰ পৰা পঢ়ি যায় আৰু বাকীসকলে নিজৰ নিজৰ হাতত থকা কাগজত ভোট পোৱা প্ৰাৰ্থীসকলৰ নামৰ বিপৰীতে চিন দি যায়.. এক, দুই, তিনি.. এশ, এশ এক.. ইত্যাদি৷\nপ্ৰতিজন প্ৰাৰ্থীৰ প্ৰতিনিধি হিচাবে দলে-দলে ছাত্ৰসকলো বহি লয় গেলাৰীত আৰু নিজাববীয়াকৈ ভোটৰ হিচাব ৰাখে৷ মুঠতে গোটেই গেলাৰীটো শিক্ষক-ছাত্ৰ-ছাত্ৰীৰে গিজ-গিজাই থাকে৷ ভিতৰত বহিবলৈ ঠাই নোপোৱা কিছুমানে বাহিৰৰ পৰাই উমান লবলৈ চেষ্টা কৰে৷ মুঠতে এক উত্তেজনাপূৰ্ণ অথচ উৎসৱ মুখৰ পৰিৱেশৰ সৃষ্টি হয়৷\nসেইদিনাও ভোট গণনা চলি আছে৷ আবেলি তিনিমান বাজিছে৷ প্ৰায় আধামান বেলটপেপাৰ গণনা কৰিবলৈ তেতিয়াও বাকী৷ কাম কৰি কৰি আমনি লগাত শিক্ষকসকলে চাহ একোকাপ খাই উঠিছে মাত্ৰ৷ ভৰ জহকাল নহয় যদিও মানুহেৰে ভৰি থকা কোঠাটোৰ ভিতৰত যথেষ্ট গৰম৷ কোঠাৰ ভিতৰত থকা সাতাম পুৰুষীয়া বিয়াগোম ফেন কেইখনে কেৰ কেৰ শব্দ কৰি বতাহৰ প্ৰবাহ সৃষ্টি কৰি কিছু জুৰ পেলাবলৈ চেষ্টা চলাই আছে অহৰ্নিশে৷ সেই কেৰ কেৰ শব্দৰ সৈতে অভ্যস্ত শিক্ষক-ছাত্ৰ কোনেও ফেন কেইখনৰ উপস্থিতিলৈ মন কৰা নাই৷ আমনিও পোৱা নাই৷\nহঠাতে এটা অঘটন ঘটিল৷ একেবাৰে সম্মুখৰ পিনে থকা ফেন এখন ঘেৰ ঘেৰ কৰি লাহে লাহে বন্ধ হৈ গ’ল৷ সকলোৰে আকৰ্ষণ সেইফালে গ’ল৷ লাহে-লাহে সম্মুখৰ পিনে থকা ৰাইজৰ গৰম লাগি আহিবলৈ ধৰিলে৷\nএজন অত্যুৎসাহী ছাত্ৰ আগবাঢ়ি গ’ল বেৰত কোনোমতে ওলমি থকা চুইচবোৰ্ডখনৰ পিনে৷ তেওঁ এটা এটাকৈ চুইচবোৰ অন-অফ কৰিবলৈ ধৰিলে৷ বাকী ফেন কেইখন বন্ধ হয়, আকৌ চলে; কিন্তু সেই ফেনখনহে নাচোৰবান্দা৷ কোনোমতেই নচলে৷ চুইচটো বাৰে বাৰে অন-অফ কৰি ছাত্ৰজন বিফল হৈ নিজৰ ঠাইত আহি বহিলহি৷ তাকে দেখি আন দুজনমান ছাত্ৰ আগবাঢ়ি গ’ল আৰু বিভিন্ন কাৰু-কাৰ্য চলালে ফেনখনৰ চুইচটোৰ ওপৰত৷\nপিছে একো লাভ নহল৷ ইফালে ভোট গণনা কাৰ্যও স্থগিত হৈ আছে৷ সময়ো পাৰ হৈ গৈ আছে৷\nকোনোবা এজনে মাত দিলে,\n: ডেকাক মাতি আনাগৈ.. (ডেকা ইলেক্ট্ৰিচিয়ান)\nতেনেতে উঠি আহিল ইলেক্ট্ৰিকেল বিভাগৰ জ্যেষ্ঠ অধ্যাপক এজন৷\nসকলোৱে অতি আশাৰে তেখেতৰ পিনে চালে৷ তেখেতে নিশ্চয় ফেনখন চলোৱাত সফল হ’ব৷\nতেখেত চুইচ বোৰ্ডখনৰ ওচৰ পালেগৈ৷\nতাৰপাছত সকলোকে আচৰিত কৰি তেখেতে চুইচবোৰ্ডত থকা সেই বিশেষ ফেনখনৰ ৰেগুলেটৰটোৰ তলত দুটামান প্ৰচণ্ড ঘোঁচা মাৰিলে..\nথক, থক, থক..\nসকলোৱে মন্ত্ৰমুগ্ধৰ দৰে তেখেতৰ কাণ্ড চাই থাকিল৷\nকিন্তু কি আচৰিত৷ খেৰ খেৰ, কেৰ কেৰ, ঘেৰ ঘেৰ শব্দ কৰি লাহে লাহে ফেনখন আকৌ চলিবলৈ ধৰিলে৷ সকলোৱে আনন্দতে হাতচাপৰি বজালে৷\nঅতি কম কথাকোৱা অধ্যাপক গৰাকীয়ে মিচিকিয়া হাঁহি এটা মাৰি আকৌ নিজৰ স্থানত বহি পৰিল৷\n: “এয়াও ইলেক্ট্ৰিকেল ইঞ্জিনিয়াৰিঙৰ ভিতৰতে পৰে নেকি?”\nকাষত বহি থকা অধ্যাপক এজনে ৰসিকতা কৰি ক’লে৷\n: "যাৰ বান্দৰ সিহে নচুৱাব পাৰে..."\nআন এজনে মাত লগালে..\nএকো উত্তৰ নিদি, কেৱল হাঁহি এটা মাৰি আকৌ কামত লাগিলো সকলোৱে৷\nঅতি বাধ্যছাত্ৰৰ দৰে ফেনখনো চলি থাকিল৷\nPosted by Pastor M L Das at 10:57\nWhatalecture..\nwHAT A lECTURE....\nA person fromaremote village was transferred toanew place. He reported for duty on 14th August . He was asked to address the school assembly on 15th August, the Independence Day.\nHis speech was something like this:\nLeddies and Gentulmens and young men, "This is my first maiden speech. If small mistakes get inside my speech, I am pardon. Stickly speaking, I wanted to joint this school more fastly, but cannot. Too much time lust in getting slipper reservation in three-tyre compartment. The clerk rejected to give ticket. I put complaint on stationmaster. He said me to go to the lady clerk. At first she also rejected. But at last with great difficulty she gaveabirth only to my son. Anyway I thanked the stationmaster because he was responsible for getting birth of my son. So I am late.\nWe got independent because of great leadersz linke Gundhiji who get-outted all angrezi peoples from India. Tilak said Swaraj is our birth rate and we shall halve it. Today we all have our birth-rate. You children are future dynamic generators of the Nation. Look into future time only. No backside looking, or looking at your behind. Be like great like X' raj Ranjan of Germany or Presidents like Loosebelt, Dim Butter, Lipton etc. You know genius, no? It is one per cent perspiration and ninety seven percent evaporation. They became great by reading great books. After we finish you off here in the school, you can go to college and get B.A., M.A., M.A.M.A and other decrease. Then you can become great liars in the supreme courts, shattered accountants, or lecherers in college. The school is likeagarden. You are the seeds, classroom is the soil. We will bury you in this soil, pour water of knowledge on your heads and one-day you all will become great phools. Many vacancy job come in papers. Only yesterday I saw in paper "Wanted for refuted engineering firm: - Generators, highpower condensors" so and so forth, etc. These jobs may be teknickel, but you can shine. If you have flare in English, you can become teacher. I am now ending this fastly. My God blast you! Thank you and thank God!.\n(collected from the net)\nPosted by Pastor M L Das at 01:06


নাৰীবাদৰ দৃষ্টিৰে যৌনতা- তিনি ( গীতালী বৰপাত্ৰগোহাঁই ) – বৌদ্ধিক বিচাৰ\nচ’ৰাঘৰ / ধাৰাবাহিক / নাৰীবাদৰ দৃষ্টিৰে যৌনতা- তিনি ( গীতালী বৰপাত্ৰগোহাঁই )\nজুন 12, 2017\tধাৰাবাহিক মন্তব্য কৰক 2,978 দৰ্শন\nদেৱী৷৷ মূল : হুমায়ূন আহমেদ, অনুবাদঃ বৰ্ণালী দত্ত৷৷\nযোৱা সংখ্যাত আমি নাৰীৰ যৌনতাৰ ওপৰত পুৰুষতান্ত্ৰিক সমাজৰ নিয়ন্ত্ৰণ ভংগ কৰিবলৈ আৰু নাৰীৰ যৌনতাৰ প্ৰতি থকা ভয় আঁতৰাবলৈ পৰ্ণগ্ৰাফিক থেৰাপী তথা মাধ্যম হিচাপে গ্ৰহণ কৰা ৰেডিকেল লিবাৰটেৰিয়ান নাৰীবাদীসকলৰ বিষয়ে উল্লেখ কৰিছিলো। নাৰীৰ যৌন স্বাধীনতাৰ গুৰুত্বপূৰ্ণ দিশটো উত্থাপন কৰি ৰেডিকেল লিবাৰটেৰিয়ান নাৰীবাদীসকলে নাৰীবাদৰ সংগ্ৰামখনত গুৰুত্বপূৰ্ণ ভুমিকা লৈছিল। কাৰণ ‘যৌনতা’ হ’ল পুৰুষৰ ক্ষমতা প্ৰদৰ্শনৰ প্ৰাথমিক কেন্দ্ৰ, য’ৰ পৰা নাৰীবিদ্বেষী ধাৰণাবোৰ গঠন হয়। কিন্তু তেওঁলোকৰ যুক্তিবোৰ সমাজৰ আগত প্ৰকাশ আৰু প্ৰমাণ কৰিবলৈ পৰ্ণগ্ৰাফী মাধ্যম হ’ব পাৰেনে, সেই বিষয়টো সন্দেহৰ আওতাত থাকি যায়। এইখিনিতে ৰেডিকেল কালচাৰেল নাৰীবাদীসকলৰ কেতবোৰ যুক্তি গ্ৰহণযোগ্য হৈ পৰে।\nৰেডিকেল লিবাৰটেৰিয়ান নাৰীবাদীসকলে নাৰীক ‘androgynous’ অৰ্থাৎ সমাজে নিৰ্ধাৰণ কৰি দিয়া তথাকথিত ‘নাৰীসত্তা’ আৰু ‘পুৰুষসত্তা’ এই দুয়ো সত্তাৰ বৈশিষ্ট্য লোৱাটো বিচাৰিছিল। এই মতৰ বিপক্ষে ৰেডিকেল কালচাৰেল নাৰীবাদীসকলে দাবী কৰে যে নাৰীয়ে ‘পুৰুষসত্তা’ৰ বৈশিষ্ট্য গ্ৰহণ কৰি পুৰুষৰ দৰে হ’বলৈ চেষ্টা কৰাতকৈ ‘নাৰীসত্তাৰ’ বৈশিষ্টসমুহহে গ্ৰহণ কৰি লোৱা উচিত। তেওঁলোকৰ মতে ‘নাৰীসত্তা’ৰ অধিকাৰী হ’ব পৰাটো নাৰী এগৰাকীৰ বাবে গৌৰৱৰ কথা। তেওঁলোকে বিচাৰে যে সাংস্কৃতিকভাৱে ‘নাৰীসত্তা’ৰ লগত যিবিলাক বৈশিষ্ট্য জড়িত হৈ থাকে (পাৰস্পৰিক নিৰ্ভৰশীলতা,আবেগ,শৰীৰ,মাতৃত্ব,বিশ্বাস,প্ৰভুত্বহীনতা,শান্তিপ্ৰিয়তা) আদি গ্ৰহণ কৰিব লাগে আৰু ‘পুৰুষসত্তা’ৰ লগত সাংস্কৃতিকভাৱে যিবিলাক বৈশিষ্ট্য জড়িত হৈ থাকে (আত্মনিৰ্ভৰশীলতা,আবেগহীনতা,ইচ্ছা, প্ৰভুত্ব, দমন, ক্ষমতা, বুদ্ধি, যুদ্ধ) সেইবিলাক নাৰীয়ে পৰিত্যাগ কৰিব লাগে। তেওঁলোকৰ মতে ‘নাৰীসত্তা’ ‘পুৰুষসত্তা’তকৈ শ্ৰেষ্ঠ। ৰেডিকেল কালচাৰেল নাৰীবাদীসকলে বিশ্বাস কৰে যে ‘প্ৰজনন ক্ষমতা’ হৈছে নাৰীৰ শক্তিৰ উৎস। তেওঁলোকে নাৰী নিৰ্যাতন, যৌনতা, পৰ্ণগ্ৰাফী আৰু ধৰ্ষণৰ মাজত সংযোগ আছে বুলি মত প্ৰদান কৰে। ৰেডিকেল কালচাৰেল নাৰীবাদীসকলে ভাৱে যে পুৰুষে নাৰীক ঈৰ্ষা কৰে আৰু যৌনতাকেন্দ্ৰিক বিষয়সমুহ যিহেতু পুৰুষৰ নিয়ন্ত্ৰণাধীন, গতিকে পুৰুষে টেকন’লজিৰ প্ৰয়োগৰ জড়িয়তে নাৰীৰ প্ৰজনন ক্ষমতাক নিয়ন্ত্ৰণ কৰিব বিচাৰে।\nপশ্চিমত সংঘটিত নাৰীবাদীসকলৰ মাজৰ যৌনতাকেন্দ্ৰিক যুজঁখনত ৰেডিকেল কালচাৰেল নাৰীবাদীসকলে পৰ্ণগ্ৰাফীক নাৰীজনিত অপৰাধসমুহৰ এক প্ৰধান কাৰণ হিচাপে বিবেচনা কৰিছিল বাবে পৰ্ণগ্ৰাফীৰ প্ৰচলন বন্ধ কৰাৰ বাবে জোৰ প্ৰদান কৰি পৰ্ণষ্ট’ৰ সমুহ ভাঙি পেলাইছিল। পৰ্ণগ্ৰাফীৰ বিৰূদ্ধে এই যুঁজখনৰ নেতৃত্ব দিছিল Andrea Dworkin আৰু Catharine Mackinnon য়ে । তেওঁলোকে মত দিছিল যে যদিও পৰ্ণগ্ৰাফীত নাৰীসকলে যৌনতাক উপভোগ কৰাৰ দৃশ্য দেখুওৱা হয়, কিন্তু প্ৰকৃতাৰ্থত নাৰীসকলে ইয়াক উপভোগ নকৰে। তাৰ পৰিৱৰ্তে বহু নাৰীক ভয় দেখুৱাই বলপূৰ্বক পৰ্ণগ্ৰাফীত ব্যৱহাৰ কৰা হয়। এই ভিক্টিম নাৰীসকলক উদ্ধাৰ কৰিবলৈ আৰু সমাজত যৌন নিৰ্যাতনৰ ঘটনা ৰোধ কৰাৰ উদেশ্যে তেওঁলোকে আইনী প্ৰক্ৰিয়াৰ জড়িয়তে পৰ্ণগ্ৰাফীক বন্ধ কৰিবলৈ আৰু যৌনতা কেন্দ্ৰিক বিষয়ত ৰাষ্ট্ৰৰ হস্তক্ষেপ তথা চেন্সৰছিপৰ শক্তিশালী ভুমিকাৰ সপক্ষে মত দি ইয়াক কাৰ্যকৰী কৰিবলৈ পদক্ষেপ হাতত লৈছিল।\nপুৰুষতান্ত্ৰিক সমাজত, য’ত নাৰীৰ সমানাধিকাৰৰ প্ৰশ্ন উত্থাপন কৰা ব্যক্তিসকলৰ বাবে ডাঙৰ প্ৰত্যাহ্বান হৈ পৰে সমাজৰ শীৰ্ষস্থানত জড়িত হৈ থকা পুৰুষতান্ত্ৰিক মানসিকতা, তেনেক্ষেত্ৰত যৌনতা কেন্দ্ৰিক বিষয়সমুহ ৰাষ্ট্ৰৰ হাতত নিয়ন্ত্ৰণৰ ভাৰ সপি দিব বিচাৰি আৰু চেন্সৰছিপত জোৰ প্ৰদান কৰি প্ৰকৃতাৰ্থত Andrea আৰু Mackinnon য়ে নাৰীবাদৰ সংগ্ৰামখন আগুৱাই নিয়াৰ পৰিৱৰ্তে বহু যুগ পিছুৱাইহে নিছিল। পুৰুষতান্ত্ৰিক সমাজ ব্যৱস্থাই দীৰ্ঘদিন ধৰি নাৰীৰ যৌনতাক নিয়ন্ত্ৰণ কৰি ৰখাৰ বিৰুদ্ধাচৰণ কৰি যিবিলাক যৌনতা কেন্দ্ৰিক কলাত্মক শিল্প-সাহিত্যৰ সৃষ্টি হৈছিল, Andrea আৰু Mackinnon য়ে সেইবিলাককো একাকাৰ কৰি নিয়ন্ত্ৰণৰ দায়িত্ব চেন্সৰছিপৰ হাতত তুলি দিছিল আৰু অজ্ঞাতে নাৰীৰ কন্ঠ ৰোধ কৰি দিয়াৰ অধিকাৰ ৰাষ্ট্ৰক প্ৰদান কৰিছিল । চেন্সৰছিপ হ’ল এনে এক দুৰ্বল মাধ্যম, যি মাথোঁ শব্দ , চিত্ৰ আদিকহে বন্ধ কৰিব পাৰে আৰু চেন্সৰছিপৰ এই ভুমিকাতেই সন্তুষ্ট হৈ পৰাসকলক বাস্তৱ সমাজত ঘটি থকা প্ৰকৃত অপৰাধ বিলাক কেনেকৈ ৰোধ কৰিব পাৰি,সেইবিলাক আৰম্ভ হোৱাৰ উৎস কি আৰু নিৰাময়ৰ উপায় বিচৰাৰ প্ৰক্ৰিয়া কি– এইবিলাক ই পাহৰাইহে ৰাখে। নাৰীয়ে নিজৰ অভিজ্ঞতা আৰু যৌনতাৰ কথা মুকলিলৈ লৈ অনাটো অতি গুৰুত্বপূৰ্ণ আছিল, যিবিলাক বিষয় যুগ যুগ ধৰি নিষিদ্ধ ঘোষণা কৰি নাৰীক দমন কৰি ৰখা হৈছিল আৰু যি নিষিদ্ধতাৰ আঁৰ লৈ পুৰুষপ্ৰধান সমাজে অপৰাধমুলক কাম-কাজ বিলাক সংঘটিত কৰাৰ সুবিধা গ্ৰহণ কৰিছিল। পৰ্ণগ্ৰাফীত অংশগ্ৰহণ কৰা সকলো নাৰী ইয়াৰ ভিক্টিম নহয়, একাংশ নাৰীৰ বাবে (বা একাংশ পুৰুষ তথা ‘তৃতীয় লিংগ’ৰ বাবেও) ই জীৱিকাৰ উৎস, তেওঁলোকৰ নিজৰ দেহৰ ওপৰত থকা অধিকাৰ আৰু ‘চয়চ’। এইবিলাকৰ ওপৰিও Andrea আৰু Mackinnon য়ে নাৰীৰ বাক-স্বাধীনতা তথা যৌন কৰ্মীৰ কামৰ মৰ্যাদা আৰু বৈধ ঘোষণাই যে নাৰী সৰবৰাহকাৰী, অপহৰণ আদি অপৰাধ ৰোধ কৰাত সহায় কৰে এই দিশসমুহ আওকাণ কৰিছিল।\nৰেডিকেল কালচাৰেল নাৰীবাদীসকলৰ আন এক বিভ্ৰান্তি আছিল তেওঁলোকে নাৰী আৰু পুৰুষৰ বৈশিষ্ট্যসমুহ পৃথকে নিৰ্ধাৰণ কৰি ‘নাৰীসত্তা’ক এক ঠেক সংজ্ঞাৰে শৰীৰকেন্দ্ৰিক কৰি ৰাখি, নাৰী-পুৰুষৰ মাজত বৈষম্যহে ফুটাই তুলিছিল। পুৰুষতান্ত্ৰিক সমাজ ব্যৱস্থাত শিশু এটাই যে জন্মতে তথাকথিত ‘নাৰীসত্তা’ আৰু ‘পুৰুষসত্তা’ৰ গুণসমুহ আহৰণ কৰি নাহে, বৰং সামাজিকীকৰণ প্ৰক্ৰিয়াইহে শিশু এটাক এনেদৰে গঢ়ি তোলে, এই কথা তেওঁলোকে অৱহেলা কৰিছিল। পুৰুষতান্ত্ৰিক সমাজৰ নীতি-নিয়ম ভংগ কৰি এখন নতুন সমাজ গঢ়িব বিচৰা ব্যক্তিসকলৰ লক্ষ্য মাতৃতান্ত্ৰিক সমাজ (কেন্দ্ৰবিন্দুত নাৰী) নহ্য়, এখন সমতাৰ সমাজহে। তথাপিও Andrea আৰু Mackinnon বা আন ৰেডিকেল কালচাৰেল নাৰীবাদীসকলৰ যৌনতা বিষয়ক কেতবোৰ যুক্তি গুৰুত্বপূৰ্ণ। কাৰণ পুৰুষতান্ত্ৰিক সমাজত পুৰুষতান্ত্ৰিক মানসিকতাৰে পৰিচালিত ব্যক্তিৰ দ্বাৰা সৃষ্ট পৰ্ণগ্ৰাফীত প্ৰকৃততে পুৰুষতান্ত্ৰিক জিঘাংসা আৰু হিংস্ৰতাহে যে ফুটি উঠে সেইটো বুজি উঠাত তেওঁলোকে সহায় কৰিছিল।\nৰেডিকেল কালচাৰেল নাৰীবাদীসকলৰ মতে পৰ্ণগ্ৰাফীয়ে নাৰীৰ অনিষ্ট সাধন কৰে, কাৰণ ই পুৰুষক নাৰীৰ প্ৰতি হিংসাত্মক যৌনতা প্ৰদৰ্শন কৰিবলৈ তথা যৌন নিৰ্যাতন,ঘৰুৱা অত্যাচাৰ আৰু ধৰ্ষণ আদিৰ বাবে উৎসাহিত কৰি তোলে। পৰ্ণগ্ৰাফী এক পুৰুষতান্ত্ৰিক প্ৰপাগণ্ডা, য’ত পুৰুষজন প্ৰধান বিষয় আৰু নাৰী গৰাকী পুৰুষৰ উদেশ্যৰ বাবেহে ব্যৱহৃত। পৰ্ণগ্ৰাফীয়ে ইয়াত অভিনয় কৰা নাৰী চৰিত্ৰটো সম্মানৰ যোগ্য নহয় ৰূপত ফুটাই তোলে। পৰ্ণগ্ৰাফী এই উদেশ্য আগত ৰাখি বনোৱা হয় যে নাৰীদেহৰ ওপৰত পুৰুষে নিজৰ ইচ্ছাৰে খেলা কৰা দৃশ্যৰ জড়িয়তে পুৰুষৰ যৌন আকাংক্ষা, ইচ্ছা-অভিপ্ৰায় আদিক বেছি গুৰুত্ব দি, নাৰীৰ মুখেৰে কেতবোৰ যৌন কাতৰ শব্দৰ উচ্চাৰণ কৰোৱাই, পুৰুষৰ যৌন উত্তেজনা তীব্ৰ কৰি পুৰুষৰ হস্তমৈথুনত যাতে ই সহায়ক হয়। পৰ্ণগ্ৰাফীত পুৰুষে নাৰী শৰীৰৰ ওপৰত প্ৰয়োগ কৰি অহা ক্ষমতাৰ দিশটো প্ৰাধান্য দি এইটো নিদৰ্শন দাঙি ধৰে যে নাৰী আৰু যৌনতা দুয়োটাই পুৰুষৰ নিয়ন্ত্ৰাণাধীন। পৰ্ণগ্ৰাফী হ’ল এনে এক মাধ্যম য’ত শব্দ বা ছৱিৰে কিছু নাৰীৰ হাত-ভৰি বান্ধোনত ৰাখি, শৰীৰত চোকা অস্ত্ৰৰে, হাতেৰে, চাবুক আদিৰে আঘাত সানি নাৰীয়ে আঘাত, পীড়া আৰু ধৰ্ষণ উপভোগ কৰে বুলি অমানবীয় ৰূপত যৌনতা-কামনাৰ প্ৰতীক,সামগ্ৰী, খেলা কৰিব পৰা হিচাপে নাৰীক তুলি ধৰা হয়। পৰ্ণগ্ৰাফীয়ে পুৰুষতান্ত্ৰিক সমাজ ব্যৱস্থাৰ ওপৰত কোনো প্ৰশ্ন উঠোৱাৰ উদেশ্যে নিৰ্মাণ নহয়, ইয়াৰ উদেশ্য ব্যৱসায়িকহে, ৰাজনৈতিক নহয়। উল্লেখযোগ্য যে পৰ্ণগ্ৰাফী শব্দটো গ্ৰীক শব্দ ‘porne’ ৰ পৰা আহিছে, যাৰ জড়িয়তে এনে নাৰীক বুজোৱা হয় ‘যি পুৰুষৰ যৌন দাসী’।\nআমেৰিকা যুক্তৰাষ্ট্ৰৰ সমাজবিজ্ঞানী GAIL DINES য়ে ২০১০ চনত প্ৰকাশিত তেওঁৰ ‘PORNLAND’ নামৰ গ্ৰন্থখনত পৰ্ণগ্ৰাফীৰ বেছি ব্যৱহাৰে পুৰুষৰ ওপৰত পেলোৱা কেতবোৰ প্ৰভাৱৰ বিষয়ে উল্লেখ কৰিছে। Dines ৰ মতে পৰ্ণগ্ৰাফীয়ে পুৰুষসকলক পৰ্ণগ্ৰাফীত দেখুওৱাৰ দৰেই চেক্স কৰিবলৈ আগ্ৰহী কৰি তোলে। তেওঁলোকে পৰ্ণগ্ৰাফীত দেখুওৱা অতিৰিক্ত যৌনকাতৰ হিংসাত্মক দৃশ্যবোৰ বাস্তৱটো ঘটে বুলি বিশ্বাস কৰিবলৈ লয় আৰু ভাৱিবলৈ লয় যে সকলো নাৰীয়ে পৰ্ণগ্ৰাফীত প্ৰদৰ্শন কৰা নাৰীসকলৰ দৰেই কঠিন যৌন কাৰ্য কৰিবলৈ ভাল পায়। আনহাতে যদি তেওঁলোকে পৰ্ণগ্ৰাফীৰ পুৰুষজনৰ দৰে নিজৰ জীৱনত যৌন ক্ৰিয়াত পাৰফৰ্ম কৰিব নোৱাৰে, তেতিয়া নিজকে চেক্সুৱেল লুজাৰ বুলি ভাৱিবলৈ ধৰে। কোনোবা নাৰীয়ে যদি তেওঁলোকৰ লগত পৰ্ণগ্ৰাফীত দেখুওৱা নাৰীৰ দৰে যৌনক্ৰিয়া কৰিবলৈ অমান্তি হয়, তেতিয়া তেওঁলোক সেই নাৰীগৰাকীৰ প্ৰতি বিৰক্ত আৰু ক্ৰোধান্বিত হৈ পৰে। পৰ্ণগ্ৰাফীয়ে পুৰুষসকলক পৰ্নগ্ৰাফীৰ ব্যৱহাৰৰ প্ৰতি বেছি আগ্ৰহী আৰু বাস্তৱ জীৱনৰ নাৰীসকলৰ প্ৰতি উদাসীন কৰি আনে । তেওঁলোকে ক্ৰমে কঠিনতকৈও কঠিন চেক্সৰ সোৱাদ ল’ব বিচাৰে আৰু যৌনক্ৰিয়াত সোনকালে বিৰক্ত তথা সংবেদনহীন হৈ পৰে।\n(বি:দ্ৰ:- দিনচেৰেক পূৰ্বে ডক্টৰেট উপাধিপ্ৰাপ্ত ভাৰতৰ প্ৰথম গৰাকী ‘তৃতীয় লিংগ’ৰ ব্যক্তি Akkai Padmashali য়ে কৈছিল,“People told me ‘you are third gender’. I asked “who is first gender?” প্ৰকৃততে প্ৰথম লিংগ কোন? দ্বিতীয় লিংগই বা কোন!! ‘তৃতীয় লিংগ’ শব্দটো সম্পৰ্কে এনে আলোচনাৰ আন এক বহল পৰিসৰ আছে যদিও আলোচনাৰ সুবিধাৰ্থে আৰু জটিলতা আতৰাবলৈ ‘তৃতীয় লিংগ’ শব্দটো লেখাটোত ব্যৱহাৰ কৰা হৈছে।)\nপূৰ্বৱতী সংখ্যদুটা তলৰ লিংকত চাব পাৰিব—\nটেগনাৰীবাদ নীলাছবি যৌনতা\nপূৰ্বৱৰ্তী লেখা বিষ্ণু ৰাভাৰ কবিতাৰ আভা ( ৰাজীৱ বৰা )\nপৰৱৰ্তী লেখা নীলা বতাহ ( ড° ছবি গগৈ )


এইচ আৰ মেনেজমেণ্টত কেৰিয়াৰ - মানৱ সম্পদ ব্যৱস্থাপনাৰ বিষয়ে জানোঁ আহক - Career in HR Management\nByKangkan J Borah Posted on April 28, 2021\nসংগঠন এটাৰ মসৃণ কাৰ্যকলাপ আৰু ক্ৰিয়াকলাপৰ বাবে, এইচ.আৰ. বিভাগ এটা স্থাপন কৰাটো গুৰুত্বপূৰ্ণ। দৰমহাৰ পৰা কৰ্মচাৰীৰ নিয়ম-কানুনলৈকে ক্ষতিপূৰণ আৰু চুটীৰ নীতিলৈকে, সংগঠনটোত অনুশাসনৰ পৰিৱেশ সৃষ্টি কৰা সকলো দিশ মানৱ সম্পদ বিভাগে চোৱাচিতা কৰে। ক্ষুদ্ৰ পৰিমাণৰ উদ্যোগ হওঁক বা বহুজাতিক হওঁক, মানৱ সম্পদে সংগঠনটোক 24x7 সঠিক কৰি ৰাখিবলৈ মেৰুদণ্ড হিচাপে কাম কৰে। এই পাঠ্যক্ৰমে আপোনাক সংগঠনটোৰ এক অবিচ্ছেদ্য অংশ হ'বলৈ সক্ষম কৰিব যি সংগঠনটোৰ লাভবৃদ্ধিৰ বাবে কৰ্মচাৰী কল্যাণৰ দিশত কাম কৰে।\nএইচ. আৰ. এম.-ৰ পাঠ্যক্ৰমসমূহ:\nএইচ আৰ পাঠ্যক্ৰমবোৰ কেৰিয়াৰৰ অতি প্ৰাৰম্ভিক পৰ্যায়ৰ পৰা আৰম্ভ কৰিব পাৰি। আপুনি ডিপ্লোমা পাঠ্যক্ৰমৰ বাবে পঞ্জীয়ন কৰি এইচআৰ পাঠ্যক্ৰমৰ বাবে আবেদন কৰিব পাৰে আৰু আপোনাৰ ডক্টৰেট ডিগ্ৰী লৈকে আপোনাৰ শিক্ষা আগবঢ়াব পাৰে। এই উদীয়মান ক্ষেত্ৰখনে কৰ্পোৰেট আৰু অন্যান্য উদ্যোগত যথেষ্ট সুযোগৰ বাবে দুৱাৰ মুকলি কৰিছে। মানৱ সম্পদ ব্যৱস্থাপনা ৰ ক্ষেত্ৰত আপুনি অনুসৰণ কৰিব পৰা বিভিন্ন পাঠ্যক্ৰমৰ ওপৰত এবাৰ চকু ফুৰাওঁ আহক।\n10+2 সম্পূৰ্ণ হোৱাৰ লগে লগে ডিপ্লোমা পাঠ্যক্ৰম এটা আৰম্ভ কৰিব পাৰি। ডিপ্লোমা পাঠ্যক্ৰমৰ সাধাৰণ ম্যাদ হৈছে 1 বছৰৰ পৰা 1.5 বছৰ।\nএইচ.আৰ.এম.-ৰ স্নাতক পাঠ্যক্ৰমৰ শিৰোনাম হৈছে এইচ.আৰ.-ত বি. বি. এ. বা এইচ. আৰ. এম. -ত বি. এ.। সাধাৰণতে, স্নাতক পাঠ্যক্ৰমৰ ম্যাদ3বছৰ থাকে।\nস্নাতকোত্তৰ পাঠ্যক্ৰম সম্পূৰ্ণ হোৱাৰ পিছত, আপোনাক মানৱ সম্পদ ব্যৱস্থাপনাত এম. এ./এম. বি. এ./পি. জি. ডি. এম. ডিগ্ৰী প্ৰদান কৰা হ'ব। সাধাৰণতে,2বছৰৰ বাবে স্নাতকোত্তৰ পাঠ্যক্ৰম অনুষ্ঠিত কৰা হয়।\nডক্টৰেট ডিগ্ৰী এটাই আপোনাক আপোনাৰ নামৰ সন্মুখত ডº উপাধি অৰ্জন কৰিবলৈ সক্ষম কৰে। ডক্টৰেট কাৰ্যসূচীটোক পিএইচ ডি অৰ্থাৎ মানৱ সম্পদ ব্যৱস্থাপনাত ডক্টৰেট বুলি জনা যায়। ডক্টৰেট পাঠ্যক্ৰমৰ ম্যাদ হৈছে 3-4 বছৰ বা ই থিচিছ দাখিল নিৰ্দেশনাৰ ওপৰত নিৰ্ভৰ কৰিব।\nএইচ. আৰ. এম.-ত কেৰিয়াৰ:\nযদি আপুনি মানৱ সম্পদ ব্যৱস্থাপনাত কেৰিয়াৰ গঢ়িবলৈ পৰিকল্পনা কৰি আছে, তেন্তে ইয়াক দ্বিতীয়বাৰ চিন্তা নকৰিব। এইটো সঠিক সিদ্ধান্ত কিয়নো এই Specialization টোৱে চাকৰিৰ পদবী আৰু দৰমহা বৃদ্ধিৰ ক্ষেত্ৰত আশ্চৰ্যজনক বিকাশৰ সম্ভাৱনা প্ৰদান কৰে।\nএইচ.আৰ.এম.-ত চাকৰিৰ সুযোগ:\nচাকৰিৰ শিৰোনামবোৰে সংগঠনৰ পদানুক্ৰমত আপোনাৰ স্তৰ নিৰ্ধাৰণ কৰে। তেওঁলোকে সাংগঠনিক চাৰ্টত আপোনাৰ ভূমিকাও সূচায়। সেয়েহে, এজন নতুন ব্যক্তিৰ বাবে, চাকৰিৰ পদবী গুৰুত্বপূৰ্ণ কিয়নো এইটো সেই বিন্দু য'ৰ পৰা তেওঁলোকে অহা5ৰ পৰা 10 বছৰৰ ভিতৰত বিকাশৰ বাবে অপেক্ষা কৰিব। ইয়াত কিছুমান জনপ্ৰিয় চাকৰিৰ শিৰোনাম আছে যিবোৰ এইচআৰ মেনেজমেণ্টৰ ক্ষেত্ৰত দেখা যায়।\nকৰ্মচাৰী সম্পৰ্ক মেনেজাৰ\nপ্ৰশিক্ষণ আৰু বিকাশ মেনেজাৰ\nমানৱ সম্পদ ব্যৱস্থাপনা কি?\nসংগঠন এটাৰ মসৃণ কাৰ্যকলাপ আৰু ক্ৰিয়াকলাপৰ বাবে, এইচ.আৰ. বিভাগ এটা স্থাপন কৰাটো গুৰুত্বপূৰ্ণ। দৰমহাৰ পৰা কৰ্মচাৰীৰ নিয়ম-কানুনলৈকে ক্ষতিপূৰণ আৰু পাতৰ নীতিলৈকে, সংগঠনটোত অনুশাসনৰ পৰিৱেশ সৃষ্টি কৰা সকলো দিশ মানৱ সম্পদ বিভাগে চোৱাচিতা কৰে। ক্ষুদ্ৰ পৰিমাণৰ উদ্যোগ হওঁক বা বহুজাতিক হওঁক, মানৱ সম্পদে সংগঠনটোক 24x7 সঠিক কৰি ৰাখিবলৈ মেৰুদণ্ড হিচাপে কাম কৰে। এই পাঠ্যক্ৰমে আপোনাক সংগঠনটোৰ এক অবিচ্ছেদ্য অংশ হ'বলৈ সক্ষম কৰিব যি সংগঠনটোৰ লাভবৃদ্ধিৰ বাবে কৰ্মচাৰী কল্যাণৰ দিশত কাম কৰে।\nমানৱ সম্পদকৰ্মী হোৱাৰ বাবে সম্পূৰ্ণ দায়িত্বশীল আৰু দায়বদ্ধ হ'ব লাগিব, কিয়নো এই বিভাগটোৱে ব্যৱসায়ৰ মূল পৰিচালনা কৰা মূল্যৱান মানৱ মূলধনৰ যত্ন লয়। কৰ্মচাৰী নিয়োগ কৰাৰ দিনৰ পৰা সংগঠনবোৰৰ সৈতে থকালৈকে, দৰমহা, সুস্থতা কাৰ্যসূচী, প্ৰশিক্ষণ, মূল্যাঙ্কন, পদোন্নতি, অভিযোগৰ ক্ষেত্ৰত কৰ্মচাৰীৰ সকলো প্ৰয়োজনীয়তা এইচ আৰ বিভাগৰ দায়িত্ব। এইচ.আৰ. মেনেজাৰে সংগঠনবোৰৰ দৈনন্দিন কাম-কাজ তদাৰক কৰে আৰু লগতে নীতি আৰু পৰিকল্পনা প্ৰস্তুত কৰে যিবোৰ দীৰ্ঘম্যাদী সময়ত কৰ্মচাৰীসকলক ধৰি ৰখাৰ ওপৰত গুৰুত্ব দিয়া হয়।\nএইচ.আৰ.এম.-ত নামভৰ্তিৰ বাবে যোগ্যতাৰ চৰ্ত:\nএইচআৰএম পাঠ্যক্ৰমত তালিকাভুক্ত হোৱাৰ প্ৰথম পদক্ষেপটো হ'ল যোগ্যতাৰ চৰ্তবোৰ বুজি পোৱা। আপুনি প্ৰৱেশ পৰীক্ষা বা আপুনি আবেদন কৰিব বিচৰা প্ৰতিষ্ঠানৰ বাবে যোগ্য হোৱাৰ পিছত, আপুনি আন প্ৰক্ৰিয়াবোৰো অনুসৰণ কৰিবলৈ আগবাঢ়িব পাৰে। প্ৰতিটো স্তৰত প্ৰতিটো পাঠ্যক্ৰমৰ মৌলিক যোগ্যতাৰ চৰ্ত বোৰ জানি লওঁ আহক-\n10+2 গ্ৰেড সম্পূৰ্ণ হোৱাৰ লগে লগে ডিপ্লোমা পাঠ্যক্ৰমত নামভৰ্তি কৰিব পাৰি।\nআগ্ৰহী প্ৰাৰ্থীসকলে স্বীকৃত বোৰ্ড বা বিশ্ববিদ্যালয়ৰ পৰা 10+2 গ্ৰেডত নিম্নতম 50% নম্বৰ অৰ্জন কৰাৰ পিছত স্নাতক পাঠ্যক্ৰমৰ বাবে পঞ্জীয়ন কৰিব পাৰে।\nস্নাতকোত্তৰ পাঠ্যক্ৰমত পঞ্জীয়ন কৰিবলৈ, আপুনি স্নাতকৰ অন্তিম বছৰত নিম্নতম 50% সামগ্ৰিক নম্বৰৰ সৈতে এ.আই. চি. টি. ই. স্বীকৃত প্ৰতিষ্ঠান বা বিশ্ববিদ্যালয়ৰ পৰা স্নাতক ডিগ্ৰীধাৰী হ'ব লাগিব।\nডক্টৰেট ডিগ্ৰীৰ বাবে, আপুনি নিম্নতম 50% শতাংশৰ সৈতে এ.আই.চি.টি.ই. স্বীকৃত প্ৰতিষ্ঠান বা বিশ্ববিদ্যালয়ৰ পৰা মানৱ সম্পদ ব্যৱস্থাপনাত স্নাতকোত্তৰ ডিগ্ৰী প্ৰাপ্ত হ'ব লাগিব।\nএইচ. আৰ. এম. বিষয় আৰু পাঠ্যক্ৰম\nমানৱ সম্পদ ব্যৱস্থাপনাৰ ক্ষেত্ৰত বিভিন্ন বিশেষত্ব আছে যি আপোনাক আনৰ তুলনাত উদ্যোগটোত এক গতি লাভ কৰাত সহায় কৰিব। এটা Specializationএ যদিও আপোনাৰ হাতত থকা সুযোগবোৰ হ্ৰাস কৰে, তথাপি ই সেই চাকৰিৰ প্ৰস্তাৱবোৰ হাতত লোৱাৰ সুযোগ দিয়ে য'ত কম সংখ্যক দক্ষ পেছাদাৰী আছে। গতিকে ইয়াত কেইটামান কামৰ তালিকা আছে যাক সাধাৰণতে এইচ.আৰ. নিয়োগকাৰীসকলে কৰে :\nনিয়োগ আৰু কৰ্মচাৰী নিযুক্তি\nএইচআৰ বিভাগৰ এটা গুৰুত্বপূৰ্ণ কাম হ'ল নিয়োগ আৰু কৰ্মচাৰীৰ ক্ষেত্ৰত তেওঁলোকৰ সময় আৰু প্ৰচেষ্টা নিৰন্তৰ বিনিয়োগ কৰা। গতিকে যদি আপুনি এই ক্ষেত্ৰত বিশেষজ্ঞ হয়, তেন্তে আপুনি সংগঠনটোৰ খালী পদত উপযুক্ত কৰ্মচাৰী নিয়োগ কৰাৰ বাবে দায়বদ্ধ মুখ্য কৰ্মচাৰী হ'ব।\nক্ষতিপূৰণ আৰু পুৰস্কাৰ ব্যৱস্থাপনা\nসংগঠনটোত কৰ্মচাৰীসকলৰ আগ্ৰহ ৰখা আন এটা গুৰুত্বপূৰ্ণ দিশ হ'ল দৰমহা আৰু ক্ষতিপূৰণ। মাহিলী দৰমহা বিতৰণ আৰু তাৰকা প্ৰদৰ্শনকাৰীসকলৰ দৰমহা সময়মতে সংশোধন কৰাত এইচআৰ বিভাগৰ এক গুৰুত্বপূৰ্ণ ভূমিকা আছে। কৰ্মচাৰীসকলৰ দৰমহাকোম্পানীৰ বিত্তীয় স্থিতিৰ সৈতে সংৰেখিত কৰাটোও গুৰুত্বপূৰ্ণ। সেয়েহে, যদি আপুনি এই ক্ষেত্ৰত বিশেষজ্ঞ হ'ব বিচাৰে তেন্তে কৰ্মচাৰীসকলৰ দৰমহা, পিএফ, ক্ষতিপূৰণ, বোনাচ, বৃদ্ধি, আৰু অধিক কৰ্মৰ বাবে দায়বদ্ধ হ'ব।\nপ্ৰশিক্ষণ আৰু বিকাশ\nকেৰিয়াৰ ৰ বিকাশৰ এটা অপৰিহাৰ্য অংশ হ'ল প্ৰশিক্ষণ যি কৰ্মচাৰীসকলক উদ্যোগটোৰ শেহতীয়া বিকাশৰ সৈতে সম্পৰ্কিত ৰাখে। প্ৰয়োজনীয় প্ৰশিক্ষণৰ ব্যৱস্থা কৰা আৰু কৰ্মচাৰীসকলক পৰ্যাপ্ত সমৰ্থন প্ৰদান কৰাটো এইচআৰ কৰ্মচাৰীৰ দায়িত্ব। দৰাচলতে, প্ৰশিক্ষণ পৰিকল্পনাকাৰী এজন প্ৰদান কৰিবলৈ মেনেজমেণ্টৰ সৈতে সহযোগিতা কৰাৰ কামটো আপোনাৰ মুখ্য দায়বদ্ধতা হ'ব।\nশ্ৰমিক আৰু কৰ্মচাৰীৰ সম্পৰ্ক\nএই বিশেষত্ব সকলো মানৱ সম্পদ কৰ্মচাৰীৰ বাবে উপযুক্ত কিয়নো কৰ্মচাৰীসকলৰ কল্যাণৰ বাবে প্ৰতিটো সংগঠনে অনুসৰণ কৰিব লগা কিছুমান আইন আছে। চৰকাৰে কিছুমান নিয়ম নিৰ্ধাৰণ কৰিছে যিয়ে প্ৰতিটো সংগঠনে কাম কৰিব পৰা পূৰ্বলোকননিৰ্ধাৰণ কৰে। এই বিশেষীকৰণৰ অধীনত, আপুনি আপোনাৰ অধিকাৰৰ বিষয়ে অৱগত হ'ব আৰু কৰ্মচাৰীসকলক নিয়োগকৰ্তাৰ শোষণৰ পৰা সুৰক্ষিত কৰিব।\nএইচ আৰ বা মানৱ সম্পদ ব্যৱস্থাপনাৰ বিষয়ে অধিক জানিবলৈ তলৰ কমেণ্টত জনাওঁক।


আও নগা - অসমীয়া ৱিকিপিডিয়া\nআও নগা জনজাতি\nপৰম্পৰাগত সাজপাৰত এগৰাকী আও মহিলা\nনাগালেণ্ড ২,২৬,৬২৫ জন \nআও ভাষা, ইংৰাজী ভাষা\nআন নগা জনজাতি\nআও ভাৰতৰ নাগালেণ্ড ৰাজ্যৰ এটা প্ৰধান নগা জনজাতি। এওঁলোক খ্ৰীষ্টান ধৰ্মান্তৰিত হোৱা প্ৰথমটো নগা জনাজাতি। খ্ৰীষ্টান ধৰ্মৰ লগতে পশ্চিমীয়া শিক্ষাব্যৱস্থাকো আওসকলে পোনপ্ৰথমে গ্ৰহণ কৰি লয়। ১৮৭২ চনত এমেৰিকান বেপ্টিষ্ট মিছ্যনেৰী এডৱিন ক্লাৰ্ক (Edwin W. Clark) মলুংকিমং, (Molungkimong) নামৰ এখন আও গাঁৱত ভৰি দিয়াৰ পিছৰে পৰাই খ্ৰীষ্টান ধৰ্ম নাগালেণ্ডত প্ৰবেশ কৰে। আওসকলৰ প্ৰধান ভূমি হৈছে পূবে চুলা উপত্যকা (Tsula [Dikhu]) ৰ পৰা পশ্চিমে মোককচাং জিলালৈকে। আও নগাসকলে বছৰজুৰি কৃষিৰ লগত জড়িত নানা উৎসৱ পালন কৰে।\n২০১১ চনৰ লোকপিয়ল অনুসৰি নাগালেণ্ডত আওসকলৰ মুঠ জনসংখ্যা ২২৭,০০০ জন। নাগালেণ্ডৰ মোককচাং জিলা এই জনজাতিৰ লোকৰ মূল বাসস্থান। এই জিলাৰ মুঠ মাটিকালি ১৬১৫ বৰ্গ কিলোমিটাৰ। কিছুসংখ্যক আও নগা লোক চুবুৰীয়া অসমতো বাস কৰে। মোককচাং জিলাৰ মুঠ ছটা পৰ্বতশ্ৰেণীত আও নগাসকলে বাস কৰে।\nTzurangkong ৰেঞ্জ:এই পৰ্বত শ্ৰেণীটো অসম উপত্যকাৰ কাষৰীয়া আৰু দিচাই (Dissai) আৰু ঝাঞ্জি (Jhanzi) নদীৰ উপত্যকাৰ সমান্তৰালকৈ অৱস্থিত। পাহাৰবোৰ ঘন বাঁহেৰে পৰিপূৰ্ণ।\nJapukong ৰেঞ্জ: এই পৰ্বত শ্ৰেণী জিলাখনৰ উত্তৰ-পূবৰ পৰা দক্ষিণ-পশ্চিম অঞ্চললৈকে আছে। এই পৰ্বত শ্ৰেণী Tzurangkong ৰেঞ্জৰ দক্ষিণত অৱস্থিত।\nChangkikong ৰেঞ্জ: এই পৰ্বতশ্ৰেণী Japukong ৰেঞ্জৰ পূবদিশত অৱস্থিত।\nAsetkong ৰেঞ্জ: এই পৰ্বতশ্ৰেণী আটাইতকৈ চমু দৈৰ্ঘ্যৰ যদিও জিলাখনৰ পূবৰ পৰা পশ্চিমলৈ বিস্তাৰ হৈ থকা প্ৰধান পৰ্বত শ্ৰেণী। এই পৰ্বতসমূহ মেলাক (Melak) আৰু মেনুং (Menung) নদী দুখনৰ মাজত অৱস্থিত। গতিকে ইয়াক নদীদ্বীপ যেন দেখা যায় আৰু সেয়ে ইয়াৰ নাম Asetkong য্ত Aset ৰ অৰ্থ হৈছে দ্বীপ।\nLangpangkong ৰেঞ্জ: এই পৰ্বতশ্ৰেণী জিলাখনৰ আটাইতকৈ উত্তৰে আৰু দিখু (Dikhu) নদীৰ সমান্তৰালকৈ অৱস্থিত। এই নদীখনে মোককচাং জিলাৰ টুৱেনচাং আৰু মন জিলাৰ সৈতে প্ৰাকৃতিক সীমা নিৰ্ধাৰণ কৰি দিছে।\nOnpangkong ৰেঞ্জ: এই পৰ্বতশ্ৰেণী জিলাখনৰ আটাইতকৈ দক্ষিণত অৱস্থিত। পৰ্বতসমূহে আও সকলৰ বাসস্থানৰ পৰা অন্যান্য জনজাতি যেনে দক্ষিণৰ লোথা আৰু ছেমাসকল আৰু পূবে চাংটামসকলৰ বাসস্থানৰ সীমা নিৰ্ধাৰণ কৰিছে। Ongpangkong নামটোৰ অৰ্থ উচ্চতৰ যি এই পৰ্বত অন্য পৰ্বতশ্ৰেণীতকৈ উচ্চতৰ হোৱাটো বুজায়।\n১৮৭২ চনত আমেৰিকান খ্ৰীষ্টান মিছনেৰীসকলৰ আগমণে আওসকলৰ খ্ৰীষ্টান ধৰ্মান্তকৰণ আৰম্ভ কৰে। গতিকে আওসকল খ্ৰীষ্টান ধৰ্মান্তৰিত হোৱা নাগালেণ্ডৰ প্ৰথমটো জনজাতি। বৰ্তমান আওসকলৰ প্ৰায় সকলো লোকেই খ্ৰীষ্টান ধৰ্মাৱলম্বী।\nvon Stockhausen, Alban. 2014. Imag(in)ing the Nagas: The Pictorial Ethnography of Hans-Eberhard Kauffmann and Christoph von Fürer-Haimendorf. Arnoldsche, Stuttgart\nWettstein, Marion. 2014. Naga Textiles: Design, Technique, Meaning and Effect ofaLocal Craft Tradition in Northeast India. Arnoldsche, Stuttgart\n↑ "A-11 Individual Scheduled Tribe Primary Census Abstract Data and its Appendix". Government of India. http://www.censusindia.gov.in/2011census/PCA/ST.html। আহৰণ কৰা হৈছে: 28 October 2017.\nMoatsü Mong: আও নগাসকলৰ উৎসৱ\nআও নগা সাধুকথা (Language in India)\nআও নগা সম্পৰ্কীয় ডকুমেণ্টেৰী, প্ৰথম খণ্ড: উৎস আৰু প্ৰব্ৰজন\nআও নগা সম্পৰ্কীয় ডকুমেণ্টেৰী, দ্বিতীয় খণ্ড সংস্কৃতি\n"https://as.wikipedia.org/w/index.php?title=আও_নগা&oldid=244478"ৰ পৰা অনা হৈছে\nএই পৃষ্ঠাখন ২৪ আগষ্ট, ২০২০ তাৰিখে ২৩:৪১ বজাত অন্তিম সংশোধন কৰা হৈছিল।


সংকটকালত মুষ্টিবদ্ধ হোৱাৰ সময় – বিৰিয়া Biriyaa\nবুধবাৰ, মে 27 2020\nভাৰতীয় গণতন্ত্ৰ আৰু নিৰ্বাচন\nসাধুকথা, পুতলা নাচ আৰু শিশু নাটৰ বৰণীয়া কাৰ্য্যসূচী আয়োজন অন্তৰংগৰ\nইনকিলাব জিন্দাবাদ আৰু ভগৎ সিং\nসংকটকালত মুষ্টিবদ্ধ হোৱাৰ সময়\nসম্পাদক 1 বছৰ ago\nসংসদত নাগৰিকত্ব সংশোধনী বিধেয়ক উত্থাপন হোৱাৰ লগে লগে অসম তথা উত্তৰ-পূৰ্বাঞ্চলৰ সৰ্বত্ৰ কেন্দ্ৰীয় চৰকাৰৰ এই হঠকাৰী কাৰ্য্যৰ বিৰুদ্ধে ৰাইজে মাত মাতিছে। লোকসভাত ৮ জানুৱাৰী, ২০১৯ তাৰিখে এই বিধেয়ক গৃহীত হোৱাৰ পাছত ৯ জানুৱাৰীত ৰাজ্যসভাত উত্থাপন কৰাৰ ব্যৱস্থা লোৱা হৈছে। আমি ইতিপূৰ্বেই উল্লেখ কৰিছোঁ যে, সৰ্বানন্দ সোণোৱালৰ দৰে ‘জাতীয় নায়ক’ৰ আখ্যা পোৱা এজন থলুৱা নেতাৰ মেৰুদণ্ডহীনতাৰ বাবেই জাতিটোৱে উলংগ হৈ প্ৰতিবাদ কৰিবলগীয়া হোৱাটো জাতিৰ বাবেই কৰুণতম ইতিহাস হৈ ৰ’ব। অতি সাম্প্ৰতিক ঘটনাৱলীৰ পিছত এপিনে সৰ্বানন্দ সোণোৱালকে ধৰি ৰাজ্যৰ কেবাজনো মুধাফুটা নেতাৰ মৌন ব্ৰত আৰু আত্মগোপনৰ সমান্তৰালকৈ হিমন্ত বিশ্ব শৰ্মাৰ দৰে ধুৰন্ধৰ, আত্মসন্মানহীন. ডলাৰ বগৰী, ক্ষমতাখকুৱা নেতাই স্পষ্টভাৱে এই বিধেয়কক গৃহীত হোৱাক এক গৌৰৱময় ঘটনা বুলি ৰাজহুৱাকৈ ঘোষণা কৰিছে। অসমীয়া ৰাজনৈতিক নেতাৰ এনে ৰাজহাড়বিহীন, পদলেহনকাৰী, নিৰ্লজ্জ অৱস্থানৰ বিপৰীতে তাৎপৰ্য্যপূৰ্ণভাৱে উত্তৰ-পূৰ্বাঞ্চলৰ বাকীকেইখন ৰাজ্যৰ থলুৱা নেতাই এনে হঠকাৰী পদক্ষেপৰ বিৰুদ্ধে স্পষ্ট মত পোষণ কৰিছে। আনহে নালাগে, মেঘালয় তথা মিজোৰামত বিজেপিৰ সতে মিত্ৰতাৰে শাসনাধিস্থিত হৈ থকা এনপিপি আৰু এমএনএফৰ দুই মুখ্য নেতা কনৰাড চাংমা আৰু জ’ৰামথাংগাইও এই বিধেয়কৰ বিপৰীতে মত প্ৰকাশ কৰিছে আৰু এই বিধেয়ক ৰাজ্যসভাত গৃহীত হ’লে মিত্ৰতা ত্যাগ কৰিব বুলি স্পষ্টকৈ উল্লেখ কৰিছে। ত্ৰিপুৰাতো ৰাজ্যৰ আদিবাসী ৰাইজৰ প্ৰতিনিধি তথা ছাত্ৰ-সংগঠন আদিৰ লগতে ৰাজ্যৰ বিজেপি চৰকাৰৰ সহযোগী দল ইণ্ডিজেনাছ পিপলছ ফ্ৰণ্ট অৱ ত্ৰিপুৰা আদিয়ে ইয়াৰ বিৰুদ্ধাচৰণ কৰিছে। নগালেণ্ড আৰু অৰুণাচলতো গঠন হৈছে এই বিধেয়কৰ বিপক্ষে জনমত। পৰিতাপৰ কথা, কাষৰীয়া ৰাজ্যকেইখনৰ নিজা অধিকাৰৰ পক্ষত এনে স্থিতিৰ বিপৰীত মেৰুত অৱস্থান কৰিছে অসমৰ থলুৱা নেতাই। ৰাজ্যত বিজেপি চৰকাৰৰ সহযোগী দল অগপই ইয়াৰ প্ৰতিবাদত মিত্ৰতা ভংগ কৰিলেও, বিটিছিৰ মুখ্য কাৰ্য্যবাহী হাগ্ৰামা মহিলাৰীয়ে নিজৰ সুবিধাবাদী স্থিতি উদঙাই দি এই বিধেয়কৰ বিৰুদ্ধাচৰণ কৰা নাই। একেদৰে অসমৰ স্বায়ত্বশাসিত পৰিষদসমূহৰ নেতাসকলেও এই দিশত কোনো স্পষ্ট মত পোষণ কৰাটো আজি পৰ্য্যন্ত চকুত পৰা নাই। অসমৰ বিজেপি সাংসদ বিজয়া চক্ৰৱৰ্তীয়ে সংসদত অসমীয়া ৰাইজ এলেহুৱা, দুখীয়া আৰু কৰ্মবিমুখ বুলি ৰাজহুৱাকৈ ঘোষণা কৰি বিধেয়কখন অসমীয়াৰ হকে বুলি যুক্তি দৰ্শোৱাৰ লগতে কংগ্ৰেছৰ সাংসদ সুস্মিতা দেৱে যুটীয়া সংসদীয় সমিতিৰ সদস্য হিচাপে এই বিধেয়কৰ সপক্ষে মত দিছে। অসমৰ থলুৱা ৰাইজে নিজৰ নেতা বুলি পৰম আগ্ৰহেৰে সংবিধানপ্ৰদত্ত ভোটদানৰ অধিকাৰেৰে শাসনলৈ অনা থলুৱা নেতাৰ এই উলংগ ৰূপটোৱে আমাৰ নিজৰ ভেটিটো কিমান দূৰ্বল সেয়া নকৈ প্ৰতীয়মান কৰিলে।\nএই সকলো সংগঠনেই নিজা নিজা আদৰ্শক খামুচি পৃথকে পৃথকে বিৰোধিতা কৰিছে। শতাধিক দল-সংগঠনৰ মাজত এই সংকটকালত একমুঠ হৈ অসমৰ হকে, ৰাইজৰ হকে মাত মতাৰ যি প্ৰয়োজনীয়তা, তাৰ অভাৱ আমাৰ বাবে ভাল কথা নহয়। এই মূহুৰ্তত ছাত্ৰ সংগঠন, ৰাজনৈতিক দল, ৰাজহুৱা সংগঠন আদি সকলোৱে ৰাজনৈতিক আদৰ্শ, দলীয় তথা ব্যক্তিগত মতাদৰ্শ ত্যাগ কৰি একস্বৰে বিধেয়কখনৰ বিৰোধিতা কৰাৰ প্ৰয়োজন আছে।\nদুখজনক ভাৱে, কেৱল নেতাই নহয়, অসমৰে এচাম ৰাজনৈতিক মতান্ধ, বিবেক-বিবেচনাশূণ্য লোকে এই পৰিস্থিতিৰ মাজতে নানা ধৰণেৰে নাগৰিকত্ব সংশোধনী বিধেয়কৰ সপক্ষে মত পোষণ কৰি অহাৰ ওপৰিও, প্ৰতিবাদী কণ্ঠ তথা পদক্ষেপক নানা ধৰণেৰে তুচ্ছ-তাচ্ছিল্য কৰি ইয়াৰ বিৰুদ্ধে মাত দিয়া সকলক হেয় প্ৰতিপন্ন কৰি আহিছে। জাতিৰ এই দুৰ্দিনৰ সময়ত এক নিৰাপদ, আৰামদায়ক অৱস্থানত থাকি, নিজৰ কোনোধৰণৰ ক্ষতি হোৱাৰ সম্ভাৱনা নথকাকৈ এইসকল লোকে বিধেয়কৰ বিৰুদ্ধে হোৱা জনজাগৰণক স্তিমিত কৰিবৰ বাবে যৎপৰোনাস্তি চেষ্টা চলাইছে। খেনোৱে আকৌ ব্যক্তিগত স্বাৰ্থত আঘাত লগাৰ ভয়ত নীৰৱতা অৱলম্বন কৰিছে। লগতে আছে ৰাজনৈতিক মুনাফালোভী এচাম ‘ভকত’, যাৰ জীৱনৰ সমস্ত সাধনা নৰেন্দ্ৰ মোডী আৰু বিজেপি চৰকাৰৰ গুণানুকীৰ্তন আৰু পদলেহন। নেতাক শাসনলৈ অনা ৰাইজৰ মাজৰ শিক্ষিত এচামৰ স্বাভিমানহীন এনে ভূমিকা এই মূহুৰ্তত জাতিৰ বাবে বেয়া খবৰ। ইয়াৰ বিপৰীতে, অসম বিধানসভাৰ অধ্যক্ষ হিতেন্দ্ৰনাথ গোস্বামীয়ে নিজৰ দায়িত্বৰ সীমাবদ্ধতা স্বত্বেও, বিধেয়ক সম্পৰ্কত ৰাইজৰ স্থিতিয়েই নিজৰো স্থিতি বুলি জানিবলৈ দিয়াটো আশাব্যঞ্জক ঘটনা।\nঅন্যহাতে, বিধেয়কৰ বিৰুদ্ধে যদিওবা ৰাজ্যৰ সকলো সংগঠনে সোচ্ছাৰে প্ৰতিবাদ জনাইছে, এইখিনিতে চিন্তনীয় কথা হ’ল – এই সকলো সংগঠনেই নিজা নিজা আদৰ্শক খামুচি পৃথকে পৃথকে বিৰোধিতা কৰিছে। শতাধিক দল-সংগঠনৰ মাজত এই সংকটকালত একমুঠ হৈ অসমৰ হকে, ৰাইজৰ হকে মাত মতাৰ যি প্ৰয়োজনীয়তা, তাৰ অভাৱ আমাৰ বাবে ভাল কথা নহয়। এই মূহুৰ্তত ছাত্ৰ সংগঠন, ৰাজনৈতিক দল, ৰাজহুৱা সংগঠন আদি সকলোৱে ৰাজনৈতিক আদৰ্শ, দলীয় তথা ব্যক্তিগত মতাদৰ্শ ত্যাগ কৰি একস্বৰে বিধেয়কখনৰ বিৰোধিতা কৰাৰ প্ৰয়োজন আছে। অসমত বসবাস কৰা সকলো লোকেই নিজৰ ৰাজ্যখনৰ হকে থিয় দিব লাগিব আৰু এই কথাষাৰেই আলফা(স্বাধীন)ৰ মূখ্য সেনাধ্যক্ষ পৰেশ বৰুৱাৰ মুখতো উত্থাপন হৈছে। ৰাজ্যৰ সকলো লোককে একগোট হৈ বিধেয়কৰ বিৰুদ্ধে থিয় দিয়াৰ বিকল্প নাই বুলি পৰেশ বৰুৱাই কৰা এই সজোৰ ঘোষণাই ৰাজ্যৰ ৰাজনীতিত এক ব্যাপক প্ৰভাৱ পেলোৱাৰ সম্ভাৱনা আছে।\nআমাৰ একতাইহে এইমূহুৰ্তত জাতিৰ শত্ৰু হৈ থিয় দিয়াসকলক পৰাভূত কৰিব পাৰিব আৰু সেই সত্যটো আমি সকলোৱে অনুধাৱন কৰাৰ দৰকাৰ। লগতে, আৱেগ পৰিহাৰ কৰি সুচিন্তিত আৰু সুপৰিকল্পিতভাৱে এনে বিনাশকাৰী পৰিকল্পনাক প্ৰতিহত কৰিবলৈ মাৰ বান্ধি থিয় দিয়াৰ দৰকাৰ। লক্ষনীয় যে, বিধেয়কৰ বিৰুদ্ধে ৰাইজৰ কণ্ঠ জাগি উঠাৰ লগে লগে কেন্দ্ৰ চৰকাৰে ৰাজ্যৰ ছয় জনগোষ্ঠীক জনজাতি কৰাৰ বিষয়টো উত্থাপন কৰি, ৰাইজক আভুৱা ভাঁৰিবলৈ চেষ্টা কৰিছে। কেৱল সেয়াই নহয়, পাকে-প্ৰকাৰান্তৰে, ভয়-ভাবুকি-প্ৰলোভন-ছলনাৰে সাধাৰণ মানুহক বিভাজিত কৰিবলৈ চৰকাৰে সৰ্বশক্তি প্ৰয়োগ কৰিছে। এনে পৰিপ্ৰেক্ষিতত, ৰাইজে চৰকাৰী ছলনা আৰু ষড়যন্ত্ৰৰ এই মেৰপেছত ভৰি নিদি, আৱেগ ত্যাগ কৰি বস্তুনিষ্ঠ আলোচনা আৰু যুক্তিৰে স’তে নিজৰ মত সাব্যস্ত কৰাৰ দৰকাৰ হৈছে। লগতে মেঘালয়-মিজোৰামৰ কনৰাড চাংমা- জ’ৰামথাংগাৰ দৰে নেতাৰ দৃঢ় স্থিতি আৰু জাতীয়তাবাদী চেতনা, যাৰ বাবে বিধেয়কখন ৰাজ্যসভাত উত্থাপন কৰাৰ ক্ষেত্ৰত বিজেপি দল সামান্য পৰিমানে হ’লেও ৰ’বলগীয়া হৈছে, তেনে নেতাৰ পৰা আমি সকলোৱে শিক্ষা গ্ৰহণ কৰা উচিত। একত্ৰিত অসমীয়াৰ সমস্বৰ কণ্ঠত অসমীয়াৰ অধিকাৰ আঁজুৰি নিব খোজা আইন প্ৰণয়ন কৰোঁতা সকলৰ মাত বন্ধ হ’ব লাগিবই- এই কথা আমি প্ৰত্যেকেই সাৰোগত কৰি লোৱাৰ দৰকাৰ।\nPrevious ফাৰ্মাচিষ্ট নে ঔষধ বিক্ৰেতা : এক প্ৰাসংগিক বিষয়\nNext দিনটোৰ প্ৰ তি ফ ল ন\nযুদ্ধৰ দামামা: আৱেগ বনাম বিবেক\nআন্তৰ্জাতিক মাতৃভাষা দিৱসৰ চিন্তা\nপুলৱামা প্ৰসংগ আৰু আমাৰ কৰ্তব্য\nপুলুৱামাৰ সন্ত্ৰাস: চিন্তনীয় আৰু কৰণীয়\nদিনটোৰ প্ৰ তি ফ ল ন\nআটোম-টোকাৰি ঘৰখনৰ আঁৰৰ কলুষতা\nকিতাপ আৰু পাঞ্জাৰ এটা শক্তিশালী নাম সুভাষ দাস\nLeaveareply মন্তব্য বাতিল কৰক\nআপোনৰ ইমেইল ঠিকনা প্ৰকাশ কৰা নহ'ব । বাধ্যতামূলক শিতানসমূহ * ৰে চিহ্নিত কৰা হৈছে\nবিৰিয়াৰে খেতিয়কে কঢ়িওৱা ধানৰ ডাঙৰিৰ দৰেই আমি আপোনালোকলৈ কঢ়িয়াই আনিব খুজিছো এই মাটি আৰু এই মাটিৰ মানুহৰ জীৱন আৰু জগতক প্ৰভাৱিত কৰা কথাবোৰ, চহা জীৱনৰ সজ আৰু নিৰন্তৰ কৃচ্ছ্ৰ শ্ৰমৰ সুখ, দুখ, ক্ষোভ আৰু বিদ্ৰোহবোৰ।\nআলফাও গণতন্ত্রত বিশ্বাসী : পৰেশ বৰুৱা\nবু ল ন কু মা ৰ শ ই কী য়া 1 বছৰ ago\nজুবিন দা ৰক্স!\nসা য় ন্ত ন শ ই কী য়া 1 বছৰ ago\nবৰ্তমানৰ বলিউদ আৰু নাৰীৰ ‘মনমৰ্জিয়া’\nৰ শ্মি ৰে খা দা স 1 বছৰ ago\nCopyright ©, All Rights Reserved. Made with ♥ in Assam\nঅন্য পথ অন্য পঠন\nনি স ৰ্গ\nপ ৰা গ\nযো গা ত্ম ক\nশুনা শুনা সৰ্বজন


Zyrop in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nZyrop ৰ মূল্য আৰু পেকৰ চাইজ - Zyrop Price and Pack Size in Assamese - Zyrop ar mulya aaru pakor size\nZyrop की जानकारी\nZyrop ৰ লাভ আৰু ব্যৱহাৰসমূহ- Zyrop Benefits & Uses in Assamese- Zyrop ar laabh aaru byavaharsamuh\nZyrop ৰ পালি আৰু সেয়া কেনেদৰে ল'ব- Zyrop Dosage & How to Take in Assamese - Zyrop ar paali aaru xeya kenedore lobo\nZyrop ৰ পাৰ্শ্চক্ৰিয়াসমূহ- Zyrop Side Effects in Assamese- Zyrop ar parshwakriyasamuh\nZyrop সংক্ৰান্ত সতৰ্কতাবাণীসমূহ- Zyrop Related Warnings in Assamese- Zyrop xonkranta xatarkatabanisamuh\nঅইন দৰৱৰ সৈতে Zyropৰ গুৰুতৰ ক্ৰিয়া-প্ৰতিক্ৰিয়া- Severe Interaction of Zyrop with Other Drugs in Assamese- Oinor xoite Zyrop ar gurutor kriya-pratikriya\nZyrop মতভেদসমূহ- Zyrop Contraindications in Assamese- Zyrop nishedhsamuh\nZyrop ৰ বিষয়ে সততে সোধা প্ৰশ্নসমূহ- Frequently asked Questions about Zyrop in Assamese- Zyrop ar bikhoye satate xodha prashnasamuh\nখাদ্য আৰু মদৰ সৈতে Zyrop ক্ৰিয়া-প্ৰতিক্ৰিয়া- Zyrop Interactions with Food and Alcohol in Assamese- khadya aaru modor xoite Zyrop kriya-pratikriya\nZyrop ৰ লাভ আৰু ব্যৱহাৰসমূহ - Zyrop Benefits & Uses in Assamese - Zyrop ar laabh aaru byavaharsamuh\nZyrop তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nZyrop ৰ পালি আৰু সেয়া কেনেদৰে ল'ব - Zyrop Dosage & How to Take in Assamese - Zyrop ar paali aaru xeya kenedore lobo\nZyrop-ৰ উপাদানসমূহ - Zyrop Active Ingredients in Assamese - Zyrop-ar upadaansamuh\nZyrop ৰ পাৰ্শ্চক্ৰিয়াসমূহ - Zyrop Side Effects in Assamese - Zyrop ar parshwakriyasamuh\nগৱেষণাৰ ভিত্তিত, Zyrop ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nZyrop সংক্ৰান্ত সতৰ্কতাবাণীসমূহ - Zyrop Related Warnings in Assamese - Zyrop xonkranta xatarkatabanisamuh\nZyrop-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nZyrop এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Zyrop খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nZyrop-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Zyrop ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Zyrop কি প্ৰভাৱ দেখা গৈছে?\nZyropৰ বৃক্ক ৰ ওপৰত কোনো পাৰ্শ্ব-প্ৰতিক্ৰিয়া নাই।\nযকৃতত Zyrop কি প্ৰভাৱ দেখা গৈছে?\nআপুনি কলিজা ৰ ক্ষতিৰ কোনো আশংকা নকৰাকৈ Zyrop গ্ৰহণ কৰিব পাৰে।\nহৃদযন্ত্ৰৰ ক্ষেত্ৰত Zyrop ৰ কি প্ৰভাৱ দেখা গৈছে?\nZyropএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Zyropৰ গুৰুতৰ ক্ৰিয়া-প্ৰতিক্ৰিয়া - Severe Interaction of Zyrop with Other Drugs in Assamese - Oinor xoite Zyrop ar gurutor kriya-pratikriya\nZyrop তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nZyrop মতভেদসমূহ - Zyrop Contraindications in Assamese - Zyrop nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Zyrop লোৱা অনুচিত যাতে -\nZyrop ৰ বিষয়ে সততে সোধা প্ৰশ্নসমূহ - Frequently asked Questions about Zyrop in Assamese - Zyrop ar bikhoye satate xodha prashnasamuh\nএই Zyrop-এ অভ্য়াস বা নিচাৰ সৃষ্টি কৰে নেকি?\nZyropৰে অভ্যাস গঠনৰ কোনো কথাৰ প্ৰতিবেদন পোৱা নাই।\nআপুনি Zyrop লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Zyrop লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Zyropৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Zyrop ক্ৰিয়া-প্ৰতিক্ৰিয়া - Zyrop Interactions with Food and Alcohol in Assamese - khadya aaru modor xoite Zyrop kriya-pratikriya\nখাদ্য আৰু Zyropৰ ক্ৰিয়া-প্ৰতিক্ৰিয়া\nখাদ্যৰ সৈতে Zyrop লোৱাটো স্বাভাৱিক।\nমদ আৰু Zyropৰ মাজৰ প্ৰতিক্ৰিয়া\nগৱেষণাৰ অভাৱত, Zyrop লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nZyrop ৰ অনুকল্প - Substitutes for Zyrop in Assamese\nআপুনি বা আপোনাৰ পৰিয়ালৰ কোনোবাই Zyrop লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Zyrop ব্যৱহাৰ কৰিছিল নেকি?\nআপুনি কিমান পৰিমাণে Zyrop সেৱন কৰিছিল?\nআপুনি Zyrop ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Zyrop সেৱন কৰে?


বিত্তমন্ত্ৰীয়ে দিলে সকাহ ! পৰ্যটক গাইডলৈ ঋণ, ৫ লাখ পৰ্যটকলৈ বিনামূলীয়া ভিছা– News18 assam\nCentre to Support Tourism Sector: বিত্ত মন্ত্ৰী নিৰ্মলা সীতাৰমণে দিলে ডাঙৰ সকাহ ! পৰ্যটক গাইডলৈ ঋণ, ৫ লাখ পৰ্যটকলৈ বিনামূলীয়া ভিছা...\nপঞ্জীভুক্ত পৰ্যটক গাইডসকলৰ বাবে বিত্তীয় সহায় আগবঢ়োৱা হ'ব। এই আঁচনিখনে সমগ্ৰ দেশৰ পৰা ১১,০০০ পৰ্যটক গাইডক সামৰি ল'ব।\nLast Updated : June 28, 2021, 19:19 IST\nবিত্ত মন্ত্ৰী নিৰ্মলা সীতাৰমণে (Nirmala Sitaraman) আজি ক'ৰোনা ভাইৰাছ মহামাৰীৰ ফলত উদ্ভৱ হোৱা অৰ্থনৈতিক পৰিস্থিতি সন্দৰ্ভত এখন সংবাদমেল অনুষ্ঠিত কৰে, য'ত তেওঁ কেইবাটাও সাহায্য ঘোষণা কৰে। তেওঁ পৰ্যটন খণ্ডৰ বাবে কেইবাটাও ঘোষণা কৰিছে, যিটো ক'ৰোনা সংকটৰ দ্বাৰা আটাইতকৈ বেছি ক্ষতিগ্ৰস্ত হৈছে। তেওঁ কৈছে যে পঞ্জীভুক্ত পৰ্যটক গাইডসকলৰ বাবে বিত্তীয় সহায় আগবঢ়োৱা হ'ব। এই আঁচনিখনে সমগ্ৰ দেশৰ পৰা ১১,০০০ পৰ্যটক গাইডক সামৰি ল'ব। আঁচনিখনৰ অধীনত, পৰ্যটক গাইডসকলৰ বাবে ১ লাখ টকাৰ ক্ৰেডিট লাইন প্ৰদান কৰা হ'ব।\nবিদেশী পৰ্যটকৰ বাবে বিনামূলীয়া ভিছা আঁচনি ৩১ মাৰ্চ, ২০২২লৈকে কাৰ্যকৰী হৈ থাকিব\nবিত্ত মন্ত্ৰী সীতাৰমণে ভাৰত ভ্ৰমণ কৰা বিদেশী পৰ্যটকসকলৰ বাবে এটা ডাঙৰ ঘোষণা কৰিছে। তেওঁ ঘোষণা কৰিছে যে ৫ লাখ বিদেশী পৰ্যটকক বিনামূলীয়া পৰ্যটক ভিছা প্ৰদান কৰা হ'ব। এজন পৰ্যটকে কেৱল এবাৰহে বিনামূলীয়া ভিছা সুবিধা লাভ কৰিব। আঁচনিখন ৩১ মাৰ্চ ২০২২ লৈকে কাৰ্যকৰী হৈ থাকিব। তেওঁ আজি ১১,০০০ তকৈও অধিক পঞ্জীভুক্ত পৰ্যটক গাইড আৰু ভ্ৰমণ আৰু ভ্ৰমণ অংশীদাৰসকলৰ বাবে এক নতুন ক্ৰেডিট গেৰাণ্টি আঁচনি ঘোষণা কৰে। ইয়াৰ অধীনত, কোভিড-19-ৰ দ্বাৰা প্ৰভাৱিত অনুজ্ঞাপ্ৰাপ্ত পৰ্যটক গাইডসকলক ব্যক্তিগত ঋণ প্ৰদান কৰা হ'ব। এই ঋণৰ ওপৰত কোনো প্ৰচেছিং মাচুল প্ৰযোজ্য নহ'ব। ইয়াৰ বাবে কোনো অতিৰিক্ত জামিনৰ প্ৰয়োজন নহ'ব।\nগাইডসকলৰ বাবে ঋণ আঁচনিখন পৰ্যটন মন্ত্ৰালয়ে পৰিচালনা কৰিব\nপৰ্যটক গাইডসকলৰ বাবে ঋণ আঁচনিখন পৰ্যটন মন্ত্ৰালয়ে এনচিজিটিচি (NCGTC)ৰ জৰিয়তে পৰিচালনা কৰিব। প্ৰথম ৫ লাখ ভিছা বিতৰণ ৰখাৰ পিছত পৰ্যটন খণ্ডক সকাহ দিয়াৰ বাবে চৰকাৰে ঘোষণা কৰা বিনামূলীয়া পৰ্যটন ভিছা আঁচনি বন্ধ কৰা হ'ব। বিত্ত মন্ত্ৰী সীতাৰমণে প্ৰথমতে কৈছিল যে আজি আমি ৮ টা সাহায্য ব্যৱস্থা ঘোষণা কৰিম। ইয়াৰ ভিতৰত ৪ টা সাহায্য ব্যৱস্থা নতুন। সংবাদমেলত তেওঁ স্বাস্থ্য খণ্ডৰ সৈতে সম্পৰ্কিত এক নতুন সাহায্য পেকেজৰ কথাও ঘোষণা কৰে। আমি কোভিড প্ৰভাৱিত খণ্ডৰ বাবে ১.১ লাখ কোটি টকাৰ সাহায্য পেকেজ লৈ আহিছো বুলি তেওঁ কয়।\nFirst published: June 28, 2021, 19:13 IST\nFinance Minister Nirmala SitharamanLoantourismTouristVisa


নাক বন্ধ হয় নেকি ? অতি সহজে ঘৰুৱা উপায়ৰে বন্ধ নাক খোলাৰ উপায় । How to ClearaStuffy Nose - Dimpu Baruah\nHome HEALTH TIPS নাক বন্ধ হয় নেকি ? অতি সহজে ঘৰুৱা উপায়ৰে বন্ধ নাক খোলাৰ উপায় । How to ClearaStuffy Nose\nনাক বন্ধ হয় নেকি ? অতি সহজে ঘৰুৱা উপায়ৰে বন্ধ নাক খোলাৰ উপায় । How to ClearaStuffy Nose\nDATA ONE March 30, 2021 HEALTH TIPS,\nঠাণ্ডাৰ দিনত নাইবা এতিয়া ধুলি উৰাৰ বতৰত নাকৰ বন্ধৰ সমস্যা প্ৰায় মানুহৰ সৈতে দেখা যায় । কিন্তু আটাইতকৈ বেছি সমস্যাটো তেতিয়া হয় যেতিয়া আপোনাৰ নাক বন্ধ হোৱাৰ বাবে উশাহ লবলৈ কষ্ট অনুভৱ কৰে । এনে সময়ত নাক বন্ধ হোৱাটো আটাইতকৈ গুৰুতৰ সমস্যা যেন লাগে। কিন্তু আজিৰ পৰা আপুনি আৰু এনে সমস্যা নহ'ব, কিয়নো আজি আমি আপোনাক বন্ধ নাক খুলিবলৈ কেইটামান সহজ উপায়ৰ বিষয়ে জনাম -\nবন্ধ নাক খোলাৰ এটা সহজ উপায় হৈছে এটা সৰু ব্যায়াম। হয়, এই ব্যায়ামৰ বাবে আপুনি নাক বন্ধ কৰি মূৰটো পিছপালে বেঁকা কৰি দিব লাগিব আৰু কিছু সময়ৰ বাবে উশাহ বন্ধ কৰি থব লাগিব। তাৰ পিছত পুন: চিধা হৈ নাক খুলি উশাহ লব। আপুনি এই পদ্ধতিটো কেইবাৰমান পুনৰাবৃত্তি কৰিলে নাক খোল খাই পৰিব ।\nএই পদ্ধতিটো যথেষ্ট পুৰণি আৰু কাৰ্যকৰী, যি লগে লগে আপোনাক সকাহ দিয়ে। ইয়াৰ বাবে, আপুনি কেৱল গৰম পানীত অলপ সুগন্ধি তেল যিটো আপোনাৰ ভাল লাগে মিহলি কৰিব লাগে । নহলে আপুনি কিছু টোপাল আয়ডিন বা ভিকচৰ কেপচুলো যোগ কৰিব পাৰে। এতিয়া পাত্ৰটোৰ সন্মুখীন গৈ নাকৰে সেই গৰম পানীৰ ভাপ লওক । ই নাক খোলাৰ লগতে চৰ্দিৰ পৰাও আৰাম দিয়ে ।\nচৰ্দিৰ বাবে যদি আপোনাৰ নাক বন্ধ হোৱাৰ সমস্যাই দেখা দিছে তেন্তে পাতল গৰম বা কুহুমীয়া গৰম পানীয়েও আপোনাক যথেষ্ট সহায় কৰিব পাৰে। আপোনাৰ মূৰটো পিছফাললৈ বেকা কৰি ড্ৰপাৰৰ সহায়ত নাকৰ ফুটাত কেইটামান টোপাল পাতল গৰম বা কুহুমীয়া গৰম পানী ঢালি দিয়ক। অলপ সময়ৰ পিছত মূৰটো ছিধা কৰি পানীখিনি উলিয়াই দিয়ক । বন্ধ নাক খোল খাব ।\nবন্ধ নাক খোলাৰ বাবে নাৰিকল তেল হৈছে এক উৎকৃষ্ট উপায়। যেতিয়াই আপোনাৰ নাক বন্ধ হয়, আঙুলিৰে নাকৰ ভিতৰ ভাগত নাৰিকল তেল প্ৰয়োগ কৰক নাইবা নাকত কেইটামান টোপাল নাৰিকল তেল ধালি গভীৰভাৱে উশাহ লওঁক। আপোনাৰ বন্ধ নাক অলপ সময়ৰ ভিতৰতে খুলিব। মনত ৰাখিব যে পনীয় নাৰিকল তেলহে প্ৰয়োগ কৰিব ।\nকপুৰৰ সুগন্ধিও বন্ধ নাক খোলাৰ এটা ভাল উপায়। আপুনি বিচাৰিলে কপুৰক নাৰিকল তেলেৰ সৈতে মিহলাই গোন্ধ লব পাৰে বা আনকি এটা সাধাৰণ কাপুৰেও আপোনাক উপকৃত কৰিব। ইয়াৰ উপৰিও, নাকত উষ্ণতা দি বন্ধ নাক সহজে খুলিব পাৰি।\nMyUpchar নামৰ স্বাস্থ্য সম্বন্ধীয় ৱেৱচাইটোৰ অনুসৰি, বন্ধ নাক খুলিবলৈ নিমখৰ ব্যৱহাৰ কৰিব পাৰি। প্ৰাপ্তবয়স্কয়েই হওক বা শিশুৱেই হওক, নিমখ ইয়াৰ বাবে এটা ভাল ঘৰুৱা প্ৰতিকাৰ হ'ব পাৰে। এই পদ্ধতিৰ বাবে দুই কাপ গৰম পানী লওক আৰু আধা চামুচ নিমখ মিহলাই দি ভালদৰে মিহলি কৰক। তাৰ পিছত ড্ৰপাৰৰ সহায়ত কেইটুপালমান ড্ৰপ নাকত যোগ দিয়ক। এই প্ৰক্ৰিয়াটো দৈনিক এবাৰ বা দুবাৰ পুনৰাবৃত্তি কৰক কিয়নো নিমখে শ্লেষ্মা ঢিলা কৰাত সহায় কৰিব। ই উশাহ লোৱাটো সহজ কৰিব কিয়নো ই নাকৰ পথবোৰ পৰিষ্কাৰ কৰে।\nWritten by DATA ONE at March 30, 2021


বিজেপি চৰকাৰৰ আঁচনিসমূহ শ্ল’গানতে সীমাবদ্ধ,খৰচ কৰিব নোৱাৰা ধন ঘূৰি যাব\nবিজেপি চৰকাৰৰ আঁচনিসমূহ শ্ল’গানতে সীমাবদ্ধ, খৰচ কৰিব নোৱাৰা ধন আজি ঘূৰি যাব : তৰুণ গগৈ\nMarch 31, 2018 4:43 pm\n‘বাৰিষা আহিল, ৰাস্তা-পথৰ মেৰামতি নহ’ল, মথাউৰি মেৰামতি আৰু নিৰ্মাণ নহ’ল, আজিৰ পিছত বাজেটত লোৱা আঁচনিৰ খৰচ নোহোৱা ধন আজি পুনৰ ঘূৰি যাব।‘\nআজি এখন সংবাদমেল অনুষ্ঠিত কৰি প্ৰাক্তন মুখ্য মন্ত্ৰী তৰুণ গগৈয়ে শাসনাধিষ্ঠিত বিজেপি চৰকাৰৰ ব্যৰ্থতা সন্দৰ্ভত এই মন্তব্য কৰে।\nসংবাদমেলত গগৈয়ে কয় যে উন্নয়নৰ বাবে নিৰ্ধাৰণ কৰি লোৱা কামৰ চাৰি ভাগৰ এক অংশও সম্পূৰ্ণ হোৱা নাই। তেওঁ সন্দেহ প্ৰকাশ কৰি কয়, ‘ৰাজ্যৰ বিভিন্ন প্ৰান্তৰ ৰাষ্ট্ৰীয় ঘাইপথৰ অৱস্থা বৰ্তমানো শোচনীয় হৈ আছে যদিও সেয়া মেৰামতিৰ ব্যৱস্থা চৰকাৰে নকৰিলে। বাকী গাঁৱলীয়া পথৰ কথা নকওঁৱেই।‘\nআনহাতে প্ৰাক্তন মুখ্য মন্ত্ৰীগৰাকীয়ে মাৰ্চ মাহৰ শেষ দিনটোত খৰচ নোহোৱা আঁচনিৰ ধন ঘূৰি যাব বুলি মন্তব্য কৰি কয়, ‘বহুসংখ্যক ঠিকাদাৰে আমাক ঠিকাৰ কাম নোপোৱা বুলি অভিযোগ তুলিছে। পূৰ্বৰ আঁচনিৰ ধনো বৰ্তমানলৈকে তেওঁলোকে লাভ কৰা নাই। আনকি মুখ্য মন্ত্ৰীৰ গৃহ সমষ্টিতে কোনো উন্নয়নমূলক কাম হোৱা নাই।‘\nইয়াৰোপৰি গগৈয়ে কয় ‘কাগজ-পত্ৰত কামবোৰ ঠিকেই হৈছে, শ্ল’গানতো কাম ঠিকেই হৈছে। কিন্তু প্ৰকৃততে ফিল্ডত কি কাম হৈছে তাৰ নমুনা দেখুৱাওক।‘\n‘মাজুলী-যোৰহাট সংযোগী দলংৰ কামো আৰম্ভণি হোৱা নাই। সেই দলংখনৰ উদ্বোধনী অনুষ্ঠান দুবছৰৰ আগতেই গাডকাৰিয়ে কৰিছিল। এনেকৈ কামৰ আৰম্ভণি নকৰাকৈ উদ্বোধনী অনুষ্ঠান পতা চৰকাৰ আমি দেখা নাই। এইখনেই প্ৰথম চৰকাৰ যি মুখেৰে কয় এটা আৰু কাম কৰে বেলেগ এটা।‘ আক্ৰমণাত্মক গগৈয়ে কয়।\nআনহাতে চৰকাৰৰ অংশীদাৰ তথা বিজেপিৰ মিত্ৰদল অগপক আক্ৰমণ কৰি গগৈয়ে কয়, ‘অসমৰ বিশেষ ৰাজ্যৰ মৰ্য্যদা কৰ্তন কৰাৰ পিছতো আঞ্চলিকতাৰ কথা কোৱা অগপ দল চুপ-চাপ আছে। অন্ধ্ৰপ্ৰদেশৰ চন্দ্ৰবাবু নাইডুৱে বিশেষ ৰাজ্যৰ মৰ্য্যাদা নোপোৱাৰ বাবে বিজেপি দলৰ সৈতে মিত্ৰতা ভংগ কৰিলে, কিন্তু ১৯৬৯ চনৰ পৰা লাভ কৰি অহা বিশেষ ৰাজ্যৰ মৰ্য্যাদাটো কৰ্তন কৰাৰ পিছতো অগপ দলটো বিজেপিৰ সৈতে মিত্ৰতাত থকাটো চৰম লজ্জাজনক কথা।‘\nআনহাতে সংবাদমেলত গগৈয়ে ৰাজ্যখনত সঘনাই সংঘটিত হৈ থকা নাৰী নিৰ্য্যাতন সন্দৰ্ভত কয় ‘এনেধৰণৰ নাৰীজনিত অপৰাধ সঘনাই সংঘটিত হৈ থকাটোৱে ৰাজ্য চৰকাৰৰ গৃহ বিভাগটোৱে আইন-শৃংখলাজনিত পৰিস্থিতি ৰক্ষা কৰাত যে চৰম বিফল হৈছে সেই কথাকে প্ৰমাণ কৰিছে। এইখন চৰকাৰৰ দিনতে প্ৰায় ২৯,০০০টা নাৰী নিৰ্য্যাতনৰ ঘটনা সংঘটিত হৈছে। তাৰে প্ৰায় ৩০০০ টা ধৰ্ষণৰ ঘটনা। ৩০০০ ধৰ্ষণ অপৰাধৰ গোচৰত অভিযুক্তসকলৰ ১৭০০জনহে বৰ্তমানলৈকে গ্ৰেপ্তাৰ হৈছে। তাৰে মাত্ৰ ৭৬জনেহে শাস্তি পাইছে।‘\nইয়াৰোপৰি ফাষ্ট ট্ৰেক আদালতৰ প্ৰসংগটো উত্থাপন কৰি গগৈয়ে কয়, ‘ফাষ্ট ট্ৰেক আদালত ঘটনাটো হোৱাৰ পিছতহে হ’ব, কিন্তু তাৰ পূৰ্বে ধৰ্ষণৰ ঘটনাটো নোহোৱা কৰিব লাগিব। আৰক্ষী থানাত নিযুক্তি দিয়া আৰক্ষী বিষয়াসকলে ধৰ্ষণৰ মাত্ৰা হ্ৰাস কৰাৰ বাবে ব্যৱস্থা ল’ব লাগিব। যদি সেই বিষয়াসকল অপৰাধজনিত ঘটনা ৰোধত বিফল হয় তেন্তে চৰকাৰীভাৱে তেওঁলোকৰ ওপৰত ব্যৱস্থা ল’ব লাগিব।‘\nগগৈয়ে ৰাজ্য চৰকাৰক ধৰ্ষণকাৰীৰ বিৰুদ্ধে কঠোৰ আইন এখন প্ৰণয়ন কৰাৰ বাবে আহ্বান জনায়। লগতে তেওঁ নাৰীজনিত অপৰাধ ৰোধৰ বাবে আৰক্ষী বিভাগত বিশেষ শাখা এটা মুকলি কৰাৰ বাবেও গৃহ বিভাগক দাবী জনায়।\nআনহাতে সেই একেখন সংবাদমেলতে গগৈয়ে পুনৰ মহিলা বিশ্ববিদ্যালয় প্ৰসংগ টানি আনি অগপ-বিজেপিৰ প্ৰতি প্ৰশ্ন তুলি কয়, ‘কিয় বিজেপি-অগপই মহিলা বিশ্ববিদ্যালয়খন থাকিব লাগে নে নাই তাৰ এটা সঠিক স্থিতি প্ৰদান কৰা নাই? কিয় তেওঁলোকে নীৰৱ ভূমিকা পালন কৰিছে? তেওঁলোকে নিমাতী কইনাৰ ভাও জুৰিছে।‘\nআনহাতে বিধানসভাৰ অধ্যক্ষ হিতেন্দ্ৰনাথ গোস্বামীয়ে মহিলা বিশ্ববিদ্যালয় বন্ধ নোহোৱা বুলি ঘোষণা কৰাৰ প্ৰসংগত গগৈয়ে মন্তব্য দি কয়, ‘বন্ধ কৰাৰ সিদ্ধান্ত বাতিল কৰাতকৈ ঘোষণা কৰক যে স্থায়ীভাৱে এগৰাকী উপাচাৰ্য্য নিযুক্তি দিম।‘


দেশত দাম বাঢ়িব পেট্ৰ’ল-ডিজেলৰ! বৰ্দ্ধিত মূল্যত ইন্ধন ক্ৰয় কৰিবলৈ সাজু হওক দেশবাসী\nFebruary 25, 2022 7:28 pm\nহোৰাহোৰে বাঢ়িব পেট্ৰ’ল-ডিজেলৰ দাম। হাহাকাৰ কৰিব লাগিব দেশবাসীয়ে। সম্প্ৰতি এই আশংকা কৰা হৈছে। ৰাছিয়া-ইউক্ৰেইন যুদ্ধৰ বাবে নহয়, আন এটা কাৰণতহে এই আশংকা কৰা হৈছে।\nসবিশেষ ব্যাখ্যাৰ আৰম্ভণিতে চোৱা যাওক আজি পেট্ৰ’ল-ডিজেলৰ মূল্য কেনেধৰণৰ—\nগুৱাহাটীত আজি প্ৰতি লিটাৰ পেট্ৰ’লৰ মূল্য ৯৪ টকা ৫৮ পইচা। আনহাতে দিল্লীত ইয়াৰ মূল্য হৈছে ৯৫ টকা ৪১ পইচা আৰু ৮৬ টকা ৬৭ পইচা। যোৱা কিছুদিনৰ পৰা এনেদৰে দেশৰ বৃহৎ চহৰসমূহত পেট্ৰ’ল-ডিজেলৰ মূল্য একে আছে।\nসাধাৰণতে পেট্ৰ’ল-ডিজেলৰ মূল্যবৃদ্ধিয়ে সঘনে চৰ্চা লাভ কৰি আহিছে। আনকি যোৱা বৰ্ষত এই মূল্য শতকৰ সীমা পাৰ কৰিছিল। কিন্তু শেহতীয়াকৈ পেট্ৰ’ল-ডিজেলৰ কোনো মূল্যবৃদ্ধি হোৱা নাই। যোৱা ১১০ দিনধৰি দেশত এই মূল্য স্থিৰ হৈ আছে।\nইয়াৰ পূৰ্বে ২০২০ চনৰ ১৭ মাৰ্চৰ পৰা ৬ জুনলৈকে ৮২ দিনৰ বাবে এই মূল্য স্থিৰ হৈ আছিল। এতিয়া ইমান দিন পেট্ৰ’ল-ডিজেলৰ মূল্যবৃদ্ধি নোহোৱাটো এটা লক্ষ্যণীয় বিষয় হৈ পৰিছে।\nদেশৰ চৰকাৰী তৈল সংস্থাকেইটা হৈছে ইণ্ডিয়ান অইল, ভাৰত পেট্ৰ’লিয়াম আৰু হিন্দুস্তান পেট্ৰ’লিয়াম। সংস্থাকেইটাই সাধাৰণে প্ৰতিদিনাই আন্তঃৰাষ্ট্ৰীয় বজাৰৰ ওপৰত নিৰ্ভৰ কৰি তেলৰ মূল্য নিৰ্ধাৰণ কৰে।\nআনহাতে, ভাৰতে ৮৫ শতাংশ তেল বাহিৰৰ পৰা আমদানি কৰে। সেয়ে তেলৰ দাম বাঢ়িলে শাসকীয় পক্ষই আন্তঃৰাষ্ট্ৰীয় বজাৰকে দোহাৰি আহিছে। কিন্তু আন্তঃৰাষ্ট্ৰীয় বজাৰত বৰ্তমান তেলৰ দাম কমা নাই। এক বেৰেল কেচা তেলৰ দাম এতিয়াও ভাৰতীয় মূল্যত ১০০ টকাৰ উৰ্ধত হৈ আছে।\nযদিও ৰাছিয়াৰ তেলৰ ওপৰত ভাৰত বৰ এটা নিৰ্ভৰশীল নহয়, তৎসত্বেও পুটিনে ইউক্ৰেইন আক্ৰমণ কৰাৰ পাছত প্রভাৱ পৰিছে খাৰুৱা তেলৰ আন্তঃৰাষ্ট্ৰীয় বজাৰত। কিন্তু ইয়াৰ বিপৰীতে ভাৰতত বঢ়া নাই ইয়াৰ দাম। কিয় বঢ়া নাই তেলৰ দাম?\nইয়াৰ কাৰণ হৈছে নিৰ্বাচন। দেশত এতিয়া নিৰ্বাচনৰ বতৰ। উত্তৰপ্ৰদেশ, পঞ্জাৱ, উত্তৰাখণ্ড, গোৱা, মণিপুৰত বিধানসভা নিৰ্বাচন চলি আছে। এই লৈ মোদী চৰকাৰ ব্যস্ত হৈ পৰিছে।\n২০২৪ চনৰ প্ৰাকক্ষণত এই নিৰ্বাচনসমূহে গুৰুত্বপূৰ্ণ ভূমিকাত অৱতীৰ্ণ হৈছে। আনকি উত্তৰপ্ৰদেশৰ নিৰ্বাচনক ২০২৪ৰ চেমি ফাইনেল বুলিও অভিহিত কৰা হৈছে। নিৰ্বাচনটোত জয়ী হ’বলৈ প্ৰধানমন্ত্ৰী নৰেন্দ্ৰ মোদীয়ে আপ্ৰাণ চেষ্টা অব্যাহত ৰাখিছে।\nসেইবাবেই মূলতঃ পেট্ৰ’ল-ডিজেলৰ কোনো দাম বৃদ্ধি কৰা নাই। যাতে ভোটৰ সময়ত ভোটাৰ সন্তুষ্ট হৈ থাকে। যাতে তেলৰ দামৰ দৰে মৌলিক বিষয়সমূহ পাহৰি থাকে। যাতে ভোটাৰসকল হিন্দু-মুছলিমৰ ৰাজনীতিৰ বলিৰ পঠা হৈ থাকে।\nদেশবাসীৰ কোনো উন্নতিৰ বাবে নহয়, কেৱল ক্ষমতাত তিষ্ঠি থাকিবলৈকে মোদী চৰকাৰে তেলৰ দাম বৃদ্ধি কৰা নাই। নিৰ্বাচন নথকা হ’লে হয়তো এতিয়াও তেলৰ দাম হোৰাহোৰে বৃদ্ধি হৈ থাকিলহেঁতেন!\nকিন্তু উক্ত ৰাজ্যকেইখনত নিৰ্বাচন সমাপ্ত হ’লে কি হ’ব? পেট্ৰ’ল-ডিজেলৰ মূল্য পুনৰ বৃদ্ধি হ’ব নেকি? পুনৰ ১০০ টকাৰ ওপৰত এক লিটাৰ পেট্ৰ’ল কিনিব লাগিব নেকি? যদি এই প্ৰশ্নকেইটা পৰ্যালোচনা কৰা হয়, তেন্তে নিশ্চিতভাৱে ক’ব পাৰি যে নিৰ্বাচন শেষ হ’লেই পুনৰ পেট্ৰ’ল-ডিজেলৰ মূল্য বাঢ়ি যাব!\nএই আশংকা কৰা হৈছে ২০১৮ চনৰ কৰ্ণাটক বিধানসভা নিৰ্বাচনক কেন্দ্ৰ কৰি। ২০১৮ চনৰ মে’ মাহত আন্তঃৰাষ্ট্ৰীয় বজাৰতকৈও অধিক কম মূল্যতে পেট্ৰ’ল ডিজেল ক্ৰয় কৰিব পৰা গৈছিল। ১৯ দিন ধৰি এই মূল্য স্থিৰ হৈ আছিল।\nকিন্তু নিৰ্বাচন পাৰ হোৱাৰ পাছতে তেল কোম্পানীসমূহে তেলৰ দাম বৃদ্ধি কৰিব ধৰে। ১৬ দিন ধৰি এই মূল্য বৃদ্ধি চলি আছিল। পেট্ৰ’লৰ প্ৰতি লিটাৰত ৩.৮ টকা আৰু ডিজেলৰ প্ৰতি লিটাৰ ৩.৩৮ টকাকৈ বৃদ্ধি হৈছিল।\nতদুপৰি ২০১৭ চনৰ গুজৰাট বিধানসভা নিৰ্বাচনৰ সময়তো ১৪ দিন ধৰি তেলৰ দাম স্থিৰ হৈ আছিল।\nইয়াৰ পৰাই প্ৰমাণ পোৱা যায় মোদী চৰকাৰৰ দেশবাসীৰ প্ৰতি কিমান দৰদ! দেশবাসীৰ কোনো উ্ন্নতিৰ বাবে নহয়, ক্ষমতাত বৰ্তি থাকিবলৈকে নানা তৰহৰ কাৰচাজি কৰি আহিব ধৰিছে মোদী চৰকাৰে। ইয়াৰ পৰা আনকি বাচি যোৱা নাই পেট্ৰ’ল-ডিজেলো!


Ecoseptic in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Ecoseptic ar byavahar, ppali, parshwakriya, upkaar, kriya-pratikriya aaru satarkatabani\nEcoseptic 1%/5% Ointment Ecoseptic 1%/5% Cream\nEcoseptic की जानकारी\nEcoseptic ৰ লাভ আৰু ব্যৱহাৰসমূহ- Ecoseptic Benefits & Uses in Assamese- Ecoseptic ar laabh aaru byavaharsamuh\nEcoseptic ৰ পালি আৰু সেয়া কেনেদৰে ল'ব- Ecoseptic Dosage & How to Take in Assamese - Ecoseptic ar paali aaru xeya kenedore lobo\nEcoseptic ৰ পাৰ্শ্চক্ৰিয়াসমূহ- Ecoseptic Side Effects in Assamese- Ecoseptic ar parshwakriyasamuh\nEcoseptic সংক্ৰান্ত সতৰ্কতাবাণীসমূহ- Ecoseptic Related Warnings in Assamese- Ecoseptic xonkranta xatarkatabanisamuh\nঅইন দৰৱৰ সৈতে Ecosepticৰ গুৰুতৰ ক্ৰিয়া-প্ৰতিক্ৰিয়া- Severe Interaction of Ecoseptic with Other Drugs in Assamese- Oinor xoite Ecoseptic ar gurutor kriya-pratikriya\nEcoseptic মতভেদসমূহ- Ecoseptic Contraindications in Assamese- Ecoseptic nishedhsamuh\nEcoseptic ৰ বিষয়ে সততে সোধা প্ৰশ্নসমূহ- Frequently asked Questions about Ecoseptic in Assamese- Ecoseptic ar bikhoye satate xodha prashnasamuh\nখাদ্য আৰু মদৰ সৈতে Ecoseptic ক্ৰিয়া-প্ৰতিক্ৰিয়া- Ecoseptic Interactions with Food and Alcohol in Assamese- khadya aaru modor xoite Ecoseptic kriya-pratikriya\nEcoseptic ৰ লাভ আৰু ব্যৱহাৰসমূহ - Ecoseptic Benefits & Uses in Assamese - Ecoseptic ar laabh aaru byavaharsamuh\nEcoseptic তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nEcoseptic ৰ পালি আৰু সেয়া কেনেদৰে ল'ব - Ecoseptic Dosage & How to Take in Assamese - Ecoseptic ar paali aaru xeya kenedore lobo\nEcoseptic-ৰ উপাদানসমূহ - Ecoseptic Active Ingredients in Assamese - Ecoseptic-ar upadaansamuh\nEcoseptic ৰ পাৰ্শ্চক্ৰিয়াসমূহ - Ecoseptic Side Effects in Assamese - Ecoseptic ar parshwakriyasamuh\nগৱেষণাৰ ভিত্তিত, Ecoseptic ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nEcoseptic সংক্ৰান্ত সতৰ্কতাবাণীসমূহ - Ecoseptic Related Warnings in Assamese - Ecoseptic xonkranta xatarkatabanisamuh\nEcoseptic-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nEcoseptic এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Ecoseptic খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nEcoseptic-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Ecoseptic ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Ecoseptic কি প্ৰভাৱ দেখা গৈছে?\nEcosepticৰ ব্যৱহাৰে বৃক্ক ৰ ওপৰত কোনো ক্ষতিকাৰক প্ৰভাৱ নেপেলায়।\nযকৃতত Ecoseptic কি প্ৰভাৱ দেখা গৈছে?\nকলিজা ৰ বাবে Ecoseptic ক্ষতিকাৰক নহয়।\nহৃদযন্ত্ৰৰ ক্ষেত্ৰত Ecoseptic ৰ কি প্ৰভাৱ দেখা গৈছে?\nহৃদয় ৰ বাবে Ecoseptic সম্পূৰ্ণৰূপে সুৰক্ষিত।\nঅইন দৰৱৰ সৈতে Ecosepticৰ গুৰুতৰ ক্ৰিয়া-প্ৰতিক্ৰিয়া - Severe Interaction of Ecoseptic with Other Drugs in Assamese - Oinor xoite Ecoseptic ar gurutor kriya-pratikriya\nEcoseptic তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nEcoseptic মতভেদসমূহ - Ecoseptic Contraindications in Assamese - Ecoseptic nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Ecoseptic লোৱা অনুচিত যাতে -\nEcoseptic ৰ বিষয়ে সততে সোধা প্ৰশ্নসমূহ - Frequently asked Questions about Ecoseptic in Assamese - Ecoseptic ar bikhoye satate xodha prashnasamuh\nএই Ecoseptic-এ অভ্য়াস বা নিচাৰ সৃষ্টি কৰে নেকি?\nনহয়, Ecoseptic লোৱাটোৱে কোনো আসক্তিৰ সৃষ্টি নকৰে।\nহয়, আপুনি Ecoseptic লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, আপুনি ডাক্তৰৰ পৰামৰ্শৰ পিছতহ Ecoseptic লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Ecosepticৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Ecoseptic ক্ৰিয়া-প্ৰতিক্ৰিয়া - Ecoseptic Interactions with Food and Alcohol in Assamese - khadya aaru modor xoite Ecoseptic kriya-pratikriya\nখাদ্য আৰু Ecosepticৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Ecoseptic ল'ব পাৰে।\nমদ আৰু Ecosepticৰ মাজৰ প্ৰতিক্ৰিয়া\nEcosepticৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nEcoseptic ৰ অনুকল্প - Substitutes for Ecoseptic in Assamese\nআপুনি বা আপোনাৰ পৰিয়ালৰ কোনোবাই Ecoseptic লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Ecoseptic ব্যৱহাৰ কৰিছিল নেকি?\nআপুনি কিমান পৰিমাণে Ecoseptic সেৱন কৰিছিল?\nআপুনি Ecoseptic ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Ecoseptic সেৱন কৰে?


আফ্ৰিকান ছোৱাইন ফিভাৰ আৰু কিছু চিন্তা\nby মৈত্ৰেয় গোস্বামী\nবৰ্তমান প্ৰেক্ষাপটত কালসৰ্পৰূপী কভিড ১৯ মহামাৰিত সমগ্ৰ বিশ্ব নিৰবিচ্ছিনভাৱে আক্ৰান্ত হৈ আছে। অনাকাংক্ষিত হাজাৰ–বিজাৰ মানুহৰ মৃত্যুৰ লগতে এই সময়ছোৱাত বিশ্বৰ অৰ্থনৈতিক অৱস্থা ক্ৰমান্বয়ে অৱনমিত হোৱা পৰিলক্ষিত হৈছে। অৱনমিত স্বাস্থ্য আৰু অৰ্থনীতিৰ এই কঠিন পৰিস্থিতিয়ে ভৱিষৎ সময়ছোৱালৈও কঢ়িয়াই আনিছে যেন অচিন শংকা আৰু অনিশ্চয়তা। সমগ্ৰ বিশ্বই এতিয়া কভিড ১৯ৰ পৰা হোৱা ক্ষতি আৰু অৱনমিত অৰ্থনীতি পুৰনাৱস্থালৈ উভতাই আনিবলৈ যথোপযোগ্য প্ৰয়াস কৰি আছে।\nবিশ্বৰ এনে দুৰ্যোগপূৰ্ণ সময়তে অসমৰ এচাম ক্ষুদ্ৰ কৃষকে অন্য এক প্ৰত্যাহবানৰ বিৰূদ্ধে নিৰৱে যুঁজি থাকিব লগীয়া হৈছে। এয়া হ‘ল “আফ্ৰিকান ছোৱাইন ফিভাৰ“।এই ভাইৰাচে ক্ষুদ্ৰ গাহৰি পালকসকলৰ প্ৰতি এক তীব্ৰ ভাবুকি কঢ়িয়াই আনিছে।\nআফ্ৰিকান ছোৱাইন ফিভাৰ বা আফ্ৰিকান গাহৰিৰ জ্বৰ হ‘ল কভিদ ১৯ সদৃশ গাহৰিৰ এক দুৰাৰোগ্য মহামাৰি যাৰ এতিয়ালৈকে কোনো প্ৰতিকাৰ উলিয়াব পৰা হোৱা নাই। ইয়াৰ লক্ষ্যণসমূহৰ ভিতৰত প্ৰধান হ‘ল গাহৰিৰ অতিমাত্ৰা জ্বৰ, দুৰ্বলতা,থিয় হ‘ব নোৱাৰা,বমি,কাঁহ আৰু উশাহ লোৱাত কষ্ট পোৱা ইত্যাদি। উপৰোক্ত লক্ষণ দেখা দিয়া গাহৰিৰ সান্নিধ্যত অন্য গাহৰিলৈও খুব সোনকালে এই জ্বৰ বিয়পিব পাৰে আৰু এনেকৈয়ে অসমত ই এক মহামাৰিৰ ৰূপ লৈছে। বিভিন্ন জিলাত অস্বাভাৱিক ভাৱে ব্যাপক ৰূপত গাহৰি মৃত্যু হোৱা বিগত দিন বোৰত পৰিলক্ষিত গৈছে। সংক্ৰমিত জিলাসমূহৰ ভিতৰত লক্ষীমপুৰ আৰু ধেমাজী জিলাও অন্যতম। বৃত্তি হিচাপেই হওক বা জীৱন নিৰ্বাহৰ বাবেই হওক, বছৰ বছৰ ধৰি গাহৰি পালন কৰি অহা ক্ষুদ্ৰ কৃষক সকলক এই মহামাৰিৰ সংক্ৰমনে কিংকৰ্তব্যবিমূঢ় কৰি পেলাইছে।\nধেমাজি জিলাৰ ৩৮ বছৰীয়া তিলোত্তমা দ‘লে– যি জীৱন নিৰ্বাহৰ বাবে প্ৰতি বছৰে অবিৰাম ভাৱে গাহৰি পালন কৰি আহিছে। ঘৰৰ বজাৰ, ল‘ৰা ছোৱালী কেইটাক পঢ়োৱা, কাপোৰ কিনা ইত্যাদি সকলো প্ৰয়োজনীয় কাম–কাজ গাহৰি পালনৰ ওপৰত ভিত্তি কৰিয়েই চলি থাকে। কিন্তু এইবাৰ গাহৰি জ্বৰ মহামাৰীত আক্ৰান্ত আৰু সংক্ৰমিত হৈ তেওঁৰ মুঠ ১২ টা গাহৰিৰ ভিতৰত এটাও নাবাচিল। তেওঁৰ বাবে এই সময় অতি জটিল হৈ পৰিছে। উল্লেখনীয় কথা এইয়ে যে বিয়পি থকা এই মহামাৰীয়ে তিলোত্তমা দ‘লেৰ দৰে হাজাৰ জনৰ পেতৰ ভাত মুঠি মাৰি নিছে। বানপানীৰ কালছোৱাত গাহৰি বিক্ৰী কৰিয়েই বহু পৰিয়ালে জীৱিকা আৰ্জন কৰি আহিছে। গাহৰিৰ এই জ্বৰে এতিয়া অসমৰ এই অঞ্চলসমূহৰ কৃষকসমাজলৈ চূড়ান্ত বিপৰ্যয় নমাই আনিছে।\nবৰ্তমান দেশৰ প্ৰেক্ষাপটত আজিৰ দিনত অসমত প্ৰায় ২০ লাখ গাহৰি আছে আৰু ৭.৫ লাখ মানুহে গাহৰি পালনৰ লগত জড়িত হৈ আছে।ইমানবোৰ মানুহ একেলগে এই কাৰ্য্যত জড়িত হোৱাৰ বাবেই আজি অসম সমগ্ৰ দেশৰ ভিতৰতে সৰ্বাধিক গাহৰি উৎপাদনৰ প্ৰতিযোগিতাত শীৰ্ষ স্থান দখল কৰিছে। তদুপৰি দেশজুৰি গাহৰি মাংসৰ চাহিদা দিনক দিনে বৃদ্ধি পাব ধৰিছে। সেয়েহে ৰাষ্ট্ৰীয় পৰ্য্যায়ত গাহৰি উৎপাদন আৰু ইয়াৰ মাংসৰ চাহিদাৰ ওপৰত হোৱা আলোচনাত অসম তথা উত্তৰপূৰ্বাঞ্চলৰ নাম শীৰ্ষ স্থানত থকা দেখিব পোৱা যায়।\nবাঢ়ি অহা মাংসৰ চাহিদাৰ ওপৰত ভিত্তি কৰি বহু কৃষকে বিজ্ঞানসন্মত আৰু স্বাস্থ্যসন্মত পদ্ধতিৰ ব্যৱহাৰে “গাহৰি পালনক” ব্যৱসায়িক বৃত্তি হিচাপে লবলৈ ধৰিছে। ইয়াৰ ফলস্বৰূপে শেহতীয়া গণনা অনুসৰি অসমত প্ৰায় ২ লক্ষাধিক গাহৰিৰ সংখ্যা বৃদ্ধি হোৱা পৰিলক্ষিত হৈছে। এয়া এক ভাল ইংগিত। আজিৰ বহুতো নামবিহীন ক্ষুদ্ৰ কৃষক আৰু নৱপ্ৰজন্মই ব্যৱসায়িকভাৱে গাহৰি পালন বৃত্তিক আঁকোৱালি লৈছে আৰু কিছু সংখ্যকে বহু গাহৰি একলগ কৰি ফাৰ্ম আকাৰেৰে গাহৰি পালন কাৰ্য্যও আৰম্ভ কৰিছে। মন কৰিবলগীয়া বিষয় এইয়ে যে, গাহৰি পালনেৰে জীৱন নিৰ্বাহ কৰা অসমৰ সেইচাম নামবিহীন ক্ষুদ্ৰ কৃষকক উৎসাহ আৰু সহযোগিতা যোগাবলৈ হয়তো আমি বৰ্তমান সময়ত অতিকৈ জনপ্ৰিয় ছচিয়েল মেডিয়া বা জনসংযোগ গণমাধ্যম সমূহত অলপ কম গুৰুত্ত্ব দিছোঁ। অসমে ৰাষ্ট্ৰীয় পৰ্য্যায়ত গাহৰি উৎপাদনত এখন ভাল আসন পোৱাটো এই লক্ষ্য লক্ষ্য নামবিহীন ক্ষুদ্ৰ কৃষকৰ বাবেই সম্ভৱপৰ হৈ উঠিছে যিয়ে দিন ৰাতি,ৰ‘দ বৰষুণ, ঠাণ্ডা গৰম আওকান কৰি এই কাৰ্যৰ নামত নিজৰ সৰ্বোচ্চ দি গাহৰি পালন পেচাৰ উন্নতি সাধন কৰিছে।\nআফ্ৰিকান ছোৱাইন ফিভাৰত অনাকাংক্ষিত ভাৱে হাজাৰ হাজাৰ গাহৰিৰ মৃত্যুয়ে গাহৰি পালক তথা পেচাটোৰ প্ৰতি এক ভাবুকিৰ সৃষ্টি কৰিছে। বহু সংখ্যক মানুহে কভিড ১৯ৰ বাবে চৰকাৰি জাননি মানি ওচৰতে থকা পশুচিকিৎসালয়লৈও যাব নোৱাৰিলে। হয়তো পশুচিকিৎসালয়ত উপলব্ধ চিকিৎসকৰ লগত বেমাৰ হৈ থকা গাহৰিৰ লক্ষণ সমূহ আলোচনা কৰিব লাগে বুলি অজ্ঞাত আছিল।যদি আমি তুলনামুলকভাৱে ইয়াক বিশ্লেষণ কৰোঁ, দেখিবলৈ পাম যে ডাঙৰ ডাঙৰ গাহৰিৰ ফাৰ্মৰ মালিক সকলৰ গাহৰিৰ বীমা কৰি লোৱাৰ সুবিধা আৰু ক্ষমতা আছিলে। কিন্তু, ক্ষুদ্ৰ ফাৰ্ম কৰি জীৱন নিৰ্বাহৰ বাবে গাহৰি পালন কৰা কৃষক সকলৰ লগত হয়তো এইটো সুবিধা নাই যাৰ ফলত তেওঁলোকৰ ক্ষতিৰ পৰিমাণ আৰু বেছি হোৱা দেখা গৈছে। ডাঙৰকৈ ফাৰ্ম কৰি ব্যৱসায় ভিত্তিত গাহৰি পালন কৰা সকলৰ হয়তো মূলধনো পৰ্যাপ্ত পৰিমানে আছে, তেওঁলোকৰ ব্যৱসায় কেৱল লাভ লোকচানৰ ওপৰত নিৰ্ভৰশীল। আনহাতে জীৱন নিৰ্বাহৰ বাবে গাহৰি পালন কৰা সকলৰ এতিয়া সৰগ ভাগি পৰাৰ দৰে অৱস্থা।\nকিন্তু এই মহামাৰি ইমানতে শেষ হৈ যোৱা নাই। এতিয়াও বহু কৃষকে স্বাস্থ্যসন্মত পদ্ধতিৰে মৃত গাহৰিৰ দহন বা পুতি পেলোৱা কাৰ্য ভালদৰে কৰিবপৰা নাই। মৃত গাহৰিৰ পৰাও এই ভাইৰাচ বিয়পিব পাৰে। সেয়েহে কৃষক সকল মৃত গাহৰিসমূহ উপযুক্ত নিয়মানুৱলীৰে পুতি নথ‘লে অনাগত বৰ্ষত আকৌ এই মহামাৰী হোৱাৰ আশংকা থাকিব।\nএনেকুৱা পৰিস্থিতিত সঘনাই মনলৈ কিছু প্ৰশ্ন আহে। গাহৰি জ্বৰ মহামাৰীত বহু কৃষকৰ বহু ক্ষতি হ‘ল। কিছু সংখ্যকৰ ব্যৱসায় বন্ধ হোৱাৰ উপক্ৰম হৈছে। বহুতৰ জীৱন নিৰ্বাহৰ দুৱাৰ বন্ধ হ‘ল। লক্ষ্য লক্ষ্য নামবিহীন কৃষকৰ আপ্ৰাণ চেষ্টা, কষ্ট আৰু ধৈৰ্য্যৰ ফলতেই অসমৰ নাম গাহৰি উৎপাদনত আন্তঃৰাষ্ট্ৰীয় বুকুত জিলিকি আছে। এই আসন অক্ষুন্ন ৰাখিবলৈ হ‘লে ক্ষুদ্ৰ কৃষক সকল পুনৰ ঠন ধৰি উঠিবই লাগিব। এনে দুৰৱস্থাৰ সময়ত সেই কৃষক সকলৰ প্ৰতি চৰকাৰে কিবা ক্ষতিপূৰণ হিচাপে সহায়ৰ হাত আগবঢ়াবনে? নে অৰ্থসম্পন্ন প্ৰভাৱশালী গাহৰিৰ ব্যৱসায়ী সকলেই কেৱল লাভান্বিত হ‘ব? এইবোৰ প্ৰশ্নৰ উত্তৰ আমাক সময়েহে দিব।\nলেখক : মৈত্ৰেয় গোস্বামী\nফোন : ৮০১১৭২০৫৩২


পুনৰ সৰুসজাইত হ’ব এটা ক’ভিড পৰীক্ষা কেন্দ্ৰ ! -\nHomeআঞ্চলিকপুনৰ সৰুসজাইত হ’ব এটা ক’ভিড পৰীক্ষা কেন্দ্ৰ !\nপুনৰ সৰুসজাইত হ’ব এটা ক’ভিড পৰীক্ষা কেন্দ্ৰ !\nএপ্ৰিল 10, 2021\nগুৱাহাটী : গুৱাহাটী মহানগৰীত পুনৰ কৰ’না ভাইৰাছৰ সংক্ৰমণ পুনৰ বৃদ্ধি পোৱাক লৈ সতৰ্কতা জাৰি কৰিছে কামৰূপ মেট্ৰ’ৰ জিলা উপায়ুক্তই৷ বিগত কিছুদিনত সংক্ৰমণৰ সংখ্যা বৃদ্ধি পোৱা হেতুকে এতিয়াৰ পৰা ১০,৫০০টা দৈনিক টেষ্ট কৰা হ’ব বুলি জানিবলৈ দিয়ে।\nআৰু পঢ়িব পাৰিব : গছত ওলমি থকা অৱস্থাত যুৱকৰ মৃতদেহ! অঞ্চলজুৰি চাঞ্চল্য\nইয়াৰ লগতে তেওঁ কয়, “পজিটিভ হ’লে সংস্পৰ্শলৈ অহা সকলোকে পৰীক্ষা কৰা হ’ব। সোণাপুৰ, MMCH, কালাপাহাৰ হাস্পতাল সাজু হৈছে। লগতে হোম আইলেশ্যনত থকাসকলৰ ওচৰলৈ দৈনিক স্বাস্থ্যকৰ্মী যাব।\nমহানগৰীত ১৪৪ ধাৰাৰ কথা চিন্তা কৰা হৈছে বুলি মন্তব্য প্ৰদান কৰে উপায়ুক্তগৰাকীয়ে৷ মাস্ক নিপিন্ধিলে জৰিমনা হ’ব ৫০০ টকালৈ। ষ্টেচন আৰু এয়াৰপোৰ্টত যাত্ৰীৰ টেষ্টিং চলি আছে। সৰুসজাইত পুনৰ এটা টেষ্টিং চেণ্টাৰ হোৱাৰ কথাও উল্লেখ কৰে৷\nআৰু পঢ়িব পাৰিব : বঙাইগাঁৱত গাঁজাসহ সৰবৰাহৰকাৰী আটক\nইপিনে বিহুৰ গাইডলাইন সকলোৱে মানিব লাগিব। অভিভাৱকসকলেও কণ কণ শিক্ষাৰ্থীক সুৰক্ষা দিব লাগিব৷ কাইলৈ বা পৰহিৰ পৰা চিটী বাছৰ ড্ৰাইভাৰ, হেণ্ডিমেনক ভেকচিন দিয়া হ’ব বুলি জানিবলৈ দিয়ে উপায়ুক্তগৰাকীয়ে।\nPrevious articleগছত ওলমি থকা অৱস্থাত যুৱকৰ মৃতদেহ! অঞ্চলজুৰি চাঞ্চল্য\nNext articleমহানগৰীত চাঞ্চল্যকৰ ডকাইতি কাণ্ড: লুটিলে ২লাখ ৫০হাজাৰ\nএম আই ভি-৫; কিহত বিশেষ আছিল ৰাৱটৰ মৃত্যুদূত হেলিকপ্টাৰ?


SBI গ্ৰাহকৰ ঋণ অধিক ব্যয়বহুল হ'ব, বেঙ্কে এমাহত দ্বিতীয়বাৰৰ বাবে এম.চি.এল.আৰ. বৃদ্ধি কৰিব, চাওক নতুন হাৰ ...– News18 assam\nভাৰতৰ সৰ্ববৃহৎ বেংক এছ.বি.আই.য়ে (SBI) আকৌ এবাৰ এম.চি.এল.আৰ. (পুঁজি আধাৰিত অৱতৰণ হাৰৰ প্ৰান্তিক ব্যয়) বৃদ্ধি কৰিছে। নতুন হাৰবোৰ দেওবাৰে, ১৫ মে'ৰ পৰা কাৰ্যকৰী হৈছে।\nLast Updated : May 16, 2022, 11:09 IST\nভাৰতৰ সৰ্ববৃহৎ বেংক এছ.বি.আই.য়ে (SBI) আকৌ এবাৰ এম.চি.এল.আৰ. (পুঁজি আধাৰিত অৱতৰণ হাৰৰ প্ৰান্তিক ব্যয়) বৃদ্ধি কৰিছে। নতুন হাৰবোৰ দেওবাৰে, ১৫ মে'ৰ পৰা কাৰ্যকৰী হৈছে। বেংকৰ দ্বাৰা এমচিএলআৰত এইমাহত এইটো দ্বিতীয় বৃদ্ধি। বেঙ্কটো ১০ বেছিছ পইণ্ট অৰ্থাৎ প্ৰতিটো ম্যাদৰ বাবে ০.১০ শতাংশ বৃদ্ধি পাইছে।\nএছ.বি.আই.-ৰ ৰাতিটোৰ ভিতৰত, এক মাহ আৰু তিনি মাহৰ এম.চি.এল.আৰ. এতিয়া ৬.৭৫ শতাংশ বৃদ্ধি হৈ ৬.৮৫ শতাংশ হৈছে। ৬ মাহৰ বাবে এমচিএলআৰ ৭.১৫ শতাংশ, এবছৰৰ বাবে ৭.২০ শতাংশ, দুবছৰৰ বাবে ৭.৪০ শতাংশ আৰু তিনি বছৰৰ বাবে ৭.৫০ শতাংশলৈ বৃদ্ধি হৈছে।\nপ্ৰভাৱ কি হ'ব\nএমচিএলআৰ বৃদ্ধিৰ ফলত গ্ৰাহকসকলে লোৱা ঋণৰ মাহিলী ইএমআই বৃদ্ধি হ'ব। একে সময়তে, নতুন গ্ৰাহকৰ বাবে ঋণ ব্যয়বহুল হ'ব। বেংকৰ সিদ্ধান্তটো আৰবিআইয়ে ৰেপো ৰেট বৃদ্ধি কৰাৰ পিছত আহিছিল। আৰবিআই ৪০ বেছিছ পইণ্ট বৃদ্ধি পাইছিল। তাৎপৰ্যপূৰ্ণভাৱে, আৰ.বি.আই.-য়ে সুতৰ হাৰ আৰু বৃদ্ধি কৰিব পাৰে, যাৰ ফলত বেঙ্কৰ পৰা ঋণ লোৱা অধিক ব্যয়বহুল হ'ব। আমাক জনাওঁ যে এছ.বি.আই.-য়ে বিতৰণ কৰা ঋণৰ সৰ্বাধিক অংশ (৫৩.১%) হৈছে এম.চি.এল.আৰ. সম্পৰ্কীয় ঋণৰ পৰা। শেহতীয়াকৈ, বেঙ্কে ২ কোটি টকাৰ এফডিৰ সুতৰ হাৰ ৪০-৯০ বেছিছ পইণ্ট বৃদ্ধি কৰিছে।\nএছ বি আইৰ অধ্যক্ষ দিনেশ খাৰাই কৈছে যে এই বৃদ্ধিয়ে বেংকৰ মাৰ্জিনৰ ওপৰত ইতিবাচক প্ৰভাৱ পেলাব কিয়নো বেছিভাগ ঋণ নিৰন্তৰ পৰিৱৰ্তনশীল হাৰৰ ওপৰত আধাৰিত। ইয়াৰ অৰ্থ হৈছে যে ৰেপো ৰেট সলনি হোৱাৰ লগে লগে, এইবোৰো সলনি কৰা হ'ব।\nFirst published: May 16, 2022, 11:09 IST\nLoanState Bank of India


জীৱন, ব্ৰহ্মাণ্ড আৰু সকলো - চতুৰ্থ খণ্ড (উদ্দীপ তালুকদাৰ) - সাহিত্য ডট অৰ্গ\n– চতুৰ্থ খণ্ড (উদ্দীপ তালুকদাৰ)\nটেবুলখনে যেন বহু পুৰণি বন্ধুক লগ পাইছিল। সেইখনৰ মাত আখৈ ফুটা দি ফুটিবলৈ লাগিল, “আকৌ লগ পাই বৰ ভাল পালোঁ খ্ৰীংকো। পিছে ইমান দিনে তোমাৰ দেখা-সাক্ষাৎ নাই দেখি মই আকৌ আমাৰ ‘আজিৰ ব্ৰহ্মাণ্ড বাতৰি’ত তোমাৰ নামত শোকবাৰ্তা এটা দিবলৈ ওলাইছিলোঁৱেই। কিন্তু.. হে: হে:, আচলতে তোমাৰ ভাল গুণ বিলাকৰ তালিকা এখন উলিয়াবলৈ যাওঁতেই মোৰ ছিষ্টেম ক্ৰেছ হ’বলৈ ওলোৱা বাবেহে বাদ দিব লগা হ’ল।”\nখ্ৰীংকোৱে তাৰ গুণ বখনা দেখি লাজ পাইছিল, সেইকাৰণে লাহেকৈ মাত লগালে, “হ’ব দিয়াচোন। মইনো আৰু কিমান মাছ? মোৰ গুণ চাওঁতেই তোমাৰ দৰে হাই-ফাই ছিষ্টেম ক্ৰেছ হয় নে?”\n“এইখিনি কাম! হা: হা:,” কম্পিউটাৰটোৱে (মানে টেবুলখনে, বুজিছেই চাগৈ টেবুলখন আচলতে এটা কম্পিউটাৰ) ডাঙৰকৈ এবাৰ হাঁহি ল’লে। তাৰ পাছত আকৌ যোগ দিলে, “এইখিনি কাম! তোমাৰ গুণৰ সংখ্যা প্ৰায় শূন্যক দোষৰ সংখ্যা প্ৰায় ইনফিনিটিৰে হৰণ কৰি গুণ-দোষৰ অনুপাত উলিয়াবলৈ যাওঁতেই বাফাৰ অভাৰফ্লো হৈ চব গোলমাল হৈ গ’ল।”\nতিতাকেৰেলাৰ ৰসত তিতাভেঁকুৰী ভাজি তাৰ লগত নিম পাতৰ চাটনী আৰু দুটা কুইনাইনৰ বড়ি মানুহ এজনক খুৱাই দিলে মুখখন যেনেকুৱা কৰিব, খ্ৰীংকোৱে মুখখন তাতকৈ অলপ বেছি বিকতাই গহীনাই ক’লে, “আমি ক’ত আছোঁ?”\n“এক মিনিট! সেইটো শেষ কৰি ল’বলৈ দিয়া। বাৰু পদ্মশ্ৰীৰ লগত মিলা শব্দ এটা কোৱাচোন।” টেবুলখনে ক’লে।\n“তোমাৰ কবিতা লিখা বাদ দি আমাৰ অৱস্থান কোৱা,” খ্ৰীংকোৱে খঙেৰেই ক’লে।\n“একমিনিট বছ! পদ্মশ্ৰী… পদ্মশ্ৰী…”\n“হতশ্ৰী!” অনন্তই ৰ’ব নোৱাৰিলে। শব্দ বিচাৰি নোপোৱাৰ বেদনা এজন কবিয়েহে বুজিব পাৰে।\n“হতশ্ৰী.. বা: বঢ়িয়া! পদ্মশ্ৰী—হতশ্ৰী!! হৈ গ’ল। হে পৃথিৱীৰ বন্ধু, তোমাৰ জবাব নাই।”\n“আমি ক’ত আছোঁ?” খ্ৰীংকোৱে চিঞৰিলে।\n“আগতে কবিতাটো শুনি লোৱা নেকি? তোমাৰ প্ৰত্যাৱৰ্তনৰ ফূৰ্তিত লিখা কবিতা!”\n“থৈ দিয়া তোমাৰ কবিতা! আমি ক’ত আছোঁ?”\n“জি টুৱেণ্টি নাইন, পি ইলেভেন, এক্স এ জিৰো ওৱানত।”\n“তোমাৰ সেই চব গেলেক্টিক মেপিং ইণ্ডেক্স বাদ দি বুজি পোৱাকৈ কোৱা।”\n“চিধা-চিধিকৈ মানে তুমি বুজি পোৱাকৈ ক’ব লাগিলে আমি আছোঁ জিনট্ৰনৰ এক নম্বৰ গ্ৰহটোৰ এশ-পঁচিছ নম্বৰ উপগ্ৰহটোৰপৰা নিচেই ওচৰত।”\n“ভাল ৰেষ্টোৰা আছে নেকি?”\n“আলবত! কিয়! পাহৰি গ’লা নেকি? সেইবাৰ আহোঁতে যে… তুমি যে… মিছ কেনেটিগেনেক’ক লগ পাইছিলা। তাৰ পাছত বিয়া পাতো বুলি প্ৰায় খাটাং কৰি পেলাইছিল। পূৰা বিছ বছৰ ডেটিং মাৰি ডিউটি ফেইল কৰা কাৰণে তোমাৰ চাকৰিও যাওঁ যাওঁ হৈছিল!” টেবুলখনে কথাখিনি বৰ ৰস লগাই লগাই কৈ আছিল। “বছৰপৰা ডব্লিউ টি মেছেজ (ইমান উন্নত বিজ্ঞান থকাৰ পাছতো কিয় ডব্লিউ টি মেছেজ ব্যৱহাৰ কৰে মই সুধিছিলোঁ। খ্ৰীংকোৱে ক’লে চৰকাৰী কাম-কাজ বোলে সমগ্ৰ ব্ৰহ্মাণ্ডতে একে নিয়মতে চলে! মোৰ গাত দোষ নাই!) নহা হ’লে তুমি কিজানি…”\n“বাদ দিয়া পুৰণি কথা আৰু লেণ্ড কৰাৰ ব্যৱস্থা কৰা; আৰু পাৰা যদি এবাৰ কেনেটিক লগ কৰাৰো চেষ্টা কৰা।”\n“পাছৰটো নহ’ব। কেনেটি এতিয়া তোমাৰ বছৰ ঘৈণী।”\n“হে! কি কোৱা!”\n“কিয়? মনত নাই? তোমালৈ বছে ফোন কৰোঁতে কেনেটিয়ে ধৰিছিল। তাৰপিছতেই ঝট্ মংগ্নী, পট্ বিয়াহ।”\n“বাৰু.. সদ্যহতে লেণ্ড কৰি খোৱাৰ ব্যৱস্থাটোকে কৰা তেন্তে।”\n“অ.কে.” এইবুলি টেবুলখনে গান এটা আৰম্ভ কৰি কামত লাগিল। গানটোহে কিবা অদ্ভূত। কথাখিনি প্ৰায় এনেকুৱা- অ’ সোণজনী.. তোমাৰ মেমোৰীত নাই নেকি বাৰু প্ৰেমৰ প্ৰোগ্ৰাম—আছে যেন পাইছোঁ ইউজাৰ বহুত.. সেই বাবেই মোক নিদিয়া এক্সেছ। ইয়াৰ পাছৰখিনিৰ সুৰ একেবাৰে সপ্তমত, আৰু সুৰটোও অলপ অলপ ‘তেৰা চুৰুৰ’ৰ নিচিনা— “লাগক তোমাৰ, লাগক তোমাৰ, (প্ৰেমৰ) প্ৰগ্ৰামত ভাইৰাছ।”\nসুৰ যেতিয়া একেবাৰে চৰিল, তেএএট্কৈ এটা ৰঙা লাইট জ্বলি সকলোকে ভয় খুৱাই দিলে। “ছৰী.. এই শব্দ প্ৰদূষণ ইণ্ডিকেটৰটোৱে মোৰ গান একেবাৰে সহ্য কৰিব নোৱাৰে।” টেবুলখনে গান বন্ধ কৰিলে। লগে লগে ৰঙা লাইটো বন্ধ হ’ল।\nঅনন্তই ইতিমধ্যে উঠি টেবুলখনৰ ওচৰতে থিয় হৈ কাণ্ড-কাৰখানা চাই আছিল। তাৰ কেনেকুৱা লাগিছিল কোৱা মস্কিল। সি নিজেই বুজা নাই, গতিকে ময়ো আপোনালোকক জনাব নোৱাৰিছোঁ।\nতেনেতে কাষৰ কোঠাৰপৰা অনন্তৰ মাক আৰু বান্দৰটো (মানে ৰব’টটো) ওলাই আহিল। মাকে বান্দৰটোক সৰু কেঁচুৱা এটা কোলাত লোৱাৰ দৰে লৈ আছিল। “চাঐ অনন্ত, কি মৰম লগা বান্দৰ। পম্পীয়ে পালে কি যে ভাল পাব।” পম্পী অনন্তহঁতৰ কাষৰে বৰাৰ তিনিবছৰীয়া ছোৱালীজনী।\nকিন্তু মাছটো দেখিহে মাক আকৌ মূৰ্ছা যাওঁ যাওঁ হ’ল। বান্দৰটো থলপ্কৈ সৰি পৰিল। সি আকৌ বৰ দুখ পোৱাৰ নিচিনাকৈ কোনোমতে থিয় হ’ল আৰু মাকৰ কাণৰ কাষত ফুচফুচাই কিবা ক’বলৈ আৰম্ভ কৰিলে। মাকে চকুকেইটা এবাৰ ডাঙৰ এবাৰ সৰু কৰি শুনিবলৈ ধৰিলে।\nটেবুলখনে কৈ উঠিল, “লেণ্ড কৰিবলৈ সাজু হোৱা।” অৱশ্যে তাৰ কথালৈ কোনোৱে কাণ নিদিলে। “অনুগ্ৰহ কৰি আটায়ে ছিট-বেল্ট বান্ধি লওক। যিকোনো ইলেকট্ৰনিক উপকৰণ বন্ধ কৰি ৰাখক। খন্তেক পিছতে আমি জিনট্ৰণৰ এক নম্বৰ…” খ্ৰীংকোৰে ইতিমধ্যে মোবাইলৰ দৰে বস্তুটো উলিয়াই লৈ ফিছাৰে অংগী ভংগী কৰিবলৈ লাগি গ’ল। হঠাতে আকৌ ঝাপ!\n← লোকসেৱা আয়োগৰ পৰীক্ষাত সফল সত্যকাম দত্ত\nপ্ৰজ্ঞাৰ সাধনা – জ্ঞানৰ দৌৰ ( দেৱব্ৰত গগৈ ) →


অনিয়ম! ২০১৮ চনৰ পৰা বঢ়া নাই দৰমহা! প্ৰতিবাদত বহিল শ্ৰীমন্ত শংকৰদেৱ কলাক্ষেত্ৰৰ এইসকল কৰ্মচাৰী sankardev-kalakhyetra-contractual-employees-protest-for-increase-salary-tvbalen– News18 assam\nঅনিয়ম! ২০১৮ চনৰ পৰা বঢ়া নাই দৰমহা! প্ৰতিবাদত বহিল শ্ৰীমন্ত শংকৰদেৱ কলাক্ষেত্ৰৰ এইসকল কৰ্মচাৰী\n২০১৮ চনৰ পৰা এই পৰ্য্যন্ত কোনো অস্থায়ী কৰ্মচাৰী এটকাও দা দৰমহা বৃদ্ধি নহোৱাৰ বাবে আক্ষেপ প্ৰকাশ কৰিছে কৰ্মচাৰীসকলে।\nLast Updated : December 03, 2021, 19:07 IST\nএটা দিনৰ বাবে অচল শ্ৰীমন্ত শংকৰদেৱ কলাক্ষেত্ৰ ৷ কৰ্মচাৰীৰ প্ৰতিবাদত স্তব্ধ কলাক্ষেত্ৰৰ কাম-কাজ ৷ ৪০ গৰাকী কৰ্মচাৰীৰ ন্যাৰ্য প্ৰাপ্তিৰ দাবীত আন্দোলনৰ কাৰ্য্যসূচী ৷ বছৰ বছৰ ধৰি কলাক্ষেত্ৰত সেৱা আগবঢ়াই অহা কৰ্মচাৰীসকল বঞ্চিত হৈছে নিজৰ প্ৰাপ্য টকা কেইটাৰ পৰা ৷ এই গুৰুতৰ অভিযোগ উত্থাপিত কৰিছে কলাক্ষেত্ৰৰে একাংশ অস্থায়ী কৰ্মচাৰীয়ে ৷\nকলাক্ষেত্ৰৰ সচিব সুদৰ্শন ঠাকুৰৰ নেতৃত্বত শোষণ চলোৱাৰো অভিযোগ উত্থাপিত কৰিছে অস্থায়ী কৰ্মচাৰীসকলে ৷ ৪০গৰাকী কৰ্মচাৰীৰ চাকৰি নিযুক্তিৰ প্ৰতিবেদন প্ৰকাশ কৰাৰ পাছতো দীৰ্ঘদিনে নিয়মীয়া নহ'ল চাকৰি ৷ বিপৰীতে অতি কম দৰমহাত চলাব লগা হৈছে জীৱন ৷\n২০১৮ চনৰ পৰা এই পৰ্য্যন্ত কোনো অস্থায়ী কৰ্মচাৰী এটকাও দা দৰমহা বৃদ্ধি নহোৱাৰ বাবে আক্ষেপ প্ৰকাশ কৰিছে কৰ্মচাৰীসকলে ৷ উল্লেখ্য যে, শ্ৰীমন্ত শংকৰদেৱ কলাক্ষেত্ৰ অধ্যক্ষ স্বয়ং ৰাজ্যৰ মুখ্যমন্ত্ৰী হিমন্ত বিশ্ব শৰ্মা ৷ গতিকে মুখ্যমন্ত্ৰীক বিষয়টো অতি সোনকালে সমাধান কৰাৰ দাবী জনাইছে কৰ্মচাৰী সকলে ৷\nFirst published: December 03, 2021, 19:07 IST\nContactual EmployeesEmployees ProtestGovernment EmployeesSalarySankardev Kalakhyetra


নৰসংহাৰ - অসমীয়া ৱিকিপিডিয়া\nনৰসংহাৰ বা গণহত্যা (ইংৰাজী: Genocide) হৈছে জাতীয়, বৰ্ণগত, ধৰ্মীয় বা নৃগোষ্ঠীয় গোট হিচাপে বিবেচিত লোকক সম্পূৰ্ণ বা আংশিকভাৱে ধ্বংস কৰাৰ ইচ্ছাকৃত কাৰ্য। 'নৰ'ৰ অৰ্থ মানুহ আৰু 'সংহাৰ'ৰ অৰ্থ মৰা। অৰ্থাৎ নৰসংহাৰ হ'ল মানুহ মৰা। ইংৰাজী প্ৰতিশব্দ জেন'ছাইডৰ উৎসও একেই। ই গ্ৰীক জেন'ছ, অৰ্থাৎ মানুহ বা বৰ্ণৰপৰা আৰু ছাইড অৰ্থাৎ মৰাৰপৰা আহিছে। সেয়ে জেন'ছাইডৰ বা নৰসংহাৰৰ অৰ্থ "জাতীয়, নৃগোষ্ঠীয়, বৰ্ণগত বা ধৰ্মীয় গোটক সম্পূৰ্ণৰূপে বা আংশিকভাৱে ধ্বংস কৰাৰ উদ্দেশ্যেৰে কৰা কাৰ্য"।\nবৰ্তমানলৈ কেইবাটাও নৰসংহাৰৰ ঘটনা দেখা গৈছে। ইহুদী সকলৰ হত্যাৰ সময়তে জেন'ছাইড শব্দ প্ৰথম ব্যৱহৃত হৈছিল। পাছলৈ গ্ৰীক গণহত্যা, আৰ্মেণীয় গণহত্যা, এছিৰিয়ান গণহত্যা, ইউক্ৰেইণীয় গণহত্যা, বাংলাদেশ গণহত্যা, কম্বোদীয় হণহত্যা, গুৱাটামালান গণহত্যা, কুৰ্ডীয় গণহত্যা, বস্নীয় গণহত্যা, ৰোৱণ্ডন গণহত্যা আদি বিভিন্ন ঘটনা পোহৰলৈ আহিছে।\nবুৰঞ্জীত গণহত্যাসম্পাদনা কৰক\nছ'ভিয়েট নগ্ন যুদ্ধবন্দী গণহত্যা — "৩.৩ মিলিয়নৰ হত্যা হোৱা ছ'ভিয়েট যুদ্ধ বন্দী আতাইতকৈ কম জ্ঞাত আধুনিক গণহত্যাসমূহৰ অন্যতম; এতিয়ালৈকে ইয়াৰ ওপৰত কোনো পূৰ্ণ দৈৰ্ঘ্যৰ গ্ৰন্থ নাই।"Adam Jones\nগণহত্যাৰ ধাৰণা অতীতৰ বহু ঘটনাত প্ৰযোজ্য গণ্য কৰা হৈছে। চিপিপিচিজিৰ মতে, "বুৰঞ্জীৰ প্ৰতিটো কালতে গণহত্যাই মানৱতাৰ বাবে বৃহত্ ক্ষতি আনিলে।"\nঅনেক দেশত গণহত্যাক স্বীকৃতি প্ৰদান কৰা বা নকৰা অবৈধ। যেনে, কেইবাখনো ইউৰোপীয় দেশত ইহুদী গণহত্যা আৰু আৰ্মেণীয় গণহত্যাক মিথ্যা আখ্যা দিয়া নিষেধ। আন হাতে তুৰস্কত আৰ্মেণীয়সকলৰ, গ্ৰীকসকলৰ, এছিৰীয়সকলৰ আৰু মেৰ'ণাইটসকলৰ গণ হত্যাক নৰসংহাৰ বোল আৰ্টিকল ৩০১ৰ মতে দণ্ডনীয়।\nৱিলিয়াম ৰুবিনষ্টাইনৰ মতে প্ৰথম বিশ্ব যুদ্ধৰ পাছত শাসনৰ আভিজাত ধৰণ লোপ পোৱাৰ পাছতেই বিংশ শতিকাৰ গণহত্যাসমূহে পাতনি মেলিলে।\n↑ "Legal definition of genocide". United Nations. http://www.un.org/ar/preventgenocide/adviser/pdf/osapg_analysis_framework.pdf। আহৰণ কৰা হৈছে:4April 2016.\n↑ Adam Jones (2010), Genocide: A Comprehensive Introduction (2nd ed.), p.271.\nৱিকিমিডিয়া কমন্সত নৰসংহাৰ সম্পৰ্কীয় মিডিয়া ফাইল।\n"https://as.wikipedia.org/w/index.php?title=নৰসংহাৰ&oldid=209742"ৰ পৰা অনা হৈছে\nশেষ সম্পাদনা কৰা হৈছে 15 November 2019 তাৰিখে 16:01 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=42480।\nএই পৃষ্ঠাখন ১৫ নৱেম্বৰ, ২০১৯ তাৰিখে ২১:৩১ বজাত অন্তিম সংশোধন কৰা হৈছিল।


কাকু আৰু মিঠাই — Vikaspedia\nদহ বছৰীয়া কাকুৱে মিঠাইৰ দোকান এখন কাম কৰে। কাৰিকৰে ৰসগোল্লা, সন্দেশ আদি বিধে বিধে মিঠাই তৈয়াৰ কৰে আৰু সেই মিঠাইবোৰ দেখি সকলোৰে জিভাৰ পানী টপ্‌টপাই পৰিব ধৰে।\nমিঠাইৰ সোৱাদ ল’বলৈ কাকুৰো মন যায়। কিন্তু কৃপণ কাৰিকৰজনে কোনোদিনে এটা মিঠাইও বিনামূল্যে খাবলৈ নিদিয়ে। প্ৰথমে তেওঁ সকলোৰে পৰা পইচা লয়; তাৰ পিছতহে মিঠাই তৈয়াৰ কৰে।\nপুৱাৰে পৰা কাম কৰি যিখিনি পইচা হাতলৈ আহে, সেইখিনিৰে কোনোমতে সি দুবেলা দুসাজ খায়। গতিকে সি ইচ্ছা কৰিলেও মিঠাই খাবলৈ নাপায়।\nএদিনাখন কাৰিকৰজনে গৰম গৰম ৰসগোল্লা তৈয়াৰ কৰি আছিল। ডাঙৰ কেৰাহী এটাত নৰম নৰম ৰসগোল্লাবোৰ দেখি ওচৰতে ৰৈ থকা কাকুৰ বৰ লোভ লাগিল। কিন্তু একো উপায় নেদেখি সি মাথোন কাৰিকৰজন তাৰ পৰা উঠি যোৱালৈ বাট চাই ৰ’ল।\nঠিক তেনেতে জুই জ্বলোৱাৰ কাৰণে চৌকাত খৰিৰ প্ৰয়োজন হোৱাত কাৰিকৰজনে বহাৰ পৰা উঠি বাহিৰৰ ফালে গ’ল। কাকুৱে সেই ছেগতে দুটা আঙুলিৰ চেপাৰে কেৰাহীৰ পৰা ৰসগোল্লা এটা উঠাই অনাৰ চেষ্টা কৰিছিল যদিও, উঠাবলৈ নৌপাওতেই কাৰিকৰজনে হাতত দুডালমান খৰি লৈ পুনৰ ভিতৰলৈ সোমাই আহিল আৰু কাকুৱে তৎক্ষণাৎ নিজৰ হাতখন আঁতৰাই আনিলে।\nচুৰি কৰিব বিচৰা কথাতো যাতে গম নাপায়, সেই কাৰণে কাকুৱে পুনৰ আগৰ নিচিনাকৈ একে ঠাইতে থিয় হৈ ৰ’ল আৰু মিঠাইৰ ৰস লাগি থকা আঙুলি দুটা পিছফালৰ বেৰখনত ঘঁহি ল’লে।\nবেৰৰ যিখিনি ঠাইত মিঠাইৰ ৰসখিনি লাগিছিল, তাত অতি কম সময়ৰ ভিতৰতে পৰুৱা আৰু মাখি পৰা আৰম্ভ হ’ল আৰু সেই মাখিবোৰক খাবলৈ জেটীটোৱে দৌৰাদৌৰি কৰি থাকোতেও হঠাৎ উতলি থকা গাখীৰৰ কেৰাহীটোত পৰি, সি মৰি থাকিল। ইফালে কাৰিকৰজনে সিদিনাৰ দিনটোত যিসকলক সেই গাখীৰ খুৱালে, সকলোৰে বেমাৰ হ’ল।\nকথাষাৰ লাহে লাহে সকলো ফালে বিয়পি পৰিল। অৱশেষত ইজন-সিজনৰ মুখেৰে পুলিচৰ কাণতো পৰিল। পুলিচ আহিল আৰু কাৰিকৰজনক ধৰি লৈ গ’ল। তেওঁক তিনিমাহৰ কাৰাদণ্ড বিহিলে।\nকাৰাগাৰলৈ যোৱাৰ সময়ত কাৰিকৰজনে কাকুক ক’লে-যেতিয়ালৈকে মই উভতি নাহো, তুমি মোৰ দোকানখনৰ প্ৰতি লক্ষ্য ৰাখিবা।\nকাকুৱে আনন্দিত হৈ কৈ উঠিল- অ’, ৰাখিম। কিন্তু মিঠাই অৱশ্যেই খাম।\nকাৰিকৰে ক’লে-ঠিক আছে। থানি কাৰিকৰে মিঠাই তৈয়াৰ কৰিব। যি মিঠায়ে কৰে, তুমিয়ে প্ৰথমে চাকি চাবা। তাৰ পিছত বিক্ৰী কৰিবা।\nকাকু হতভম্ব হ’ল। সি দুখ মনেৰে সুধিলে-চাকিহে চাব পাৰিম। তাৰমানে! এইবুলি সি মনে মনে ভাবিলে-\nযদি তাৰে কোনোবাটো মিঠাইত জেঠী পৰিছে-!\nকাকুৰ মনৰ ভাব বুজিব পাৰি কাৰিকৰজনে ক’লে- কথাটো তুমি ভবাৰ দৰে নহয় দেই।\nতাৰমানে? আপুনি কি ক’ব বিচাৰিছে!\nকাৰিকৰে তেতিয়া ক’লে-মই ভালদৰে জানো, জেঠীটো গাখীৰত কেনেকৈ পৰিছিল। কিন্তু এতিয়া আৰু তেনে নহ’ব।\nকিয়? কাকুৱে আচৰিত হৈ সুধিলে।\nকিয়নো, তোমাৰ বাহিৰে এই দোকানখনত আৰু কোনো চয়তান ল’ৰা নাই। অন্যহাতে মই সিদ্ধান্ত লৈছো যে এতিয়াৰ পৰা তোমালোক সকলোকে অলপ অলপ মিঠাই খাবলৈ দিম।\nসঁচাকৈয়ে কৈছেনে! কাকুৱে ৰংমনেৰে সুধিলে।\nসঁচা। কাৰিকৰেও মিচিকিয়াই হাঁহি ক’লে।\nতেনেহ’লে এতিয়া মই আহো। তুমি আৰু থানুৱে মিলি দোকানৰ প্ৰতি লক্ষ্য ৰাখিবা। কাৰিকৰে ক’লে।\nহ’ব। মোক বিশ্বাস কৰক, এতিয়াৰে পৰা মই এনে কোনো দুষ্টালি নকৰো। আপুনি অহালৈ অপেক্ষা কৰি থাকিম। আজি মোৰ ভুলৰ কাৰণেই আপোনাৰ শাস্তি হ’ল। কাকুৱে ক’লে।\nনহয় কাকু। ভুল মোৰেই। এই কাৰণতে মই সিদ্ধান্ত লৈছো যে তোমালোকক দোকানত তৈয়াৰ কৰা প্ৰতিবিধ মিঠাইৰ সোৱাদ ল’বলৈ দিম। এতিয়া মই যাওঁ নিজৰ ভুলৰ শাস্তি ভগিবলৈ। এইবুলি কাৰিকৰে বিদায় ল’লে।